(Old Women Raped In Kolanchery): കോലഞ്ചേരിയിൽ 75കാരിക്ക് ക്രൂര പീഡനം: മൂന്നുപേർ കസ്റ്റഡിയിൽ, നിർഭയക്ക് സമാനമെന്ന് ഡോക്ടർമാർ, ദേഹം മുഴുവൻ മുറിവെന്ന് മകൻ | 75 Years Old Women Gang Raped In Kolenchery Three In Custody\nകോലഞ്ചേരിയിൽ 75കാരിക്ക് ക്രൂര പീഡനം: മൂന്നുപേർ കസ്റ്റഡിയിൽ, നിർഭയക്ക് സമാനമെന്ന് ഡോക്ടർമാർ, ദേഹം മുഴുവൻ മുറിവെന്ന് മകൻ\nBy വെബ്ഡെസ്ക് • 04/08/2020 at 1:31PM\nസംഭവത്തിന് പിന്നിൽ ഒരു യുവതി ഉണ്ടെന്ന് സംശയിക്കുന്നതായി ആക്രമണത്തിനിരയായ സ്ത്രീയുടെ മകൻ വാർത്താചാനലുകളോട് പറഞ്ഞു. ഓർമ്മക്കുറവും മാനസികാസ്വാസ്ഥ്യവും ഉള്ള അമ്മയെ ഞായറാഴ്ച പുകയിലയും ചായയും തരാമെന്ന് പറഞ്ഞ് പാങ്കോട് ഇരുപ്പച്ചിറയിലെ സുഹൃത്തായ ഓമന എന്ന സ്ത്രീ കൂട്ടികൊണ്ട് പോകുകയായിരുന്നു.\nഎറണാകുളം കോലഞ്ചേരിയിൽ 75കാരിയെ ക്രൂരമായി പീഡിപ്പിച്ച കേസിൽ മൂന്ന് പേർ കസ്റ്റഡിയിൽ. ഇവരെ കൂട്ടിക്കൊണ്ട് പോയ സ്ത്രീയുടെ വീട്ടിലെ മൂന്നുപേരെയാണ് ചോദ്യം ചെയ്യുന്നത്. ഒരാൾ നിരീക്ഷണത്തിലാണെന്നും പുത്തൻകുരിശ് പൊലീസ് അറിയിച്ചു. എസ് സി, എസ് ടി വകുപ്പുകൾ കൂടി ചേർത്താണ് പൊലീസ് കേസെടുത്തിരിക്കുന്നത്.\nഅതേസമയം ഡൽഹിയിലെ നിർഭയക്ക് സമാനമാണ് 75കാരിയുടെ അവസ്ഥയെന്ന് ചികിത്സിച്ച ഡോക്ടർമാർ പറഞ്ഞു. ഗൈനക്കോളജി വിഭാഗത്തിലെ നാല് ഡോക്ടർമാരുടെ സംഘമാണ് ശസ്ത്രക്രിയ നടത്തിയത്. അപകടനില തരണം ചെയ്തിട്ടില്ല. അടുത്ത 44 മുതൽ 72 മണിക്കൂർ വരെയുളള സമയം നിർണായകമാണ്. ഇതിനു ശേഷം മാത്രമേ ആരോഗ്യനില വീണ്ടെടുക്കുന്ന കാര്യത്തെക്കുറിച്ച് കൃത്യമായി പറയാൻ കഴിയുകയുളളൂവെന്നും ഡോക്ടർമാർ പറഞ്ഞു.\nസംഭവത്തിന് പിന്നിൽ ഒരു യുവതി ഉണ്ടെന്ന് സംശയിക്കുന്നതായി ആക്രമണത്തിനിരയായ സ്ത്രീയുടെ മകൻ വാർത്താചാനലുകളോട് പറഞ്ഞു. ഓർമ്മക്കുറവും മാനസികാസ്വാസ്ഥ്യവും ഉള്ള അമ്മയെ ഞായറാഴ്ച പുകയിലയും ചായയും തരാമെന്ന് പറഞ്ഞ് പാങ്കോട് ഇരുപ്പച്ചിറയിലെ സുഹൃത്തായ ഓമന എന്ന സ്ത്രീ കൂട്ടികൊണ്ട് പോകുകയായിരുന്നു. വൃദ്ധയുടെ നിലവിളി കേട്ട് അടുത്ത വീട്ടിലുള്ളവർ ഓടിയെത്തിയപ്പോൾ ഓമന അവരോട് മോശമായി പെരുമാറുകയും ചെയ്തെന്നും മകൻ ആരോപിക്കുന്നു. ഇന്നലെ രാവിലെ പത്ത് മണിയോടെയായിരുന്നു സംഭവം എന്നാൽ, വൈകുന്നേരം മൂന്നു മണിയോടെയാണ് ഓമന വൃദ്ധയെ ഓട്ടോറിക്ഷയിൽ കയറ്റി തിരികെ വീട്ടിൽ എത്തിക്കുന്നത്. അമ്മ വീണ് പരുക്കേറ്റെന്നും ആശുപത്രിയിൽ എത്തിക്കണമെന്നുമാണ് ഇവർ അറിയിച്ചതെന്നും മകൻ പറഞ്ഞു. തുടർന്ന് ഇവരെ പഴങ്ങനാട്ടെ സ്വകാര്യ ആശുപത്രിയിൽ പ്രവേശിപ്പിക്കുകയും അവിട നിന്ന് കോലഞ്ചേരി മെഡിക്കൽ കോളജ് ആശുപത്രിയിൽ എത്തിക്കുകയുമായിരുന്നു.\nവൃദ്ധയുടെ നെഞ്ച് മുതൽ വയറ് വരെയുള്ള ഭാഗത്ത് കത്തികൊണ്ട് വരഞ്ഞ് മുറിച്ചിട്ടുണ്ട്. ആന്തരിക അവയവങ്ങൾക്കും സാരമായി പരുക്കേറ്റിട്ടുണ്ട്. ജനനേന്ദ്രിയത്തിൽ സാരമായി മുറിവേറ്റിട്ടുണ്ട്. മൂത്ര സഞ്ചിയടക്കം പൊട്ടിയിരുന്നു. സ്വകാര്യഭാഗങ്ങളിലടക്കം മൂർച്ചയുള്ള ആയുധം കൊണ്ട് മുറിവേറ്റ നിലയിലാണ്. തുടർന്ന് അടിയന്തര ശസ്ത്രക്രിയക്ക് വിധേയമാക്കുകയായിരുന്നു. സംഭവത്തിൽ വനിതാകമ്മീഷനും കേസെടുത്തിട്ടുണ്ട്.


I Want To Learn A Lot From Kangana Ranaut: Amitabh Bachchan - Malayalam Filmibeat\n| Published: Monday, June 13, 2016, 7:52 [IST]\nപുതിയ താരങ്ങളില് വാനോളം പുകഴ്ത്തി ബോളിവുഡ് ബിഗ് ബി അമിതാഭ് ബച്ചന്. അടുത്തിടെ ഒരു അഭിമുഖത്തില് സംസാരിക്കവെയാണ് ബച്ചന് റണ്‍വീര് സിംഗ്, അലിയ ഭട്ട്, കങ്കണ റാണത്ത് എന്നിവരെ കുറിച്ച് പുകഴ്ത്തി സംസാരിച്ചത്.\nഅലിയ ഭട്ടിനും റണ്‍വീര് സിംഗിനും കങ്കണയ്ക്കുമൊപ്പം അഭിനയിക്കാന് അവസരം കിട്ടിയാല് ഞാന് അഭിനയിക്കും. കങ്കണയ്‌ക്കൊപ്പം ഒരു പരസ്യ ചിത്രത്തില് അഭിനയിച്ചിട്ടുണ്ട്. നടിയില് നിന്ന് എനിക്കിനിയും ഒരുപാട് പഠിക്കാനുണ്ട്- എന്നാണ് ബിഗ് ബി പറഞ്ഞത്.\nബോളിവുഡിലെ തല്ലുകൊള്ളിയായിട്ടാണ് കങ്കണ ഇപ്പോള് അറിയപ്പെടുന്നത്. അഭിനയത്തില് കഴിവ് തെളിയിച്ചെങ്കിലും പൊതുവെ പ്രശ്‌നക്കാരി എന്നൊരു പറച്ചിലുണ്ട്. എന്തായാലും ബിഗ് ബിയുടെ വാക്കുകള് നടിയ്ക്ക് ഉപകരിയ്ക്കും എന്ന് കരുതാം.\nസിനിമാ താരങ്ങളെ വിമര്‍ശിക്കുന്നതിനെ കുറിച്ചും അമിതാഭ് ബച്ചന് സംസാരിക്കുകയുണ്ടായി. സെലിബ്രിറ്റികള് എന്ത് ചെയ്യുന്നു എന്ത് ധരിയ്ക്കുന്നു എന്നൊക്കെ തുടങ്ങിയ കാര്യങ്ങളിലെ വിമര്‍ശനം നല്ലതാണെന്നും അതിലൂടെ സ്വയം തിരിച്ചറിയാന് തങ്ങള്‍ക്ക് കഴിയുന്നു എന്നും ബച്ചന് പറഞ്ഞു.\nRead more about: bollywood kangana amithabh bhachchan മലയാളം സിനിമ ബോളിവുഡ് കങ്കണ അമിതാഭ് ബച്ചന്\nStory first published: Monday, June 13, 2016, 7:52 [IST]


ഒടുവില് ബ്രിട്ടീഷ് സര്‍ക്കാരും സമ്മതിച്ചു; ബ്രിട്ടന് കടുത്ത സാമ്പത്തിക മാന്ദ്യത്തിലേക്കെന്ന് റിപ്പോര്‍ട്ട് ! - British Kairali\nലണ്ടന് : 2008 ലെ ആഗോള സാമ്പത്തിക പ്രതിസന്ധിക്ക് സമാനമായ സാമ്പത്തിക മാന്ദ്യത്തിലേക്ക് (Economic Recession) യുകെ സമ്പദ് വ്യവസ്ഥ കടന്നതായി റിപ്പോര്‍ട്ട്. ബ്രിട്ടീഷ് സര്‍ക്കാരിന്റെ കീഴിലുള്ള ഓഫീസ് ഓഫ് നാഷണല് സ്റ്റാറ്റസ്ട്റ്റിക്സ് ഇത് സംബന്ധമായ വിശദീകരണങ്ങള് പുറത്തു വിട്ടത്. കൊറോണ വൈറസ് ആക്രമണവും തുടര്‍ന്നുള്ള ലോക്ക് ഡൌണുമാണ് ഈ സാമ്പത്തിക പ്രതിസന്ധിക്ക് കാരണമെന്ന് റിപ്പോര്‍ട്ടില് പറയുന്നു.\nകൊറോണ ആക്രമണത്തിന്റെ പശ്ചാത്തലത്തില് ആദ്യമായാണ് വികസിത രാജ്യം തങ്ങള് സാമ്പത്തിക മാന്ദ്യത്തിലാണ് എന്ന് ഔദ്യോഗികമായി സ്വയം സമ്മതിക്കുന്നത്. ONS ന്‍റെ കണ്ടെത്തല് പ്രകാരം GDPയില് ഏകദേശം 20 ശതമാനം കുറവാണ് ഈ വര്‍ഷം രണ്ടാമത്തെ കോര്‍ട്ടറില് രേഖപ്പെടുത്തിയത്. പൊതുജനങ്ങളുടെ ഷോപ്പിംഗില് കാര്യമായി കുറവ് വന്നു. ലോക്ക് ഡൌണ് കാരണം ഷോപ്പുകള് അടച്ചിട്ടത് ഷോപ്പിംഗ് കുറയാന് കാരണമായി. ഇത് തുടര്‍ച്ചയായി രണ്ട് കോര്‍ട്ടറുകളില് സാമ്പത്തിക വളര്‍ച്ച കുറയാന് കാരണമാക്കി.\nONS ന്‍റെ റിപ്പോര്‍ട്ട് പ്രകാരം ഹോട്ടല്, ഷോപ്പ്, റസ്റ്റോരന്റ് തുടങ്ങിയ മേഖലകളെയാണ് ലോക്ക് ഡൌണ് കാര്യമായി ബാധിച്ചത്. ധാരാളം ചെറുകിട കമ്പനികള് ‘ഫര്‍ലോ'(തൊഴില് സംരക്ഷണ പാക്കേജ്) അവസാനിക്കുന്നതോടെ തകര്‍ന്നടിയുമെന്നും ONS റിപ്പോര്‍ട്ടില് പറയുന്നു. ബ്രിട്ടന്‍റെ കുടെ ലോക്ക് ഡൌണ് ആരംഭിച്ച ജര്‍മനിയില് 11 ശതമാനം കുറവ് മാത്രമാണ് GDP യില് ഉണ്ടായത്. ഫര്‍ലോ അവസാനിക്കുന്നതോടെ മാത്രമേ ലോക്ക് ഡൌണ് ഉണ്ടാക്കിയ സാമ്പത്തികത്തകര്‍ച്ചയുടെ യഥാര്‍ത്ഥ ചിത്രം പുറത്ത് വരൂ.\nലണ്ടന് : സ്കോട്ട്ലാണ്ടിലെ അബര്‍ദീനില് ഉണ്ടായ ട്രെയിന് അപകടത്തില് മരണപ്പെട്ടവരുടെ എണ്ണം മൂന്നായി. മറ്റു ആറു യാത്രക്കാരുടെ നില ഗുരുതരമാണ്. ബുധനാഴ്ച രാവിലെ ആറരയോടെയാണ് സ്കോട്ട്ലാണ്ടിനെ നടുക്കിയ ട്രെയിന് അപകടം നടന്നത്. കനത്ത മഴയെതുടര്‍ന്നുണ്ടായ മണ്ണിടിച്ചിലില് ട്രെയിന് പാളം തെറ്റിയതാണ് അപകട കാരണം. ബുധനാഴ്ച രാവിലെ അബര്‍ദീനില് നിന്നും സ്റ്റോന്‍ഹെവനിലേക്ക് പോയ ട്രെയിന് ആണ് അപകടത്തില്‍പെട്ടത്. അതിരാവിലെ സര്‍വീസ് നടത്തുന്ന നാല് ബോഗികള് മാത്രമുള്ള ട്രെയിനില് വളരെ കുറച്ച് യാത്രക്കാര് […]\nടാറ്റാ സ്റ്റീല് വന് സാമ്പത്തിക പ്രതിസന്ധിയില് !\nചികിത്സക്കെത്തിയ 34 കാരിയായ ഗര്‍ഭിണിക്ക് കോവിഡ് സ്ഥിരീകരിച്ചു\nവാഹനാപകടം; പുസ്തകം നെഞ്ചോട് ചേര്‍ത്ത് പിതാവിനൊപ്പം ആയിശയും മടങ്ങി


തിരഞ്ഞെടുപ്പ് അടുക്കുമ്പോള് സ്ഥാനാര്‍ഥികള് വോട്ടഭ്യര്‍ത്ഥിച്ച് ജനങ്ങളുടെ ഇടയിലേക്ക് എത്തുന്ന് സ്വാഭാവികമാണ്. കേരളത്തിലെ സ്ഥാനാര്‍ത്ഥികള് അധികം സ്‌നേഹ പ്രകടനങ്ങള് ഒന്നും കാണിക്കാറില്ല. എന്നാല് തമിഴ്‌നാട്, കര്‍ണാടക എന്നി സ്ഥലങ്ങളിലെ സ്ഥാനാര്‍ത്ഥികള് അവരുടെ സ്‌നേഹം ഒരിക്കലും മറച്ചു പിടിക്കാറുമില്ല . കുട്ടികളെ കുളിപ്പിക്കാന് വരെ ഇവര് തയ്യാറാവാറുണ്ട്. ചിലര് വെറു പ്രഹസനവും മറ്റ് ചിലര് അറിഞ്ഞ് ചെയ്യുന്നതുമാണ്.\nഇപ്പോള് സ്ഥാനാര്‍ത്ഥിയും നടനുമായ മന്‍സൂര് അലീഖഖാന് പ്രവര്‍ത്തികള് ആണ് സോഷ്യല് മീഡിയയില് വൈറല് ആകുന്നത്. തമിഴ്‌നാട്ടില് ഡിന്‍ഡിഗല് മണ്ഡലത്തില് നിന്നുമാണ് അദ്ദേഹം മത്സരിക്കുന്നത്. ശുചീകരണതൊഴിലാളികളുടെ കൂടെ കൂടി ആയിരുന്നു ആദ്യ പ്രചരണം. പിന്നെ താന് ചെല്ലുന്നിടത്ത് എല്ലാം എന്തേലും ഒക്കെ അദ്ദേഹം ചെയ്യാന് തുടങ്ങി. വീട്ടിലെത്തി കുട്ടികളെ കുളിപ്പിക്കുക, പച്ചക്കറി കുട്ട ചുമക്കുക, പലഹാരം പാകം ചെയ്ത് എല്ലാവര്‍ക്കും നല്‍കുക എന്നിങ്ങനെയാണ് അദ്ദേഹത്തിന്റെ ജോലികള്.\n1 എടിഎം ഇടപാടുകളിലെ തട്ടിപ്പ് തടയാന് ഇടപാടുകള്‍ക്ക് നിയന്ത്രണമേര്‍പ്പെടുത്താന് ആലോചന.\n5 ബാണാസുര സാഗര് ഇന്ന് തുറക്കും, ജാഗ്രതാ നിര്‍ദേശം\n6 ന്യൂനമര്‍ദ്ദം അടുത്ത 24 മണിക്കൂറില് ശക്തിയാകും; വടക്കന് ജില്ലകളില് ശക്തമായ മഴയ്ക്ക് സാധ്യത, മുന്നറിയിപ്പുമായി കാലാവസ്ഥ നിരീക്ഷണ കേന്ദ്രം


എറണാകുളം ജില്ലയിൽ ഇന്ന് 659 പേർക്ക് രോഗം സ്ഥിരീകരിച്ചു. ജില്ലയിൽ കോവിഡ് രോഗം സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 9405 ആണ്. ഇന്ന് ജില്ലയിൽ നിന്നും കോവിഡ് 19 പരിശോധനയുടെ ഭാഗമായി സർക്കാർ സ്വകാര്യ മേഖലകളിൽ നിന്നായി 9179 സാമ്പിളുകൾ കൂടി പരിശോധയ്ക്ക് അയച്ചിട്ടുണ്ട്. ഇന്ന് 286 കോളുകൾ ആണ് കൺട്രോൾ റൂമിൽ ലഭിച്ചത്. ഇതിൽ 112 കോളുകൾ പൊതുജനങ്ങളിൽ നിന്നുമായിരുന്നു\nഇന്ന് ജില്ലയിൽ 599 പേർ രോഗ മുക്തി നേടുകയും ചെയ്ത . ഇന്ന് 991 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 848 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു. വീടുകളിൽ നിരീക്ഷണത്തിൽ ഉള്ളവരുടെ ആകെ എണ്ണം 22115 ആണ്.\nഡോക്ടർമാർക്കും നേഴ്സ് മാർക്കും ഉള്ള7ദിവസത്തെ കോവിഡ് ഐസിയു പരിശീലനം സർക്കാർ കോവിഡ് അപെക്സ് ആശുപത്രിയായ കലൂർ പി വി എസ് ആശുപത്രിയിൽ പതിനേഴാമത്തെ ബാച്ചിൻറെ പരിശീലനം നടന്നു വരുന്നു. . 12 ഡോക്ടർമാരും, 12 സ്റ്റാഫ് നേഴ്സ്മാരുമാണ് ഒരു ബാച്ചിലുള്ളത്. വാർഡ് തലത്തിൽ 4817 വീടുകൾ സന്ദർശിച്ചു ബോധവൽക്കരണം നടത്തി. വീടുകളിൽ നിരീക്ഷണത്തിൽ കഴിയുന്നവരുമായി ഫോൺ വഴി ബന്ധപ്പെട്ട് ആരോഗ്യ സ്ഥിതിയും വിലയിരുത്തി വരുന്നു.\nവാഗമണ് നിശാവിരുന്ന്; മോഡൽ നല്‍കിയ ജാമ്യ ഹര്‍ജി ഹൈക്കോടതി വിധി പറയാന് മാറ്റി\nവീരമൃത്യു വരിച്ച കേണൽ സന്തോഷ് ബാബുവിന് മഹാവീർ ചക്ര നൽകി ആദരിക്കും


CM Pinarayi Vijayan Pressmeet on Covid And Lockdown in Kerala\nരോഗ തീവ്രതയുടെ അടിസ്ഥാനത്തിൽ പ്രാദേശികമായി നിയന്ത്രണങ്ങൾ ക്രമീകരിക്കും\nUpdated: June 14, 2021 7:24:58 pm\nസംസ്ഥാനത്ത് ലോക്ക്ഡൗൺ രീതികളിൽ മാറ്റം വരുമെന്ന് മുഖ്യമന്ത്രി പിണറായി വിജയൻ വാർത്താ സമ്മേളനത്തിൽ അറിയിച്ചു. രോഗ തീവ്രതയുടെ അടിസ്ഥാനത്തിൽ പ്രാദേശികമായി നിയന്ത്രണങ്ങൾ ക്രമീകരിക്കുമെന്നും അദ്ദേഹം വ്യക്തമാക്കി. അതേസമയം സംസ്ഥാനത്ത് ലോക്ക്ഡൗൺ നീട്ടണോ എന്ന കാര്യത്തിൽ സർക്കാർ നാളെ തീരുമാനമെടുക്കും. ബുധനാഴ്ച വരെയാണ് നിലവിൽ സംസ്ഥാനത്ത് ലോക്ക്ഡൗൺ പ്രഖ്യാപിച്ചത്.\n“നിലവിലെ ലോക്ക്ഡൗൺ 16 വരെ തുടരും. പിന്നീടുള്ള ദിവസങ്ങളിൽ ലോക്ക്ഡൗൺ സ്ട്രാറ്റജി മാറ്റും. സംസ്ഥാനത്താകെ ഒരേ തലത്തിലുള്ള നിയന്ത്രണവും പരിശോധനയുമാണ് നിലവിൽ. അത് മാറ്റി രോഗവ്യാപനത്തിന്റെ തീവ്രത നോക്കി വ്യത്യസ്ത നിയന്ത്രണം ഏർപ്പെടുത്താനാണ് ഉദ്ദേശം,” മുഖ്യമന്ത്രി പറഞ്ഞു.\nRead More: സംസ്ഥാനത്ത് ഇന്ന് 7719 പേർക്ക് കോവിഡ്; 161 മരണം\n“പുതിയ സാഹചര്യം കണക്കിലെടുത്ത് തദ്ദേശ സ്വയംഭരണ സ്ഥാപനങ്ങളെ രോഗവ്യാപനത്തിന്റെ തോതു കണക്കാക്കി തരം തിരിച്ചു പ്രതിരോധ പ്രവര്‍ത്തനം നടപ്പാക്കും. അതിന്‍റെ വിശദമായ കാര്യങ്ങള് അടുത്ത ദിവസം തീരുമാനിച്ചറിയിക്കും,” മുഖ്യമന്ത്രി പറഞ്ഞു.\n“പരിശോധനകള് നല്ല തോതില് വര്‍ധിപ്പിക്കണം എന്ന് തന്നെയാണ് കാണുന്നത്. അക്കാര്യത്തിലും നിരീക്ഷണത്തില് കഴിയേണ്ടതിന്‍റെ പ്രാധാന്യം വിശദീകരിച്ചും പുതിയ ക്യാംപയിന് തന്നെ ആലോചിക്കും,” മുഖ്യമന്ത്രി അറിയിച്ചു.\nസംസ്ഥാനത്ത് ലോക്ക്ഡൗണ് ഇന്ന് 38 ദിവസം പൂര്‍ത്തിയാവുകയാണ്. മേയ് എട്ടു മുതല് ഒന്‍പതു ദിവസത്തെ ലോക്ക്ഡൗണാണു ആദ്യം പ്രഖ്യാപിച്ചത്. അത് ഘട്ടംഘട്ടമായി നീട്ടുകയായിരുന്നു.\nലോക്ക്ഡൗണ് നിയന്ത്രണങ്ങള് ജനജീവിതത്തെ സാരമായി ബാധിച്ചിരിക്കുന്ന പശ്ചാത്തലത്തില് അക്കാര്യം ഗൗരവമായി പരിഗണിച്ച് നിയന്ത്രണങ്ങളില് ഇളവ് നല്‍കണമെന്ന് പ്രതിപക്ഷ നേതാവ് വി.ഡി സതീശന് മുഖ്യമന്ത്രിയോട് ആവശ്യപ്പെട്ടിരുന്നു. ഇതുസംബന്ധിച്ച് വി.ഡി സതീശന് മുഖ്യമന്ത്രിക്ക് കത്ത് നല്‍കിയിരുന്നു.\nWeb Title: Cmpinarayi vijayan pressmeet on covid and lockdown in kerala


കര്‍ഷകരുടെ വസ്തുക്കള് ജപ്തി ചെയ്യില്ലെന്ന സര്‍ക്കാര് വാക്ക് പാഴ് വാക്കായി; മാനന്തവാടിയില് കര്‍ഷകന - Samakalika Malayalam\nBy സമകാലിക മലയാളം ഡെസ്‌ക് | Published: 22nd March 2019 05:32 AM |\nLast Updated: 22nd March 2019 05:53 AM | A+A A- |\nമാനന്തവാടി: വായ്പ എടുത്ത് കടക്കെണിയില് വലയുന്ന കര്‍ഷകരുടെ വസ്തുക്കള് ആ അടുത്ത് ജപ്തി നടപടികള്‍ക്ക് വിധേയമാക്കില്ല എന്ന സര്‍ക്കാരിന്റെ ഉറപ്പ് പാഴ് വാക്കാകുന്നു. വായ്പ തിരിച്ചടയ്ക്കാത്തതിന്റെ പേരില് വയനാട് അഞ്ചുകുന്നില് കര്‍ഷകന്റെ വീടും സ്ഥലവും സര്‍ക്കാര് ജപ്തി ചെയ്തു.\nകര്‍ഷകര് എടുത്ത എല്ലാ വായ്പകള്‍ക്കും ഡിസംബര് 31 വരെ മൊറട്ടോറിയം പ്രഖ്യാപിച്ചിട്ടുണ്ടെങ്കിലും പുത്തന്‍വീട്ടില് പ്രമോദിന്റെ വീട് ആളില്ലാത്ത സമയത്ത് പൂട്ട് കുത്തിക്കുറന്ന് ജപ്തി ചെയ്തു.\nമൊറോട്ടോറിയം നിലവിലുള്ള കാലയളവില് കര്‍ഷകരുടെ വസ്തുക്കള് ജപ്തി ചെയ്യില്ലെന്ന കൃഷി മന്ത്രിയുടെ വാക്കും പാലിക്കപ്പെട്ടില്ല. സര്‍ഫാസി നിയമപ്രകാരമാണ് ആളില്ലാത്ത സമയത്ത് വീടിന്റെ പൂട്ട് കുത്തിത്തുറന്ന് ജപ്തി നടപടികള് നടന്നത്. ബാങ്ക് ഓഫ് ഇന്ത്യയുടെ കല്‍പ്പറ്റ ശാഖയില് നിന്നുമാണ് പ്രമോദ് വായ്പ എടുത്തത്.\n15 ലക്ഷം കുടിശീകയായ കേസില് കോടതി നിയോഗിച്ച കമ്മിഷനും, ബാങ്ക് അധികൃതരും ചേര്‍ന്നാണ് ജപ്തി നടത്തിയത്. ജപ്തി ചെയ്ത വിവരം ബാങ്ക് അധികൃതര് പ്രമോദിനെ ഫോണില് അറിയിച്ചു. തൊട്ടടുത്ത വീട്ടില് താമസിക്കുന്ന പ്രമോദിന്റെ സഹോദരന് എത്തി വീട്ടില് നിന്നും അത്യാവശ്യം തുണിത്തരങ്ങള് പുറത്തേക്കെടുത്ത് മാറ്റി.\n2005ലാണ് വായ്പ എടുത്തത്. 32000 രൂപയായിരുന്നു പ്രതിമാസ തിരിച്ചടവായി നിശ്ചയിച്ചിരുന്നത്. പല തവണകളായി അഞ്ച് ലക്ഷത്തോളം രൂപ തിരിച്ചയച്ചു. ബാങ്ക് കോടതിയെ സമീപിച്ചപ്പോള് പ്രമോദ് ഹൈക്കോടതിയില് അപ്പീല് നല്‍കി. മൂന്ന് ഘട്ടമായി പണം തിരിച്ചടക്കുവാനായിരുന്നു കോടതിയുടെ നിര്‍ദേശം. എന്നാല് സാമ്പത്തിക ബുദ്ധിമുട്ട് കാരണം പ്രമോദിന് ഇതിന് സാധിച്ചില്ല.\nകര്‍ഷകര് വായ്പ മാനന്തവാടി ജപ്തി


സീറോ മലബാര് സഭയെ പിടിച്ചു കുലുക്കുന്ന വ്യാജരേഖ കേസ്; ഗവേഷക വിദ്യാര്‍ത്ഥി കസ്റ്റഡിയില്\nസീറോ മലബാര് സഭയെ...\n18 May 2019 4:33 AM GMT\nസിറോ മലബാര് സഭയിലെ ഏറ്റവും ഒടുവിലത്തെ വിവാദമായ വ്യാജരേഖ കേസില് ഒരാള് കസ്റ്റഡിയില്. എറണാകുളം കോന്തുരുത്തി സ്വദേശി ആദിത്യയെയാണ് ആലുവ ഡിവൈഎസ്പി കസ്റ്റഡിയില് എടുത്തത്. കേസില് ഒന്നാം പ്രതിയാക്കപ്പെട്ട ഫാ. പോള് തേലക്കാട്ടിന് ഇമെയില് വഴി വിവാദ രേഖകള് അയച്ചു നല്‍കിയതും ഈ രേഖകള് കൃത്രിമമായി ചമച്ചതും ഇയാളാണ് എന്ന നിഗമനത്തിലാണ് പോലീസ്. എന്നാല് അറസ്റ്റ് രേഖപ്പെടുത്താതെ ആദിത്യയെ 24 മണിക്കൂറില് കൂടുതല് കസ്റ്റഡിയില് വച്ച് പോലീസ് വ്യാജ രേഖ കേസിന്റെ മുഴുവന് ഉത്തരവാദിത്വവും ഈ ചെറുപ്പക്കാരന്റെ തലയില് കെട്ടിവയ്ക്കാനുള്ള ശ്രമത്തിലാണെന്നാണ് ആര്‍ച്ച് ഡയോഷ്യന് മൂവ്‌മെന്റ് ഫോര് ട്രാന്‍സ്പരന്‍സ് (എഎംടി) ആരോപിക്കുന്നത്.\nഗവേഷണ വിദ്യാര്‍ത്ഥിയായ ആദിത്യ സഭയുമായി ബന്ധപ്പെട്ട ഒരു സ്ഥാപത്തിലെ സിസ്റ്റം അഡ്മിന്റെ താത്കാലിക ജോലി നോക്കുകയായിരുന്നു. ഈ സമയത്താണ് സ്ഥാപനത്തിന്റെ ഔദ്യോഗിക ഡേറ്റാ ബേസില് നിന്നും ആദിത്യക്ക് സീറോ മലബാര് സഭയിലെ ഉന്നതന്മാരുമായി ബന്ധപ്പെട്ട ചില രേഖകള് കിട്ടുന്നതെന്നു പറയുന്നു. രേഖകള് കിട്ടിയ വിവരം ആദിത്യ, തനിക്ക് പരിചയമുള്ള ഫാ. ടോണി കല്ലൂക്കാരനെ അറിയിച്ചു. അങ്കമാലി സാന്തോപുരം ഇടവകയിലെ വികാരിയും കര്‍ദ്ദിനാളിന്റെ മുന് ഓഫിസ് സെക്രട്ടറിയുമായിരുന്ന ഫാ. ടോണി കല്ലൂക്കാരനാണ് ഫാ. പോള് തേലക്കാട്ടിനെ വിവരങ്ങള് അറിയിക്കാന് നിര്‍ദേശിക്കുന്നത്. ഫാ. ടോണി തന്നെ ആദിത്യക്ക് ഫാ. തേലക്കാട്ടിനെ പരിചയപ്പെടുത്തി കൊടുത്തുവെന്നും പറയുന്നു. ഫാ. തേലക്കാട്ടിനെ നേരില് കണ്ട് വിവരങ്ങള് പറഞ്ഞശേഷമാണ് ആദിത്യ രേഖകള് ഇ-മെയില് വഴി അയച്ചു നല്‍കുന്നത് എന്നാണ് പോലീസ് പറയുന്നത്.\nസിറോ മലബാര് സഭ മേജര് ആര്‍ച്ച് ബിഷപ്പ് കര്‍ദ്ദിനാള് മാര് ജോര്‍ജ് ആലഞ്ചേരിക്കെതിരേ വ്യാജരേഖ ചമച്ചെന്ന ആരോപണം നേരിടുകയും കേസില് പ്രതിയാവുകയും ചെയ്ത ഫാ. പോള് തേലക്കാട്ട് ആലുവ ഡിവൈഎസ്പി ഓഫീസില് മൊഴി നല്‍കാന് എത്തിയി സമയത്ത് കൈമാറാന് ശ്രമിച്ചത് ആദിത്യ നല്‍കിയ രേഖകളായിരുന്നു. കര്‍ദ്ദിനാളിനെതിരായ രേഖകള് തനിക്ക് ഇമെയില് വഴി കിട്ടിയതാണെന്ന് ഫാ. തേലക്കാട്ട് പോലീസിനോട് പറയുകയും ചെയ്തിരുന്നു. ആ സമയത്ത് ഫാ. തേലക്കാട്ട് നല്‍കിയ രേഖകള് സ്വീകരിക്കാന് പോലീസ് വിസമ്മതിച്ചെങ്കിലും കഴിഞ്ഞ ദിവസം വൈദികന്റെ ഓഫിസില് നേരിട്ട് എത്തി അദ്ദേഹത്തെിന്റെ കമ്പ്യൂട്ടര് പരിശോധിക്കുകയും രേഖകള് സ്വീകരിച്ചു മടങ്ങുകയും ചെയ്തു. ഇതിനു പിന്നാലെയാണ് ആദിത്യയെ കസ്റ്റഡിയില് എടുത്തത്.\nAlso Read: സത്യദീപത്തില് റെയ്ഡ് നടന്നെന്ന വാര്‍ത്തയ്ക്ക് പിന്നിലാര്? കര്‍ദിനാള് ആലഞ്ചേരിക്കെതിരായ വ്യാജരേഖ കേസ് നിര്‍ണായക വഴിത്തിരിവിലേക്ക്\nഅതേസമയം രേഖകള് പുറത്തു പോയെന്ന വിവരം അറിഞ്ഞതിനു പിന്നാലെ ആരോപണം നേരിടുന്ന സ്ഥാപനത്തില് നിന്നും ആദിത്യയെ പുറത്താക്കി. ആ സമയത്ത് സ്ഥാപനത്തിന്റെ ചുമതലയിലുണ്ടായിരുന്ന വൈദികരെയും മാറ്റിയതായി പറയുന്നു. ആദിത്യ പറയുന്നതുപോലെയുള്ള രേഖകള് തങ്ങളുടെ ഡേറ്റ ബെയ്‌സില് ഇല്ലെന്നും വ്യാജ ആരോപണങ്ങളാണെന്നുമാണ് സ്ഥാപനം ഇപ്പോള് പറയുന്നത്. എന്നാല് ഡേറ്റാ ബെയ്‌സ് റീസെറ്റ് ചെയ്ത് യാഥാര്‍ത്ഥ്യം മറയ്ക്കാനാണ് ശ്രമം നടന്നിരിക്കുന്നതെന്നാണ് പരാതി.\nആദിത്യ കൃത്രിമ രേഖ ഉണ്ടാക്കിയെന്ന നിലയിലാണ് ഇപ്പോള് കാര്യങ്ങള് നീങ്ങുന്നതെന്നാണ് ആക്ഷേപം. കേവലമൊരു സഭാംഗവും വിദ്യാര്‍ത്ഥിയുമായ ആദിത്യ സഭയുടെ പരമാധികാരിയായ കര്‍ദ്ദിനാളിനെതിരേ വ്യാജരേഖകള് ഉണ്ടാക്കാന് തയ്യാറാകില്ലെന്നാണ് എഎംടിയെ പോലെ ഒരു വിഭാഗം ചൂണ്ടിക്കാണിക്കുന്നത്. ഫാ. തേലക്കാട്ടിന് ആദിത്യ കൈമാറിയ രേഖകള് വ്യാജമല്ലെന്നും ഇവര് പറയുന്നു.\nആദിത്യയുടെ കാര്യത്തില് പോലീസിന്റെ ഭാഗത്തു നിന്നുമുണ്ടാകുന്ന നടപടികള് സംശയാസ്പദമാണെന്നും ആരോപണമുണ്ട്. ചോദ്യം ചെയ്യാനെന്ന പേരില് വ്യാഴാഴ്ച്ച രാവിലെ ഒമ്പതരയോടെയാണ് ആദിത്യയെ വിളിപ്പിക്കുന്നത്. എന്നാല് വെള്ളിയാഴ്ച്ച രാത്രി പത്തര ആയിട്ടും ആദിത്യയുടെ അറസ്റ്റ് രേഖപ്പെടുത്താന് പോലീസ് തയ്യാറായിരുന്നില്ല. 24 മണിക്കൂര് കൂടുതല് ആരെയും സ്റ്റേഷന് കസ്റ്റഡിയില് വയ്ക്കരുതെന്ന് നിയമം ഉള്ളപ്പോഴാണ് നിയമവിരുദ്ധമായി ആദിത്യയെ ഡിവൈഎസ്പി ഓഫിസില് പിടിച്ചിരുത്തിയതെന്നാണ് പരാതി.\nചോദ്യം ചെയ്യാന് വിളിപ്പിക്കപ്പെട്ട ഫാ. ടോണി കല്ലൂക്കാരന് വെള്ളിയാഴ്ച്ച ഡിവൈഎസ്പി ഓഫിസില് എത്തിയപ്പോഴാണ് ആദിത്യയെ വിട്ടിട്ടില്ലെന്ന വിവരം അറിയുന്നത്. ഫാ. ടോണിയെ മൊഴിയെടുത്ത ശേഷം വിട്ടയച്ചെങ്കിലും ആദിത്യയെ പോകാന് അനുവദിച്ചില്ല. വിവരം പുറത്തറിഞ്ഞതിനെ തുടര്‍ന്ന് എഎംടിയുടെ നേതൃത്വത്തില് ആലുവ ഡിവൈഎസ്പി ഓഫിസില് വിശ്വാസികള് കാര്യം തിരക്കിയെത്തിയെങ്കിലും പോലീസ് നിഷേധാത്മക നിലപാടാണ് സ്വീകരിച്ചതെന്നും പരാതിയുണ്ട്. ആദിത്യയുമായി ബന്ധമുണ്ടെന്നു പറയുന്ന വൈദികനെ വിട്ടയയ്ക്കുമ്പോഴും ചെറുപ്പക്കാരനെ മാത്രം തടഞ്ഞുവയ്ക്കുന്നതിനു പിന്നില് ചില ഗൂഡലക്ഷ്യങ്ങള് ഉണ്ടെന്നാണ് എഎംടി പറയുന്നത്. കര്‍ദ്ദിനാളിനും സംഘത്തിനുമെതിരേയുള്ള രേഖകള് പുറത്തുവരാതിരിക്കാനും അഥവ വന്നാല് അവ വ്യാജമാണെന്നു വരുത്തി തീര്‍ക്കാനുമുള്ള തന്ത്രത്തിന്റെ ഭാഗമായി ആദിത്യയെ ബലിയാടാക്കുകയാണെന്നും എഎംടി പറയുന്നു. അവരുടെ വാക്കുകളിലേക്ക്: ഫാ. പോള് തേലക്കാട്ടിന് ഇ മെയില് വഴി രേഖകള് അയച്ചു കൊടുത്ത ആദിത്യയെ പോലീസ് കഴിഞ്ഞ ദിവസം ചോദ്യം ചെയ്തിരുന്നു. തേലക്കാട്ട് അച്ചനില് നിന്ന് പിടിച്ചെടുത്ത ഇമെയില് രേഖകള് താനയച്ചതാണെന്ന് ആദിത്യ സമ്മതിച്ചതായാണ് അറിയുന്നത്. ആരോപിക്കപ്പെടുന്ന പ്രമുഖ സ്ഥാപനങ്ങളില് ആദിത്യ ജോലി ചെയ്തിരുന്നു. ആ സ്ഥാപനങ്ങളില് ജോലി ചെയ്യുമ്പോള് അവിടുത്തെ ഔദ്യോഗിക ഡേറ്റാബേസില് നിന്ന് ലഭിച്ച രേഖകള് തന്നെയാണെന്നും കര്‍ദ്ദിനാളിനെതിരായ രേഖകള് വ്യാജമല്ലെന്നും ആദിത്യ അവകാശപ്പെട്ടതായും അറിയുന്നു. എന്നാല് ബന്ധപ്പെട്ട സ്ഥാപനങ്ങള് അവരുടെ ഔദ്യോഗിക ഡേറ്റാബേസില് നിന്ന് ഇത് സംബന്ധമായ വിവരങ്ങള് നീക്കിക്കളഞ്ഞതായാണ് അറിയുന്നത്. ഇങ്ങിനെയാണെങ്കില് കൂടുതല് ശാസ്ത്രീയമായ പരിശോധനകള് വേണ്ടി വന്നേക്കാം. ബന്ധപ്പെട്ട സ്ഥാപനങ്ങളുടെ ഔദ്യോഗിക ഇ മെയില് അഡ്രസില് നിന്ന് അയച്ച രേഖകള് വ്യാജമാണെന്ന് തീര്‍ത്തു പറയാന് കഴിയാത്ത അവസ്ഥയിലാണ് പോലീസിപ്പോള്. എന്നാല് വ്യാഴാഴ്ച്ച രാവിലെ 9.30ന് ചില സംശയങ്ങള് ചോദിക്കാന് എന്ന പേരില് വിളിച്ചു വരുത്തിയ പോലീസ് ആദിത്യയെ അനധികൃതമായി കസ്റ്റഡിയില് വച്ചിരിക്കുകയാണ്. രാത്രി വൈകിയും ആദിത്യയെ റിലീസ് ചെയ്യാനോ അറസ്റ്റു ചെയ്യാനോ പോലീസ് തയ്യാറാകുന്നില്ല എന്നത് ദുരൂഹമാണ്. ഇത് നിയമ ലംഘനമാണ്. ആദിത്യയെ ബലിയാടാക്കി യഥാര്‍ത്ഥ വസ്തുത മറച്ചു വക്കാനുള്ള പോലീസിന്റെ ഗൂഢശ്രമമായാണ് കാണേണ്ടത്.\nഅതേസമയം പോലീസ് ആദിത്യയുടെ അറസ്റ്റ് ഔദ്യോഗികമായി രേഖപ്പെടുത്തിയതായും സൂചനകള് പുറത്തുവരുന്നുണ്ട്.\nAlso Read: സ്വാതന്ത്ര്യദിനത്തില് കാട്ടില് കണ്ടെത്തിയ അവള്‍ക്ക് പോലീസ് സ്വതന്ത്രയെന്ന് പേരിട്ടു; ഉപേക്ഷിച്ച അമ്മ ഇപ്പോള് ജയിലില്; സിനിമയെ വെല്ലുന്ന ഒരു ജീവിതകഥ\ncardinal george alencherry FrPaulThelakatt syro malabar church syro malabar church false document case


ഡി.ഡി.സി.എ അഴിമതി:ഡല്‍ഹി സര്‍ക്കാര് അന്വേഷണ റിപ്പോര്‍ട്ടില് അരുണ് ജെയ്റ്റ്‌ലിയുടേ പേരില്ല. കെജ്‌രിവാള് മാപ്പ് പറയമെന്ന് ബി.ജെ.പി | Daily Indian Herald\nDecember 27, 2015 10:11 pm By : Indian Herald Staff\nന്യൂഡല്‍ഹി: ഡി.ഡി.സി.എ(ഡല്‍ഹി ആന്‍ഡ് ഡിസ്ട്രിക്റ്റ് ക്രിക്കറ്റ് അസോസിയേഷന്) അഴിമതി സംബന്ധിച്ച റിപ്പോര്‍ട്ടില് കേന്ദ്ര ധനമന്ത്രി അരുണ് ജെയ്റ്റ്‌ലിയുടെ പേരില്ല. ഡല്‍ഹി സര്‍ക്കാര് നിയമിച്ച മൂന്നംഗ സമിതിയാണ് ജെയ്റ്റ്‌ലിയുടെ പേര് പരാമര്‍ശിക്കാതെ റിപ്പോര്‍ട്ട് നല്‍കിയിരിക്കുന്നത്. ഡല്‍ഹി ക്രിക്കറ്റ് അസോസിയേഷന് തലവനായിരിക്കെ ജെയ്റ്റ്‌ലി എന്തെങ്കിലും ക്രമക്കേട് നടത്തിയതായും റിപ്പോര്‍ട്ടില് പരാമര്‍ശമില്ല.\n2013 വരെയുള്ള 13 വര്‍ഷം ദല്‍ഹി ക്രിക്കറ്റ് അസോസിയേഷന് നടത്തിയ ഇടപാടുകളിലുണ്ടായ വ്യാപകമായ ക്രമക്കേടുകളില് അന്ന് അസോസിയേഷന് പ്രസിഡന്റായിരുന്ന ജെയ്റ്റിലിക്കെതിരെ ഗുരുതര ആരോപണങ്ങളാണ് ഉയര്‍ന്നിരിക്കുന്നത്. 237 പേജുകളുള്ള അന്വേഷണ റിപ്പോര്‍ട്ടാണ് വിജിലന്‍സ് ഡിപ്പാര്‍ട്ട്‌മെന്റ് പ്രിന്‍സിപ്പല് സെക്രട്ടറി ചേതന് സംഗിയുടെ നേതൃത്വത്തിലുള്ള മൂന്നംഗ അന്വേഷണ കമ്മറ്റി സമര്‍പ്പിച്ചിരിക്കുന്നത്. അരുണ് ജെയ്റ്റിലിയുടെ പേര് റിപ്പോര്‍ട്ടില് ഒരിടത്തും പരാമര്‍ശിച്ചിട്ടില്ല. എന്നാല് നിര്‍മാണ പ്രവര്‍ത്തനങ്ങളിലെ അഴിമതി, വയസ്സു തെളിയിക്കല് സര്‍ട്ടിഫിക്കറ്റുകളിലെ തട്ടിപ്പുകള് തുടങ്ങിയ ക്രമക്കേടുകളെ കുറിച്ച് വിശദമായി പരാമര്‍ശിക്കുന്നുണ്ട്.\nയൂ.പി.എ ഭരണകാലത്ത് സീരിയസ് ഫ്രോഡ് ഇന്‍വെസ്റ്റിഗേഷന് ഓഫീസ് നടത്തിയ അന്വേഷണത്തിലും ജെയ്റ്റിക്കെതിരെ ഒന്നും കണ്ടെത്താനായിരുന്നില്ല. ദല്‍ഹി മുഖ്യമന്ത്രി അരവിന്ദ് കേജ്രിവാളിന്റെ ഓഫീസില് സി.ബി.ഐ നടത്തിയ റെയ്ഡിനെ തുടര്‍ന്നാണ് ക്രിക്കറ്റ് ബോര്‍ഡ് അഴിമതി ആരോപണങ്ങള് വീണ്ടും ഉയര്‍ന്നുവന്നത്. ഇത് ബി.ജെ.പി സര്‍ക്കാരിനെ ഏറെ പ്രതിസന്ധിയിലാക്കിയിരുന്നു. ഡി.ഡി.സി.എ അഴിമതിയില് ജെയ്റ്റിലിക്കെതിരെ തെളിവുകളുണ്ടെന്ന് വ്യക്തമാക്കി ബി.ജെ.പി എംപിയായ കിര്‍ത്തി ആസാദും രംഗത്ത് വന്നിരുന്നു. ഇക്കാരണത്താല് കിര്‍ത്തി ആസാദിനെ പാര്‍ട്ടിയില് നിന്നും സസ്‌പെന്‍ഡ് ചെയ്തിരിക്കുകയാണ്.\nTags: AAP, Arun Jaitley, bjp, congress, corruption, ddca, delhi, Kejriwal\nതദ്ദേശതെരഞ്ഞെടുപ്പ് അവസാനഘട്ടം:ഏഴ് ജില്ലകളില് പരസ്യപ്രചാരണം അവസാനിച്ചു\nഭഗത് സിംഗ് തീവ്രവാദിയാണോ? പുസ്തകത്തില് പറയുന്നതിങ്ങനെ\nഎഎപിയുടെ പേരുമാറ്റി മുസ്ലീം ലീഗ് എന്നാക്കണം.അരവിന്ദ് കേജരിവാള് കളിക്കുന്നത് ജിന്നയുടെ രാഷ്ട്രീയം.തുറന്നടിച്ച് മുന് എഎപി എംഎല്‍എ കപില് മിശ്ര


കാശ്മീര് വിഷയത്തിലും ഐക്യമില്ലാതെ കോണ്‍ഗ്രസ്; കടുത്ത ഭിന്നത – malabarinews.com\nകാശ്മീര് വിഷയത്തിലും ഐക്യമില്ലാതെ കോണ്‍ഗ്രസ്; കടുത്ത ഭിന്നത\nPosted on August 6, 2019 by newsmal\nരാജ്യത്തിന്റെ പാര്‍ലിമെന്റില് വിശദമായ ചര്‍ച്ചചെയ്യപ്പെടേണ്ട ഗൗരവതരമേറിയ വിഷയങ്ങളിലെല്ലാം ഇരുട്ടില്‍തപ്പി കോണ്‍ഗ്രസ്. രാജ്യത്ത് ശ്ക്തമായ പ്രതിപക്ഷമില്ലാത്തതാണ് ബിജെപിക്ക് കാര്യങ്ങള് എളുപ്പമാക്കുന്നുവെന്ന് രാഷ്ട്രീയനിരീക്ഷകര്.\nരണ്ടാം മോദി സര്‍ക്കാരിന്റെ ആദ്യ പാര്‍ലിമെന്ററി സെഷനില് തന്നെ ഒട്ടേറെ സുപ്രധാന ബില്ലുകളാണ് നാമമാത്രമായ ചര്‍ച്ചകള് നടത്തി അനായാസാനെ ഭരണകക്ഷി പാസ്സാക്കിക്കൊണ്ടിരിക്കുന്നത്. ഏറ്റവും അവസാനം കാശ്മീര് വിഷയം പോലും ബിജെപി ഒറ്റദിവസം കൊണ്ട് ബില്ലാക്കി പാസാക്കിയെടുക്കുന്നത് നോക്കിനില്‍ക്കാനെ പ്രധാന പ്രതിപക്ഷമായ കോണ്‍ഗ്രസിന് കഴിയുന്നൊള്ളു. ഉള്ള അംഗങ്ങളെ പോലും തങ്ങളുടെ നിലപാടിനൊപ്പം നിര്‍ത്താന് കോണ്‍ഗ്രസിന് കഴിയുന്നുമില്ല. കാശ്മീര് വിഷയത്തില് കടുത്ത ഭിന്നതയാണ് കോണ്‍ഗ്രസില് ഉയര്‍ന്നിരിക്കുന്നത്. ഇന്നലെ രാജ്യസഭയില് ബില്ലവതരിപ്പിച്ചിട്ട് 24 മണിക്കൂര് കഴിഞ്ഞിട്ടാണ് മുന് അധ്യക്ഷന് രാഹുല് ഗാന്ധിപോലും ഒന്നു പ്രതികരിച്ചത്. കോണ്‍ഗ്രസിന്റെ മുതിര്‍ന്ന പലനേതാക്കളും പാര്‍ലിമെന്റില് ബില്ലിനെ എതിര്‍ത്തപ്പോള് ചിലര് ബില്ലിനെ അനുകൂലിക്കുകയും ചെയ്തു. രാജ്യസഭയിലെ ചീഫ് വിപ്പ് ബുവനേശ്വര് കലിത സര്‍ക്കാരിനെ പിന്തുണച്ചത് നേതൃത്വത്തെ ഞെട്ടിച്ചു. ഇദ്ദേഹം രാജ്യസഭാഗംത്വം രാജിവെക്കുകയും ചെയ്തു.\nആദ്യം നിങ്ങള് സ്വന്തം നേതാവിനെ കണ്ടെത്താന് നോക്ക് എന്ന് കോണ്‍ഗ്രസ് ബെഞ്ചുകളെ നോക്കി അമിത് ഷാ പരിഹസിക്കുന്നതും കാണാമായിരുന്നു.\nഈ സെഷനില് മുത്തലാഖ് ബില്ല്, എന്‍ഐഎ ഭേദഗതി ബില്ല്, കാശ്മീര് പ്രത്യേകപദവി എടുത്തകളയല് തുടങ്ങി രാജ്യത്തെ സംബന്ധിച്ചും പൗരന്‍മാരെ നേരിട്ട് ബാധിക്കുന്നതുമായ സുപ്രധാനബില്ലുകളല്ലാം ഭരണകക്ഷിയായ ബിജെപി അനായേസേന പാസാക്കിയെടുത്തപ്പോള് ഒരു ബില്ലിലും ഐക്യത്തോടെ നിന്ന് തങ്ങളുടെ നിലപാട് പറയാന് കോണ്‍ഗ്രസിനായില്ല. എന്‍ഐഎ ബില്ലിനെ ശക്തമായി എതിര്‍ക്കുകയും വോട്ടിനിട്ടപ്പോള് അനുകൂലി്ക്കുകയും ചെയ്യുന്ന കാഴ്ചയുമുണ്ടായി. ആന്റണിയെ പോലുള്ള സീനിയര് നേതാക്കളുടെ ഇടപെടല് പോലും സര്‍ക്കാരിനെതിരെ രാജ്യസഭയില് ഉണ്ടായില്ല എന്നതാണ് ഏറെ കൗതുകകരം.\nകൃത്യമായി ഹോംവര്‍ക്ക് ചെയ്ത ഒറ്റക്കെട്ടായി സര്‍ക്കാരിന്റെ ജനാധിപത്യധ്വംസനങ്ങളെ തുറന്നുകാണിക്കാന് ഒരിടത്തും കോണ്‍ഗ്രസ്സിനായിട്ടില്ല. ഈ സാഹചര്യത്തിലാണ് സോണിയാഗാന്ധി അടിയന്തരമായി പ്രവര്‍ത്തകസമിതിയോഗം വിൡച്ചരിക്കുന്നത്. ചൊവ്വാഴ്ച വൈകീട്ട്ാണ് യോഗം വിളിച്ചത്. പാര്‍ലിമെന്റ് സമ്മേളനം വൈകുകയാണെങ്ങില് നാളെ രാവിലെയാകും യോഗം നടക്കുക.\ncongress, nda, upa\nPrevious PostPrevious ചുഴലിക്കാറ്റില് തിരൂരില് വീടിന്റെ മേല്‍ക്കൂര പറന്നുപോയി : ദുരിതക്കടലിലായി നിര്‍ദ്ധനതൊഴിലാളി കുടുംബം\nNext PostNext സുഷമ സ്വരാജ് അന്തരിച്ചു


വീഴ്ചയില് പരിക്ക്; ജിമ്മി കാര്‍ട്ടറിനെ അടിയന്തര ശസ്ത്രക്രിയയ്ക്ക് വിധേയനാക്കി :: Janmabhumi Daily\nവീഴ്ചയില് പരിക്ക്; ജിമ്മി കാര്‍ട്ടറിനെ അടിയന്തര ശസ്ത്രക്രിയയ്ക്ക് വിധേയനാക്കി\nWednesday 15 May 2019 7:43 am IST\nവാഷിംഗ്ടണ്: ഇടുപ്പെല്ലിന് പരിക്കേറ്റു ആശുപത്രിയില് പ്രവേശിപ്പിച്ച യുഎസ് മുന് പ്രസിഡന്റിന് അടിയന്തര ശസ്ത്രക്രിയ നടത്തി. 94 വയസുകാരനായ മുന് പ്രസിഡന്റിന്റെ ശസ്ത്രക്രിയ വിജയകരമാണെന്ന് കാര്‍ട്ടര് സെന്റര് അറിയിച്ചു. ജോര്‍ജിയയിലെ ഫേബെ സംറ്റര് മെഡിക്കല് സെന്ററിലായിരുന്നു ശസ്ത്രക്രിയ നടത്തിയത്.\nജോര്‍ജിയ സംസ്ഥാനത്ത് ടര്‍ക്കിക്കോഴി വേട്ടയുടെ സീസണ് ആയതിനാല് അതിനു പുറപ്പെടുകയായിരുന്നു. വീട്ടില് നിന്ന് ഇറങ്ങവെ താഴെ വീണാണ് പരിക്കേറ്റത്. ഇടുപ്പെല്ലില് വേദന അധികമായതോടെ വിദഗ്ധ ചികിത്സക്കായി ആശുപത്രിയില് പ്രവേശിപ്പിക്കുകയായിരുന്നു. 1977-1981 കാലത്തെ യുഎസ് പ്രസിഡന്റാണ് കാര്‍ട്ടര്. പരിക്കില് നിന്ന് വേഗം മോചിതനായി തിരിച്ചെത്താന് കാര്‍ട്ടറിന് കഴിയട്ടെയെന്നും ട്രംപ് ട്വീറ്റ് ചെയ്തു.\nമൈക്കല് ഷുമാക്കറിന് പരിക്ക്; അടിയന്തര ശസ്ത്രക്രിയക്ക് വിധേയക്കനാക്കി


സ്വർണക്കടത്ത് കേസിൽ കളങ്കിത വ്യക്തികളുമായി ബന്ധമുള്ള മുഖ്യമന്ത്രിയും സ്പീക്കറും രാജിവെച്ച് അന്വേഷണം നേരിടണമെന്ന് ബിജെപി സംസ്ഥാന അധ്യക്ഷൻ കെ.സുരേന്ദ്രൻ. അന്വേഷണമാവശ്യപ്പെട്ട് മുഖ്യമന്ത്രി പ്രധാനമന്ത്രിക്കയച്ച കത്ത് ജനങ്ങളുടെ കണ്ണിൽപ്പൊടിയിടാനാണെന്ന് കോഴിക്കോട് നടന്ന വാർത്താസമ്മേളനത്തിൽ അദ്ദേഹം പറഞ്ഞു.\nമന്ത്രിസഭാ യോഗം ചേർന്ന് മുഖ്യമന്ത്രിയുടെ ഓഫീസിനെ ഉള്‍പ്പെടുത്തി സി.ബി.ഐ അന്വേഷണത്തിന് ഔപചാരികമായി ആവശ്യപ്പെടാത്തതിന് കാരണമെന്താണ്. സോളാര് കാലത്ത് മുഖ്യമന്ത്രി ഉമ്മന് ചാണ്ടിയുടെ ഓഫീസിനെ അന്വേഷണത്തില് ഉള്‍പ്പെടുത്തണമെന്ന് എല്ലാവരും ആവശ്യപ്പെട്ടിരുന്നു.\nശിവശങ്കറിന്റെ വിദേശ സന്ദര്‍ശനങ്ങള് അന്വേഷിക്കണം. കളങ്കിത വ്യക്തിത്വങ്ങളോട് അടുപ്പമണ്ടെന്ന് സമ്മതിച്ച സ്പീക്കറും പുറത്തു പോവണം. ജനാധിപത്യത്തിന്റെ പരമോന്നത പദവിയിലിരിക്കുന്നവര് എന്തടിസ്ഥാനത്തിലാണ് ഇത്തരക്കാരുടെ ചടങ്ങുകളില് പങ്കെടുക്കുന്നത്. ശിവശങ്കറിന്റെ കാര്യത്തിലുള്ള ധാർമ്മികത ശ്രീരാമകൃഷ്ണന് ബാധകമല്ലാത്തതെന്താണെന്നും സുരേന്ദ്രൻ ചോദിച്ചു.\nശിവശങ്കറിനെ മാറ്റിയെങ്കിലും അദ്ദേഹത്തിനെതിരെ ഒരന്വേഷണവും നടക്കുന്നില്ല. അന്വേഷണത്തിന്റെ കുന്തമുന മുഖ്യമന്ത്രിയിലേക്കായതുകൊണ്ടാണ് സർക്കാർ അന്വേഷണത്തിന് മടിക്കുന്നത്. കസ്റ്റംസിന് സംസ്ഥാന പൊലീസ് വിഭാഗം ഒരു സഹായവും നൽകുന്നില്ലെന്നും സുരേന്ദ്രൻ ആരോപിച്ചു. സ്വപ്നയെ ഇതുവരെ കണ്ടെത്താത്തത് പൊലീസിന്റെ വീഴ്ചയാണ്. സുപ്രധാനമായ സി.സി.ടി.വി ദൃശ്യങ്ങൾ ഉൾപ്പെടെ അന്വേഷണ ഏജൻസി ആവശ്യപ്പെട്ട ഒരു സഹായവും സംസ്ഥാന സർക്കാർ ചെയ്ത് കൊടുത്തിട്ടില്ല. സോളാർ കേസിൽ സി.സി.ടി.വി ദൃശ്യങ്ങൾ എവിടെ പോയെന്ന് ചോദിച്ച് തെരുവിലിറങ്ങിയവരാണ് ഇപ്പോൾ ഭരണത്തിലുള്ളത്. ക്ലിഫ് ഹൗസിലെയും ഓഫീസിലെയും സി.സി.ടി.വി ദൃശ്യങ്ങൾ സുരക്ഷിതമാണോയെന്ന് മുഖ്യമന്ത്രി പറയണമെന്നും സുരേന്ദ്രൻ ആവശ്യപ്പെട്ടു.\nസ്വപ്നയുമായുള്ള ബന്ധം എന്തുകൊണ്ട് മുഖ്യമന്ത്രി നിഷേധിക്കുന്നില്ല. സർക്കാർ വാഹനങ്ങളും വിസിറ്റിംഗ് കാർഡുകളും ഉപയോഗിച്ചാണ് വിമാനത്താവളത്തിലെ സ്വർണ്ണക്കടത്ത് നടന്നതെന്നതിന് തെളിവുകൾ ഉണ്ട്. സർക്കാരിന്റെ ഔദ്യോഗിക പരിപാടികളുടെ നടത്തിപ്പ് എങ്ങിനെ സ്വപ്ന സുരേഷിന് കിട്ടിയെന്ന ചോദ്യത്തിന് മുഖ്യമന്ത്രി മറുപടി പറയണം. സി.പി.എം നേതാക്കളും അറബ് നാട്ടിലെ വ്യവസായികളും തമ്മിലുള്ള ബന്ധത്തിന്റെ ഇടനിലക്കാരിയാണ് സ്വപ്ന സുരേഷെന്നും ബിജെപി അധ്യക്ഷൻ പറഞ്ഞു.\nമുഖ്യമന്ത്രിയുടെ മാദ്ധ്യമ ഉപദേഷ്ടാവ് ഉൾപ്പെടെ ആരോപണ വിധേയനാണ്. മുഖ്യമന്ത്രിയുടെ മകൾക്ക് സംസ്ഥാന ഐ.ടി വകുപ്പിൽ നിന്ന് ലഭിച്ച സഹായങ്ങൾ ശിവശങ്കറിനറിയാം. മുഖ്യമന്ത്രിയുടെ ഓഫീസിനെ ഉൾപ്പെടെ അന്വേഷണ പരിധിയിൽ കൊണ്ടുവന്നാൽ മാത്രമേ സത്യം പുറത്തുവരുകയുള്ളൂ. കേന്ദ്ര അന്വേഷണത്തിൽ പരൽ മീനുകളും വമ്പൻ സ്രാവുകളും കുടുങ്ങുമെന്നും സുരേന്ദ്രൻ കൂട്ടിച്ചേർത്തു


ഈ വീഡിയോ ‘സംഘികള്’ മുസ്ലിം സ്ത്രികളെ ആക്രമിക്കുന്നതിന്‍റെതാണോ...? - FactCrescendo | The leading fact-checking website in India\n“സംഗികളുടെ ആർഷ ഭാരത സംസ്കാരം!!” എന്ന അടിക്കുറിപ്പോടെ 2019 ജൂലൈ 24, മുതല് SNH Media എന്ന ഫെസ്ബൂക്ക് പെജിലൂടെ പ്രചരിപ്പിക്കുകയാണ്. വീഡിയോയില് ബുര്‍ഖ ധരിച്ച സ്ത്രികള്‍ക്ക് നേരെ ചില ചെറുപ്പക്കാര് ഭുമിയില് വീണു കടക്കുന്ന മഴവെള്ളം എടുത്തെറിയുന്നതായി കാണാന് സാധിക്കുന്നു. ഈ ചെറുപ്പക്കാര് നടത്തുന്ന സംഭാഷണം ഏത് ഭാഷയിലാണ് വ്യക്തമല്ല. തമിഴ് അല്ലെങ്കില് മലയാളം ആകാനുള്ള സാധ്യതയുണ്ട്. വീഡിയോയില് ‘എരിയി രാ…എരിയി രാ’ എന്ന് പറയുന്നതായി കേള്‍ക്കാം. എന്നാല് സംഭവം നടന്ന സ്ഥലവും സമയവും പോസ്റ്റില് നല്കിയിട്ടില്ല. 30 സെക്കന്‍റോളം ദൈര്‍ഹ്യമുള്ള വീഡിയോയില് നിന്ന് സംഭവത്തിനെ കുറിച്ച് അധിക വിവരങ്ങള് ലഭിക്കുന്നില്ല. മുസ്ലിങ്ങള്‍ക്കെതിരെ ആര്‍എസ്എസ് പ്രവര്‍ത്തകര് ഇത് പോലെയുള്ള ആക്രമണം നേരിട്ട് നടത്തിയോ? വീഡിയോയില് മുസ്ലിം സ്ത്രികള്‍ക്ക് നേരെ വെള്ളം എറിയുന്നവര് ആര്‍എസ്എസ്/ബിജെപി അലെങ്കില് സംഘപരിവാരില് പെട്ട ഏതെങ്കിലും സംഘടനയോട് ബന്ധപെട്ടവരാണോ? സംഭവം നടന്നത് എവിടെയാണ്? എന്നീ ചോദ്യങ്ങളുടെ ഉത്തരം നമുക്ക് അന്വേഷണത്തോടെ കണ്ടെത്താന് ശ്രമിക്കാം.\nഞങ്ങള് വീഡിയോയിനെ കുറിച്ച് കൂടുതല് അറിയാനായി In-vid ക്രോം എക്സ്റ്റെന്ഷന് ഉപയോഗിച്ച് വീഡിയോ പല ഫ്രേമുകളില് വിഭജിച്ചു. അതിലുടെ ലഭിച്ച ഒരു ഫ്രെം ഗൂഗിളില് റിവേഴ്സ് ഇമേജ് അന്വേഷണം നടത്തി പരിശോധിച്ചപ്പോള് ഞങ്ങള്‍ക്ക് ഒരു ഫെസ്ബൂക്ക് പോസ്റ്റ് ലഭ്യമായി.\nവീഡിയോയില് തമിഴില് നല്‍കിയ വിവരണം പ്രകാരം വീഡിയോയില് കാണുന്ന ചെറുപ്പക്കാര്‍ക്ക് സംഘപരിവാറുമായി യാതൊരു ബന്ധമില്ല. സംഭവം നടന്നതും ഇന്ത്യയിലല്ല പകരം ശ്രി ലങ്കയിലാണ്. ശ്രി ലങ്കയിലെ കിഴക്കന് യൂണിവേഴ്സിറ്റിയിലാണ് സംഭവം നടന്നത്. വീഡിയോയില് കാണുന്ന ചെറുപ്പക്കാര് ജൂണിയരായ മുസ്ലിം വിദ്യാര്‍ത്ഥിനികളെ റാഗിംഗ് ചെയുന്ന വീഡിയോയാണ് ഇത്. ശ്രി ലങ്കയിലെ മുസ്ലിങ്ങള് തമിഴാണ് ഉപയോഗിക്കാര്. അതിനാല് വീഡിയോയില് ശ്രി ലങ്കന് തമിഴിലാണ് സംഭാഷണം നടത്തുന്നത് എന്ന് മനസിലാക്കുന്നു. സംഭവത്തിനെ കുറിച്ച് ഓണ്‍ലൈന് അന്വേഷിച്ചപ്പോള് ഞങ്ങള്‍ക്ക് ശ്രി ലങ്കയിലെ ഒരു തമിഴ് വാര്‍ത്ത വെബ്സൈറ്റ് ആയ Puthithu.com അവരുടെ വെബ്‌സൈറ്റില് ഈ സംഭവത്തിനെ കുറിച്ച് വാര്‍ത്ത പ്രസിദ്ധികരിച്ചിട്ടുണ്ട്.\nPuthithu.com Archived Link\nഇതേ വീഡിയോ പല വ്യത്യസ്തമായ വിവരങ്ങള് ചേര്‍ത്തു പല ഭാഷയില് ഇതിന് മുമ്പും ഏറെ പ്രചരിപ്പിച്ചതാണ്. ഇന്ത്യയില് ഹിന്ദുകള് മുസ്ലിംകള്‍ക്ക് എതിരെ നടത്തുന്ന അതിക്രമങ്ങളുടെ പേരിലും ഈ വീഡിയോ ഏറെ പ്രചരിപ്പിക്കുകയുണ്ടായി.\nഇത് പോലെയുള്ള പല പോസ്റ്റുകളുടെ വസ്തുത അന്വേഷണം നടത്തി വസ്തുത അന്വേഷണ വെബ്‌സൈറ്റില് റിപ്പോര്‍ട്ടുകള് പ്രസിദ്ധികരിച്ചിട്ടുണ്ട്. ഈ റിപ്പോര്‍ട്ടുകള് താഴെ നല്‍കിയ ലിങ്കുകള് ഉപയോഗിച്ച് വായിക്കാം.\nപ്രസ്തുത പോസ്റ്റില് പ്രചരിപ്പിക്കുന്ന വീഡിയോ ശ്രി ലങ്കയിലെതാണ്. വീഡിയോയില് കാണുന്ന ചെറുപ്പക്കാര് സംഘപരിവാര് പ്രവര്‍ത്തകരല്ല എന്ന് അന്വേഷണത്തില് തെളിഞ്ഞിട്ടുണ്ട്. അതിനാല് വസ്തുത അറിയാതെ പ്രിയ വായനക്കാര് ഈ പോസ്റ്റ് ഷെയര് ചെയ്യരുത് എന്ന് ഞങ്ങള് അഭ്യര്‍ഥിക്കുന്നു.\nTitle:ഈ വീഡിയോ ‘സംഘികള്’ മുസ്ലിം സ്ത്രികളെ ആക്രമിക്കുന്നതിന്‍റെതാണോ…?\nTagged BurqaHinduIndiaMuslimRSSSanghiSri LankawaterWoman


ആറാട്ട് സിനിമക്കെതിരെ വ്യാജ പ്രചാരണം: ആറുപേർക്കെതിരെ കേസ്\nHomeNewsആറാട്ട് സിനിമക്കെതിരെ വ്യാജ പ്രചാരണം: ആറുപേർക്കെതിരെ കേസ്\nമലപ്പുറം: മോഹന്‍ലാല് ചിത്രമായ 'ആറാട്ട്' സിനിമക്കെതിരെ സമൂഹ മാധ്യമങ്ങളില് വ്യാജപ്രചാരണം. ആറുപേര്‍ക്കെതിരെ കോട്ടക്കൽ പോലീസ് കേസെടുത്തു. കോട്ടക്കലിലെ ലീന തിയറ്റര് മാനേജർ ഗിരീഷാണ് പരാതിക്കാരൻ.[www.malabarflash.com]\nഫെബ്രുവരി 18നാണ് സിനിമ റിലീസ് ചെയ്തത്. സിനിമ പ്രദർശനത്തിനിടെ ആറ് യുവാക്കൾ ഉറങ്ങുന്നതും ലൂഡോ കളിക്കുന്നതുമായ വിഡിയോ സമൂഹ മാധ്യമങ്ങളിൽ പ്രചരിച്ചിരുന്നു. സിനിമ മോശമാണെന്നും കാണാൻ ആളില്ലെന്നുമുള്ള തരത്തിലായിരുന്നു പ്രചാരണം. ഇത് സിനിമയെയും തിയറ്ററിനെയും അവഹേളിക്കുന്നെന്ന് കാണിച്ചാണ് പരാതി.\nമറ്റൊരു സിനിമ പ്രദർശനത്തിനിടെ റെക്കോഡ് ചെയ്ത ഭാഗം മോഹൻലാൽ ചിത്രത്തിനൊപ്പം എഡിറ്റ് ചെയ്ത് പ്രചരിപ്പിക്കുകയായിരുന്നുവെന്നാണ് വിവരം. ഹൗസ് ഫുള്ളായി പ്രദർശനം തുടരുന്ന പടത്തിനെതിരെ വ്യാപക പ്രചാരണം നടത്തിയവർക്കെതിരെ നടപടി ആവശ്യപ്പെട്ട് സംവിധായകൻ ബി. ഉണ്ണികൃഷ്ണൻ മുഖ്യമന്ത്രിക്ക് പരാതി നൽകിയിരുന്നു.\nപിന്നാലെ ജില്ല പോലീസ് മേധാവിയുടെ നിർദേശത്തെ തുടർന്നാണ് കോട്ടക്കൽ പോലീസ് കേസെടുത്തത്. വിദ്യാർഥികളാണ് കേസിൽ ഉൾപ്പെട്ടവരെന്ന് സൂചനയുണ്ട്.\ncase Entertainment Kerala Malappuram mohanlal News


മുഖത്തിന് സാരമായ പരിക്ക് , വായയും നാക്കും പൂർണമായും തകർന്നു ; സ്‌ഫോടക വസ്തുക്കൾ നിറച്ച പൈനാപ്പിൾ കഴിച്ച ഗർഭിണിയായ പിടിയാനയ്ക്ക് ദാരുണ അന്ത്യം\nJul 9, 2020, 07:10 am IST\nJun 3, 2020, 08:38 am IST\nമലപ്പുറം : മലപ്പുറം വെള്ളിയാറിൽ സ്ഫോടക വസ്തു പൊട്ടിത്തെറിച്ച് പരിക്കേറ്റ ഗർഭിണിയായ പിടിയാന ചെരിഞ്ഞു. കാട്ടുപന്നിയെ പിടികൂടാൻ ചിലർ ഒരുക്കിയ കെണിയിൽ പിടിയാന അകപ്പെട്ടതാകാം എന്ന നിഗമനത്തിലാണ് വനംവകുപ്പ്.\nഭക്ഷണം തേടി പുറത്തിറങ്ങിയ ഗർഭിണിയായ കാട്ടാനയ്ക്ക് നാട്ടിലെ ചിലർ ഒരുക്കിയ കെണിയിൽ അകപ്പെട്ട് ദാരുണ അന്ത്യം. സൈലന്റ് വാലി ദേശീയ ഉദ്യാനത്തിൽ കാട്ടുപന്നിയെ പിടികൂടാൻ ഒരുക്കിയ സ്‌ഫോടക വസ്തുവിന്റെ കെണിയിൽ അകപ്പെട്ട പിടിയനാക്കാണ് ദാരുണ അന്ത്യം സംഭവിച്ചത്. സ്‌ഫോടക വസ്തുക്കൾ നിറച്ച പൈനാപ്പിൾ ഭക്ഷിച്ച് കാട്ടാനയുടെ മുഖം തകർന്നിരുന്നു. പൊട്ടിത്തെറിയിൽ ആനയുടെ വായയും നാക്കും പൂർണ്ണമായി തകർന്നു. ഏറെ ദിവസം പട്ടിണി കിടന്ന ശേഷമാണ് ആന ചെരിഞ്ഞത്.\nസൈലൻറ് വാലിയുടെ അതിർത്തിയായ മലപ്പുറം ജില്ലയിലെ വെള്ളിയാറിലാണ് ആന ചെരിഞ്ഞത്. ഫോറസ്റ്റ് ഉദ്യോഗസ്ഥനായ മുരളി കൃഷ്ണനാണ് ആനയുടെ ദാരുണ അന്ത്യം സോഷ്യൽ മീഡിയയിൽ പങ്കുവച്ചത്. ഇതോടെ നിരവധി പേർ ഇതിനകംഷെയർ ചെയ്യുകയും ചെയ്തു. കുറ്റക്കാർക്കെതിരെ നടപടി എടുക്കണമെന്ന് ആവശ്യപ്പെട്ട് സോഷ്യൽ മീഡിയയിൽ നിരവധി പേരാണ് രംഗത്തെത്തിയിട്ടുള്ളത്. ചലച്ചിത്രതാരങ്ങളായ പൃഥ്വിരാജ്, ഉണ്ണി മുകുന്ദൻ അടക്കമുള്ളവരും ഈ ആവശ്യവുമായി രംഗത്തെത്തി.


സംസ്ഥാനത്ത് ഇന്ന് 3502 പേർക്ക് കൊവിഡ്, 14 മരണം; 1898 പേർക്ക് രോഗമുക്തി | Metro Journal Online\nസംസ്ഥാനത്ത് ഇന്ന് 3502 പേർക്ക് കൊവിഡ്, 14 മരണം; 1898 പേർക്ക് രോഗമുക്തി\nസംസ്ഥാനത്ത് ഇന്ന് 3502 പേർക്ക് കോവിഡ്-19 സ്ഥിരീകരിച്ചു. എറണാകുളം 487, കണ്ണൂർ 410, കോഴിക്കോട് 402, കോട്ടയം 354, തൃശൂർ 282, മലപ്പുറം 261, തിരുവനന്തപുരം 210, പത്തനംതിട്ട 182, കൊല്ലം 173, പാലക്കാട് 172, ആലപ്പുഴ 165, ഇടുക്കി 158, കാസർഗോഡ് 128, വയനാട് 118 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 59,051 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 5.93 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 1,34,54,186 സാമ്പിളുകളാണ് പരിശോധനയ്ക്കായി അയച്ചത്.\nഇന്ന് രോഗം സ്ഥിരീകരിച്ചവരിൽ 148 പേർ സംസ്ഥാനത്തിന് പുറത്ത് നിന്നും വന്നവരാണ്. 3110 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 230 പേരുടെ സമ്പർക്ക ഉറവിടം വ്യക്തമല്ല. എറണാകുളം 455, കണ്ണൂർ 341, കോഴിക്കോട് 387, കോട്ടയം 320, തൃശൂർ 273, മലപ്പുറം 251, തിരുവനന്തപുരം 160, പത്തനംതിട്ട 154, കൊല്ലം 167, പാലക്കാട് 70, ആലപ്പുഴ 164, ഇടുക്കി 148, കാസർഗോഡ് 112, വയനാട് 108 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\n14 ആരോഗ്യ പ്രവർത്തകർക്കാണ് രോഗം ബാധിച്ചത്. എറണാകുളം 5, കോഴിക്കോട് 2, തിരുവനന്തപുരം, കൊല്ലം, പത്തനംതിട്ട, കോട്ടയം, പാലക്കാട്, കണ്ണൂർ, കാസർഗോഡ് 1 വീതം ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 1898 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 211, കൊല്ലം 129, പത്തനംതിട്ട 108, ആലപ്പുഴ 117, കോട്ടയം 125, ഇടുക്കി 41, എറണാകുളം 191, തൃശൂർ 186, പാലക്കാട് 62, മലപ്പുറം 190, കോഴിക്കോട് 274, വയനാട് 53, കണ്ണൂർ 103, കാസർഗോഡ് 108 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 29,962 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 11,06,123 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 1,49,368 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 1,44,643 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 4725 പേർ ആശുപത്രികളിലും നിരീക്ഷണത്തിലാണ്. 650 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്.\nഇന്ന്4പുതിയ ഹോട്ട് സ്പോട്ടുകളാണുള്ളത്.2പ്രദേശങ്ങളെ ഹോട്ട് സ്പോട്ടിൽ നിന്നും ഒഴിവാക്കി. നിലവിൽ ആകെ 362 ഹോട്ട് സ്പോട്ടുകളാണുള്ളത്.\n← സിപിഎം പ്രവർത്തകർ അസഭ്യവർഷം നടത്തിയെന്ന് കെ എം ഷാജി\n1898 പേർ കൂടി കൊവിഡിൽ നിന്ന് മുക്തരായി; ഇനി ചികിത്സയിലുള്ളത് 29,962 പേർ →


സംസ്ഥാനത്ത് ഇന്ന് കൊവിഡ് സ്ഥിരീകരിച്ചത് 5537 പേര്‍ക്ക്; 4683 പേര്‍ക്ക് സമ്പര്‍ക്കത്തിലൂടെ രോഗം -\nHome News Desk സംസ്ഥാനത്ത് ഇന്ന് കൊവിഡ് സ്ഥിരീകരിച്ചത് 5537 പേര്‍ക്ക്; 4683 പേര്‍ക്ക് സമ്പര്‍ക്കത്തിലൂടെ രോഗം\nസംസ്ഥാനത്ത് ഇന്ന് കൊവിഡ് സ്ഥിരീകരിച്ചത് 5537 പേര്‍ക്ക്; 4683 പേര്‍ക്ക് സമ്പര്‍ക്കത്തിലൂടെ രോഗം\nസംസ്ഥാനത്ത് ഇന്ന് 5537 പേര്‍ക്ക് കൊവിഡ് സ്ഥിരീകരിച്ചു. തൃശൂര് 727, കോഴിക്കോട് 696, മലപ്പുറം 617, ആലപ്പുഴ 568, എറണാകുളം 489, പാലക്കാട് 434, കൊല്ലം 399, തിരുവനന്തപുരം 386, കണ്ണൂര് 346, കോട്ടയം 344, ഇടുക്കി 185, പത്തനംതിട്ട 138, കാസര്‍ഗോഡ് 108, വയനാട് 100 എന്നിങ്ങനെയാണ് ഇന്ന് രോഗം സ്ഥിരീകരിച്ചവരുടെ ജില്ല തിരിച്ചുള്ള കണക്കുകള്.\n25 കൊവിഡ് മരണങ്ങളും സംസ്ഥാനത്ത് ഇന്ന് റിപ്പോര്‍ട്ട് ചെയ്തു. ഇതോടെ സംസ്ഥാനത്താകെ കൊവിഡ് മൂലം മരണപ്പെട്ടവരുടെ എണ്ണം 1796 ആയി.\nഇന്ന് രോഗം സ്ഥിരീകരിച്ചവരില് 140 പേര് സംസ്ഥാനത്തിന് പുറത്ത് നിന്നും വന്നവരാണ്. 4683 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 653 പേരുടെ സമ്പര്‍ക്ക ഉറവിടം വ്യക്തമല്ല. തൃശൂര് 706, കോഴിക്കോട് 646, മലപ്പുറം 583, ആലപ്പുഴ 553, എറണാകുളം 254, പാലക്കാട് 264, കൊല്ലം 386, തിരുവനന്തപുരം 286, കണ്ണൂര് 259, കോട്ടയം 337, ഇടുക്കി 137, പത്തനംതിട്ട 99, കാസര്‍ഗോഡ് 97, വയനാട് 76 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.


കടപ്പുറത്തെ കാവോതി | കുട്ടികളുടെ നോവല് | ഭാഗം 8 | kadappurathe kavothi| childrens novel| kids novel| subash ottumpuram| podcast| mathrubhumi kids\nDec 16, 2021, 04:45 PM IST\nഒരു കുരങ്ങന് മരക്കൊമ്പില്‍നിന്ന് ചാടി താഴെയിറങ്ങി കാവോതിയോട് ചോദിച്ചു: ''നിക്ക ബാറി?'' അതേത് ഭാഷയെന്ന് താമരയ്ക്ക് മനസ്സിലായില്ല. ''മിക്ക മക'', കാവോതി മറുപടി പറഞ്ഞു.\n# എഴുത്ത്: സുഭാഷ് ഒട്ടുംപുറം, വര: ജോയ് തോമസ്\nആനച്ചെവി വലുപ്പമുള്ള താമരയിലകള് കണ്ണെത്താ ദൂരത്തോളം പരന്ന് കിടക്കുകയായിരുന്നു. തീപ്പന്തംപോലെയുള്ള താമരപ്പൂവുകള്‍ക്കുചുറ്റും വലിയ വണ്ടുകളും പൂമ്പാറ്റകളും പാറി നടക്കുന്നുണ്ടായിരുന്നു. കാവോതി ഒരു താമരയിലയിലേക്ക് പറന്നിറങ്ങി. താമരയെ ഒരു താമരയിലയിലേക്ക് ഒതുക്കി നിര്‍ത്തി. ഒരു ചങ്ങാടത്തിലെന്നപോലെ അവള് ഉലഞ്ഞു.\n''ഇനി നടക്കാം'', കാവോതി പറഞ്ഞു.\nഅവര് താമരയിലകളിലൂടെ നടക്കാന് തുടങ്ങി. അവരടുത്തെത്തുമ്പോള് വലിയ ശബ്ദത്തോടെ വണ്ടുകള് ചിറകടിച്ചു. തെളിഞ്ഞ വെള്ളത്തില് പല നിറത്തിലുള്ള മീനുകള് നീണ്ട വാലുകള് ഇളക്കിക്കൊണ്ട് തെന്നിത്തെന്നി നീന്തി. ചിലപ്പോള് അവ ഒന്നാകെ മുകളിലേക്കുയര്‍ന്ന് വായുവില് മഴവില്ല് തീര്‍ത്തു. ഒരു സ്വപ്‌നത്തിലൂടെ നടക്കുകയാണെന്ന് താമരയ്ക്ക് തോന്നി.\nഓരോ താമരയിലയിലേക്ക് കാലെടുത്ത് വെക്കുമ്പോഴും അവള് വേച്ചുവേച്ച് പോകുന്നുണ്ടായിരുന്നു. അപ്പോഴൊക്കെ വീഴാതിരിക്കാനായി അവള് താമരത്തണ്ടില് പിടിച്ചു. താമരപ്പൂക്കള് ഉലയുമ്പോള് അതില്‍നിന്ന് പുകപോലെ കരിവണ്ടുകള് ആകാശത്തേക്ക് പൊങ്ങി.\nകുറേ നടന്നപ്പോള് അവള്‍ക്ക് ഇത്തിരി പരിചയം വന്നതുപോലെ തോന്നി. വേച്ച് വീഴാതെ എങ്ങനെ നടക്കാമെന്ന് അവള് പെട്ടെന്നുതന്നെ പഠിച്ചു. ഒരു തവള ഇലകളില്‍നിന്ന് ഇലകളിലേക്ക് ചാടിപ്പോകുന്നത് അവള് കണ്ടു. അപ്പോള് അവള്‍ക്കും ഒരു മോഹം. തവളച്ചാട്ടം ചാടിയാലോ. അവള് ഇലയില് കുത്തിയിരുന്ന് ഒന്ന് ചാടിനോക്കി. അതുകണ്ടപ്പോള് കാവോതി ചിരിച്ചു. അവള്‍ക്ക് നല്ല രസം തോന്നി. അവള് ഇലയില്‍നിന്ന് ഇലയിലേക്കങ്ങനെ ചാടിച്ചാടി തവളയുടെ പിന്നാലെയെത്തി.\nഅവള് അടുത്തെത്തിയപ്പോള് തവള വീണ്ടും മുന്നോട്ട് ചാടി. പിന്നാലെ അവളും. അത് പിന്നെ ഒരു മത്സരംപോലെയായി. രണ്ടുപേരും ചാടിച്ചാടി കുറേ ദൂരെയെത്തി. അവസാനം തവള തോല്‍വി സമ്മതിച്ച് വെള്ളത്തിലേക്ക് ഊളിയിട്ടു.\nഅങ്ങനെ തവളച്ചാട്ടം ചാടിയതുകൊണ്ടാകണം അവള്‍ക്ക് വല്ലാതെ ദാഹിച്ചു. കാവോതിക്കത് മനസ്സിലായി.\n''കൈയില് കോരിക്കുടിച്ചോളൂ'', കാവോതി പറഞ്ഞു.\nകടലിലെ വെള്ളത്തിന് ഉപ്പുരസമുണ്ടാവില്ലേ? അതെങ്ങനെ കുടിക്കാന് പറ്റുമെന്ന് ആലോചിച്ചു അവള്.\n''ഒന്ന് കുടിച്ചുനോക്ക്'', കാവോതി വീണ്ടും പറഞ്ഞു.\nഅവള് കൈക്കുമ്പിളില് ഇത്തിരി വെള്ളംകോരി സംശയത്തോടെ ഇത്തിരി രുചിച്ചുനോക്കി. അവള് അദ്ഭുതപ്പെട്ടു. ഉപ്പുരസം തീരെയില്ല. അത് മാത്രമല്ല, നേരിയ മധുരവും. നെല്ലിക്ക തിന്നതിനുശേഷം വെള്ളം കുടിക്കുമ്പോഴുള്ള അതേ രുചി. അവള് ഇലയില് മുട്ടുകുത്തിയിരുന്ന് കുറേ വെള്ളംകോരി കുടിച്ചു. അതോടെ വയര് നിറഞ്ഞു. ക്ഷീണം പമ്പ കടന്നു.\nഅങ്ങനെ ഇത്തിരിദൂരം അവര് നടന്നു. അപ്പോള് മുന്നില് മൂടല്‍മഞ്ഞ് പരന്നുകിടക്കുന്നത് കണ്ടു. അവര് പതിയെ അതിനടുത്തെത്തി. മുന്നിലുള്ളത് എന്താണെന്ന് മനസ്സിലാവാത്തവിധം മഞ്ഞ് നിറഞ്ഞുനില്‍ക്കുകയായിരുന്നു. ഒന്നും കാണാന് വയ്യാത്തതുകൊണ്ട് താമര നടത്തം നിര്‍ത്തി. അടുത്തുനില്‍ക്കുന്ന കാവോതിയെപ്പോലും കാണാന് വയ്യ.\n''കണ്ണടച്ചോ. ഞാന് പറയുമ്പോഴേ തുറക്കാവൂ'', മഞ്ഞില്‍നിന്ന് കാവോതിയുടെ ശബ്ദം കേട്ടു. അവള് കണ്ണടച്ചു. കുറച്ച് കഴിഞ്ഞപ്പോള് കാവോതി പറഞ്ഞു: ''ഇനി കണ്ണ് തുറന്നോളൂ'' അവള് പതിയെ കണ്ണുതുറന്നു.\nമൂടല്‍മഞ്ഞിന്റെ അവസാനത്തെ കണവും മാഞ്ഞുപോവുകയായിരുന്നു. മുന്നില് തെളിഞ്ഞുവരുന്ന ആ കാഴ്ച അവള്‍ക്ക് വിശ്വസിക്കാനായില്ല. മനോഹരമായ ഒരു ദ്വീപായിരുന്നു അത്. പല നിറത്തിലുള്ള ഇലകള് നിറഞ്ഞ മരം. ആകാശത്തില് നിറയെ പക്ഷികള്. ഏതോ പൂക്കളുടെ മണം.\n''ഇതാണ് കാക്കത്തുരുത്ത്! '', കാവോതി ദ്വീപിനെ അവള്‍ക്ക് പരിചയപ്പെടുത്തി.\nകടലിലെ കാവോതിയുടെ വാസസ്ഥാനമായിരുന്നു കാക്കത്തുരുത്ത്. അവര് ദ്വീപിലേക്ക് കാലെടുത്തുവെച്ചു.\n''കാക്കത്തുരുത്തില് കാലുകുത്തുന്ന ആദ്യ മനുഷ്യജീവി നീയാണ്.'' കാവോതി പറഞ്ഞതുകേട്ടപ്പോള് അവള്‍ക്ക് സന്തോഷംകൊണ്ട് കരച്ചില് വന്നു. ഇതായിരുന്നു കാവോതി അവള്‍ക്കായി കാത്തുവെച്ച സമ്മാനം! ആകാശത്തില്‍നിന്ന് അമ്മ തന്നെ നോക്കി ചിരിക്കുന്നതുപോലെ തോന്നി അവള്‍ക്ക്.\nഭൂമിയിലെ എല്ലാ ജീവികളുമുണ്ടായിരുന്നു അവിടെ. അവള് ചിത്രങ്ങളില്‍പോലും കാണാത്ത ജീവികളേയും കൂട്ടത്തില് കണ്ടു. അവര്‍ക്കിടയിലൂടെ അവളുടെ കൈപിടിച്ച് കാവോതി നടന്നു. അവരെല്ലാം കാവോതിക്കുമുന്നില് ബഹുമാനത്തോടെ നിന്നു. ഒരു കുരങ്ങന് മരക്കൊമ്പില്‍നിന്ന് ചാടി താഴെയിറങ്ങി കാവോതിയോട് ചോദിച്ചു: ''നിക്ക ബാറി?'' അതേത് ഭാഷയെന്ന് താമരയ്ക്ക് മനസ്സിലായില്ല. ''മിക്ക മക'', കാവോതി മറുപടി പറഞ്ഞു.\nഅതുകേട്ടപ്പോള് കുരങ്ങന് സ്‌നേഹത്തോടെ അവളെ തലോടി. പിന്നീട് വഴിനീളെ കുറുക്കനും പുലിയും സിംഹവുമാക്കെ അതേ ചോദ്യം കാവോതിയോട് ചോദിച്ചു. കാവോതി അതേ മറുപടിയും പറഞ്ഞു.\n''അവരെന്താ ചോദിക്കുന്നത്?'', അവള് കാവോതിയോട് ചോദിച്ചു.\n''നീയാരാണെന്നാണ് അവര് ചോദിക്കുന്നത്.''\n''എന്നിട്ട് കാവോതി അവരോട് എന്താ പറഞ്ഞത്?''\nകാവോതിയുടെ മറുപടി കേട്ടപ്പോള് അവള്‍ക്ക് വീണ്ടും കരച്ചില് വന്നു.\nഅവളത് പുറമേ കാണിക്കാതെ, കാവോതിയുടെ കൈയില് മുറുകെ പിടിച്ച് നടന്നു. ''എനിക്കും ആ ഭാഷ പഠിക്കണം'', അവള് കാവോതിയോട് പറഞ്ഞു.\n''പഠിപ്പിക്കാം.'' കാവോതി അവള്‍ക്ക് വാക്കുകൊടുത്തു.\nഅവര് നടന്നുനടന്ന് ഒരു വലിയ മരത്തിനടുത്തെത്തി. ആ മരത്തില് വലിയൊരു പൊത്തുണ്ടായിരുന്നു. ആ പൊത്തായിരുന്നു കാവോതിയുടെ കൂട്. കാവോതി അവളേയുംകൊണ്ട് കൂട്ടിലേക്ക് കയറി. ഒരു വീടുപോലെ അലങ്കരിച്ചിരുന്നു അതിനകം. പഞ്ഞിക്കിടക്ക, മിന്നാമിനുങ്ങുകളുടെ വെളിച്ചം. മുടി കോതിവയ്ക്കാന് ശംഖുകൊണ്ടുള്ള ചീര്‍പ്പ്. അങ്ങനെ പലതും.\n''ഇഷ്ടായോ എന്റെ കൂട്?'', കാവോതി അവളോട് ചോദിച്ചു.\n''വിശക്കുന്നുണ്ടോ?'', കാവോതി ചോദിച്ചു.\nഅപ്പോള് മാത്രമായിരുന്നു അവള് അതിനെപ്പറ്റി ആലോചിച്ചത്. ഇത്രനേരം വിശപ്പ് അനുഭവപ്പെട്ടതേ ഇല്ലായിരുന്നു. കാവോതി ചോദിച്ചതുകൊണ്ടാണെന്ന് തോന്നുന്നു അവള്‍ക്ക് നേരിയ വിശപ്പ് അനുഭവപ്പെട്ടു.\n''താഴേക്ക് നോക്ക്!'', കാവോതി പറഞ്ഞു.\nഅവള് പൊത്തില്‍നിന്ന് തല പുറത്തേക്കിട്ടു. മരച്ചുവട്ടില് നിറയെ പല തരത്തിലുള്ള പഴങ്ങള് കുന്നുകൂടി കിടക്കുകയായിരുന്നു. ചുറ്റിനും ജീവികളും. ഓരോ ജീവിയും ഓരോതരം പഴങ്ങളുമായി അവളെ കാണാന് വന്നതായിരുന്നു. ഒരു ജാഥപോലെ അപ്പോഴും അവര് വന്നുകൊണ്ടിരിക്കുകയായിരുന്നു.\nContent Highlights; kadappurathe kavothi, children's novel, chapter 8, written by subash ottumpuram


മഴ പെയ്യിക്കാന് തവളക്കല്യാണം നടത്തി ഉഡുപ്പിക്കാര് - Muhimmath\nമഴ പെയ്യിക്കാന് തവളക്കല്യാണം നടത്തി ഉഡുപ്പിക്കാര്\non 15:120Comment\nഉഡുപ്പി: മഴ ലഭിക്കാന് തവളക്കല്ല്യാണം നടത്തി ഉഡുപ്പിക്കാര്. ഉഡുപ്പി സിറ്റിസണ് ഫോറം ആണ് തവളക്കല്യാണത്തിന്റെ (മണ്ഡുക കല്യാണോല്‍സവ്) സംഘാടകര്. മഴ പെയ്യിക്കുന്നതിന് പരമ്പരാഗതമായി നടത്തി വരുന്ന ആചാരമാണ് മണ്ഡൂക പരിണയം. ഇന്നലെ ഉച്ചയ്ക്ക് 12.05നായിരുന്നു മുഹൂര്‍ത്തം. പ്രത്യേക വാഹനത്തില് നിരവധി പേരുടെ അകമ്പടിയോടെയാണ് രണ്ട് കൂടുകളിലായി 'വരന്' തവളയെയും 'വധു' തവളയെയും കല്യാണമണ്ഡപത്തിലെത്തിച്ചത്.\nകല്‍സാങ്ക, കീലിഞ്ച് എന്നിങ്ങനെ രണ്ട് ഗ്രാമങ്ങളില് നിന്നാണ് ആണ് തവളയേയും പെണ് തവളയേയും പിടിച്ചത്. വിവാഹത്തിന് മുന്‍പ് ഇരുവര്‍ക്കും സംഘാടകര് പേരിട്ടു. കല്‍സങ്കിന്റെ മകന് വരുണ് തവളയും കൊലാല്‍ഗിരി കീലിഞ്ചെയുടെ മകള് വര്‍ഷ തവളയും. വിവാഹിതരായ തവളകളെ ആരതി ഉഴിഞ്ഞ് മന്ത്രങ്ങള് ഉരുവിട്ട് വധൂവരന്മാരെ നിരവധി പേര് അനുഗ്രഹിച്ചു. നൂറോളം ആളുകളാണ് തവളകളുടെ വിവാഹത്തില് പങ്കെടുക്കാനെത്തിയത്. വിവാഹസദ്യ കഴിച്ചാണ് ഇവര് മടങ്ങിയത്.\nചടങ്ങുകള്‍ക്ക് ശേഷം ഇരു തവളകളെയും ഒരു കൂട്ടിലാക്കി മഴക്കു വേണ്ടി പൂജയും പ്രാര്‍ഥനയും നടന്നു. ശേഷം 'വധൂ വരന്'മാരെ മന്നപ്പല്ലയിലേക്ക് ഹണിമൂണിനു വിട്ടു.\nഉഡുപ്പി നഗരത്തില് കുടിവെള്ളമെത്തിച്ചിരുന്ന ബജി ഡാമിലെ വെള്ളം കൂടി വറ്റിയതോടെ പ്രദേശത്ത് കനത്ത വരള്‍ച്ച നേരിടുന്നതിനിടെയാണ് മഴയ്ക്കായി പ്രത്യേക ആചാരം നടന്നത്. നാട്ടിലെങ്ങും കനത്ത വരള്‍ച്ചയാണ്. പ്രതീക്ഷിച്ച മഴയും ലഭിക്കുന്നില്ല. സാധാരണ ഉത്തരേന്ത്യയിലാണ്\nതവളക്കല്യാണം പോലുള്ള ആചാരങ്ങള് നടക്കാറുള്ളത്.


Navya Nair Stunning Saree Look : ബനാറസി സാരിയില് സുന്ദരിയായി നവ്യ നായര് - Malayalam BoldSky\n20 min ago ലോകത്തിന്റെ വാസ്തുശില്‍പി; ഇന്ന് വിശ്വകര്‍മ്മ ജയന്തി\n4 hrs ago Daily Rashi Phalam: ബഹുമാനവും ആദരവും ഈ രാശിക്കാരുടെ പുറകേ വരും\n18 hrs ago കന്നി മാസം ഈ നാളുകളുടെ ദോഷം മാറാന് പരിഹാരങ്ങള്\n| Updated: Monday, February 15, 2021, 15:14 [IST]\nമലയാളികള്‍ക്കെന്നും പ്രിയപ്പെട്ട നടിയാണ് നവ്യനായര്. എപ്പോഴും അടുത്ത വീട്ടിലെ കുട്ടി എന്ന അടുപ്പം മലയാള സിനിമയില് നിന്ന് വിട്ടു നിന്നിട്ടും നവ്യയോട് തോന്നുന്നുണ്ട് എന്നത് തന്നെയാണ് നവ്യയെ നമ്മള് ഇത്രയധികം ഇഷ്ടപ്പെടാന് കാരണം. നന്ദനം എന്ന സിനിമയിലെ ബാലാമണി തന്നെയാണ് പ്രിയപ്പെട്ടവര്‍ക്കെന്നും നവ്യ. അതുകൊണ്ട് തന്നെ ജീവിതത്തിലെ എല്ലാ പ്രധാന സംഭവങ്ങളും പ്രിയപ്പെട്ടവയും എന്നും പ്രേക്ഷകര്‍ക്കായി പങ്ക് വെക്കാറുണ്ട് നമ്മുടെ പ്രിയതാരം.\nmost read: ബുള്‍ബുള് ലുക്കുമായി താരം അഡ്വ: പിങ്കി കണ്ണന്\nനാടന് ലുക്കും മോഡേണ് ലുക്കും ഒരുപോലെ തന്നെ പ്രിയപ്പെട്ടതാണ് എന്നുള്ളതാണ് നവ്യയുടെ പ്രത്യേകത. ഇത് രണ്ടും ചേരും എന്നതും നവ്യയെ കൂടുതല് സുന്ദരിയാക്കുന്നുണ്ട്. നവ്യയുടെ ഏറ്റവും പുതിയ ചിത്രമാണ് ഇപ്പോള് സോഷ്യല് മീഡിയയില് വൈറലായിക്കൊണ്ടിരിക്കുന്നത്. എല്ലാ വിധത്തിലും അതിസുന്ദരിയായി എന്ന് തന്നെ നമുക്ക് ഉറപ്പിച്ച് പറയാന് പറ്റും നവ്യയുടെ ഈ ചിത്രങ്ങള് കണ്ടാല്.\nവയലറ്റ് നിറത്തിലുള്ള ബനാറസി സാരിയാണ് നവ്യ ധരിച്ചിരിക്കുന്നത്. ബനാറസി ബ്രോക്കേഡ് സാരി എന്ന് എടുത്ത് പറയേണ്ടി വരും. അത്രയും സന്തോഷം നിറയുന്ന മുഖത്തോടെയാണ് നവ്യയുടെ ഓരോ ചിത്രങ്ങളും നമുക്ക് കാണാനാവുക. സാരി സ്‌റ്റോര്‍സ് ബൈ മിഥിലയാണ് ഈ സാരി ഡിസൈന് ചെയ്തിരിക്കുന്നത്. സാരിയോടൊപ്പം മിനിമല് മേക്കപ് തന്നെയാണ് ഈ ലുക്കിലെ പ്രത്യേകത. മെറൂണ് നിറത്തിലുള്ള ലിപ്‌സറ്റിക്കും കാജലും കറുത്ത പൊട്ടും തൊട്ട് തനി നാടന് ലുക്കിലാണ് നവ്യ.\nസാരിക്ക് ചേരുന്ന വിധത്തിലുള്ള നല്ലൊരു മികച്ച നെക്പീസും നവ്യ ധരിച്ചിട്ടുണ്ട്. ബ്ലാക്ക്‌മെറ്റല് ആണ് നെക്‌ലേസിന്റെ പ്രത്യേകത. ഇത്ത കൂടാതെ അതിന് യോജിക്കുന്ന തരത്തിലുള്ള കമ്മലും ബ്ലാക്ക്‌മെറ്റല് ചേരുന്ന വളയും ഒരു കൈയ്യില് വാച്ചുമാണ് ആക്‌സസറീസ്. മുല്ലപ്പൂ വെച്ച് മുടി ഒതുക്കി വെച്ചിരിക്കുകയാണ്. എന്തായാലും താരത്തിന്റെ ഈ ചിത്രങ്ങള് ഇന്ന് സോഷ്യല് മീഡിയയില് വൈറലാണ് എന്ന കാര്യത്തില് സംശയം വേണ്ട.\nRead more about: fashion ബോളിവുഡ് ഫാഷന്\nNavya Nair Stunning in New Saree Look Goes Viral on Social media\nActress Navya nair stunning look in saree foes viral on social media. Takealook


നവംബര് ഒന്ന് മുതല് വിദേശത്ത് നിന്നുള്ള ഉംറ തീര്‍ത്ഥാടകര്‍ക്ക് അനുമതി; നിബന്ധനകള് ഇങ്ങനെ – Chandrika Daily\nBy web desk Tuesday October 27, 2020 16:42 pm\nനവംബര് ഒന്ന് മുതല് വിദേശത്ത് നിന്നുള്ള ഉംറ തീര്‍ത്ഥാടകര്‍ക്ക് അനുമതി; നിബന്ധനകള് ഇങ്ങനെ\nരാജ്യത്തിറങ്ങിയ ശേഷം തീര്‍ത്ഥാടകര് മൂന്ന് ദിവസം ക്വാറന്റീനില് കഴിയണമെന്നും നിര്‍ദേശമുണ്ട്.\nമക്ക: നവംബര് ഒന്ന് മുതല് വിദേശങ്ങളില് നിന്നുള്ള തീര്‍ത്ഥാടകര്‍ക്ക് ഉംറ നിര്‍വഹിക്കാന് അനുമതി. തീര്‍ത്ഥാടകരെ സ്വീകരിക്കാന് ജിദ്ദ എയര്‍പോര്‍ട്ടിലും ഇരു ഹറമുകളിലും സജ്ജീകരണങ്ങള് പൂര്‍ത്തിയാക്കിയിട്ടുണ്ട്. ആദ്യ ഘട്ടത്തില് പ്രതിവാരം പതിനായിരം തീര്‍ത്ഥാടകരാണ് ഉംറക്കായി എത്തിച്ചേരുക. ഇന്ത്യയില് നിന്നുള്ളവരുടെ കാര്യത്തില് ഇത് വരെ വ്യക്തത വന്നിട്ടില്ല. നിലവില് ഇന്ത്യയില് നിന്നും സൗദിയിലേക്ക് നേരിട്ടു യാത്ര സാധ്യമല്ലാത്തതിനാല് ഇന്ത്യക്കാര്‍ക്ക് ഇപ്പോള് അനുമതിയുണ്ടാകില്ലെന്നാണ് കരുതുന്നത്. എങ്കിലും സൗദി അധികൃതരുടെ അന്തിമ പ്രഖ്യാപനം വന്നാലേ ഇക്കാര്യത്തില് വ്യക്തത വരികയുള്ളൂ.\nCategories: gulf, News Tags: hajj umra


പ്രണയം നടിച്ചവൻ വീണ്ടും വന്നത് എന്റെ ശരീരം മുന്നിൽ കണ്ടാണ്.. അവന് വേണ്ടിയിരുന്നത് എന്റെ ശരീരം മാത്രം.... വീണനന്ദകുമാർ.... !!!! | Viral Max Media\nപ്രണയം നടിച്ചവൻ വീണ്ടും വന്നത് എന്റെ ശരീരം മുന്നിൽ കണ്ടാണ്.. അവന് വേണ്ടിയിരുന്നത് എന്റെ ശരീരം മാത്രം…. വീണനന്ദകുമാർ…. !!!!\nby admin October 12, 2021, 4:54 am\nആസിഫലി നായകനായി എത്തിയ കെട്ട്യോളാണെന്റെ മാലാഖ എന്ന ഒറ്റ സിനിമ കൊണ്ട് മലയാളികളുടെ സ്വന്തം മകളായി മാറിയ താരമാണ് വീണനന്ദകുമാർ. ആദ്യ സിനിമയിൽ തന്നെ താരത്തെ മലയാള പ്രേക്ഷകർ ഏറ്റെടുത്തിരുന്നു അതിന് ശേഷം ഇപ്പോൾ താരം അഭിനയ ജീവിതത്തിൽ സജീവമായി തന്നെയുണ്ട്.\nഇപ്പോൾ ഇതാ ചെറുപ്പം മുതൽ താൻ മനസ്സിൽ കൊണ്ട് നടന്ന പ്രണയത്തെ കുറിച്ച് വെളിപ്പെടുത്തുകയാണ് താരം. ചെറുപ്പകാലത്ത് തന്നെ കാണാൻ ഒട്ടും സൗന്ദര്യം ഇല്ലായിരുന്നു. സ്കൂൾ പഠന കാലത്ത് ആൺ കുട്ടികളുമായി ഒരുപാട് സൗഹൃദങ്ങൾ ഉണ്ടായിട്ടുണ്ട്. അതിലെ ഒരാളുമായി തനിക്ക് പ്രണയം ഉണ്ടായിരിന്നു എന്നാൽ ആ വിവരം അവനോട് പറഞ്ഞപ്പോൾ അത് അവൻ മൈൻഡ് പോലും ആക്കിയില്ല എന്നാണ് താരം പറഞ്ഞത്. എന്നാൽ താൻ സിനിമയിൽ എത്തിയപ്പോൾ തന്റെ മാറ്റങ്ങൾ കണ്ട് അവൻ തന്നെ തിരഞ്ഞുപിടിച്ചു എത്തിയിരുന്നു. തന്റെ സൗന്ദര്യവും ശരീര മാറ്റങ്ങൾ കണ്ടുമാണ് അവൻ വീണ്ടും വന്ന് ഇഷ്ടമാണെന്ന് പറയുന്നത്.\nഎന്നാൽ അപ്പോൾ തന്നെ എനിക്ക് അതിനോട് താൽപ്പര്യം ഇല്ലെന്ന് പറഞ്ഞു എന്നും വീണ പറഞ്ഞു അതിന്റെ കാരണം താരം പറഞ്ഞത് ഇങ്ങനെ. ഇപ്പോൾ അവന് എന്നോട് ആത്മാർത്ഥ പ്രണയം തോന്നിട്ടൊന്നും വന്നതല്ല മറിച്ച് അവൻ തേടി എത്തിയത് എന്റെ ശരീരം മുന്നിൽ കണ്ടാണ് അവന്റെ ലക്ഷ്യം തന്നെ ശരീരം മാത്രമായിരുന്നു. എന്റെ ശരീരത്തിൽ മറ്റം വന്നപ്പോളാണ് അവൻ ഇഷ്ടമാണ് എന്ന് പറഞ്ഞു വന്നത്. അത്തരത്തിൽ ഉള്ള ഇഷ്ടങ്ങളോട് തനിക്ക് താല്പര്യം ഇല്ലെന്നും വേണ വെക്തമാക്കി. പ്രണയം എന്നത് പവിത്രമായ ഒരു കാര്യമാണ് അതുകൊണ്ട് തന്നെ ശരീരത്തിന് അതിൽ സ്ഥാനം ഇല്ല അത്കൊണ്ട് തന്നെയാണ് അവനോട് ഇഷ്ടം ഇല്ലന്ന് പറഞ്ഞത്.\nPrevious article എന്റെ ബെസ്റ്റ് ഫ്രണ്ട് എന്റെ അമ്മയാണ്, നമ്മുടെ മനസ് തിരിച്ചറിയുന്ന ഇടത്താണ് നമ്മുടെ ഉറ്റ സുഹൃത്തിന്റെ സ്ഥാനം- ശാലു മേനോന്\nNext article ഇതൊരു സർപ്രൈസ് ആയിരിക്കട്ടെ: ആരാധകരെ ആകാംക്ഷയിലാക്കി നിവേദ് ആൻറണിയുടെ ഫോട്ടോഷൂട്ട്\nസ്ലീവാച്ഛന്റെ കെട്ടിയോൾ ആളാകെ മാറിപോയാലോ… വീണ നന്ദകുമാറിന്റെ പുത്തൻ ചിത്രങ്ങൾ ഏറ്റെടുത്ത് സോഷ്യൽ മീഡിയ…. !!!\nആസിഫലിയുടെ നായികയുടെ പുത്തൻ ചിത്രങ്ങൾ കണ്ട് ഞെട്ടി ആരാധകർ… ആ പാവം കുട്ടിയാണോ ഇത് എന്ന് ആരാധകർ… !!!\nഎന്റെ ബെസ്റ്റ് ഫ്രണ്ട് എന്റെ അമ്മയാണ്, നമ്മുടെ മനസ് തിരിച്ചറിയുന്ന ഇടത്താണ് നമ്മുടെ ഉറ്റ സുഹൃത്തിന്റെ സ്ഥാനം- ശാലു മേനോന്


ഇരുപത് കോടി കളക്ഷന് മമ്മൂട്ടിയുടെ വെറും തള്ളുമാത്രമെന്ന് മോഹന്‍ലാല് ഫാന്‍സ്; ഓരോ തിയേറ്ററിലേയും കണക്കെടുത്ത് തെളിയിക്കാന് വെല്ലുവിളി | Reporter Live\nഇരുപത് കോടി കളക്ഷന് മമ്മൂട്ടിയുടെ വെറും തള്ളുമാത്രമെന്ന് മോഹന്‍ലാല് ഫാന്‍സ്; ഓരോ തിയേറ്ററിലേയും കണക്കെടുത്ത് തെളിയിക്കാന് വെല്ലുവിളി\nBy Web Desk\tApril 4, 2017 11:11 pm A+ A-\nമമ്മൂട്ടിക്കെതിരെ കൊമ്പുകോര്‍ത്ത് മോഹന്‍ലാല് ഫാന്‍സ് രംഗത്ത്. പുലിമുരുകന്റെ ആദ്യ ദിവസത്തെ കളക്ഷന് റെക്കോഡ് ഗ്രേറ്റഫാദര് മറികടന്നെന്ന ‘കളക്ഷന് റിപ്പോര്‍ട്ട്’ പുറത്തുവന്നതിന് പിന്നാലെയാണ് രോക്ഷമറിയിച്ച് മോഹന്‍ലാല് ഫാന്‍സ് രംഗത്തെത്തിയിരിക്കുന്നത്. നാല് ദിവസം കൊണ്ട് ഓള് ഇന്ത്യ കളക്ഷന് ഇരുപത് കോടി കഴിഞ്ഞു എന്നത് മമ്മൂട്ടിയുടെ വെറും തള്ളാണെന്ന് ഫെയ്‌സ്ബുക്കിലെഴുതിയ തുറന്ന കുറിപ്പില് മോഹന്‍ലാല് ഫാന്‍സ് പറയുന്നു. ഒരോ തിയേറ്ററിലേയും കണക്കെടുത്ത് തെളിയിക്കാന് മമ്മൂട്ടി, പൃഥ്വിരാജ്, ഷാജി നടേശന് ഉള്‍പ്പെടെയുള്ളവരെ മോഹന്‍ലാല് ഫാന്‍സ് വെല്ലുവിളിക്കുകയും ചെയ്തു.\nഒരു കാര്യം പറഞ്ഞു തുടങ്ങുന്നതിനു മുന്‍പ് തന്നെ അത് എന്തു കൊണ്ട് പറയുന്നു എന്നു വിശദീകരിക്കേണ്ടതു ചിലപ്പോഴെങ്കിലും ഒരു മര്യാദയുടെ ഭാഗം ആയി വരുന്ന കാര്യമാണെന്ന് പറഞ്ഞുകൊണ്ടാണ് ഫെയ്‌സ്ബുക്ക് കുറിപ്പ് തുടങ്ങുന്നത്. ഗ്രേറ്റ് ഫാദറിന്റെ കളക്ഷന് റിപ്പോര്‍ട്ട് പുറത്തുവിട്ടത് സംബന്ധിച്ച് ചില അസത്യങ്ങള് നിലനില്‍ക്കുന്നുണ്ട്. സത്യം പുറത്തു വരണമെങ്കില് ആരെങ്കിലും മുന്നിട്ടിറങ്ങണം. അങ്ങിനെയുള്ള ഒരു സത്യം പൊതു സമൂഹത്തിനു മുന്നിലേക്ക് അവതരിപ്പിക്കാനാണ് കുറിപ്പെഴുതുന്നതെന്ന് പറയുന്നു. പഠിച്ചു പരീക്ഷ എഴുതി റാങ്ക് നേടിയ ഒരാള് ഉള്ളപ്പോള് പിന്‍വാതില് നിയമനം വഴി മറ്റൊരാള് ആ ജോലി തട്ടിയെടുക്കുന്നതുപോലെയോ, ഒരു കായിക താരം കഠിനമായി പരിശീലിച്ചു ഒരു മത്സരത്തില് പങ്കെടുത്തു നേടിയ ഒന്നാം സ്ഥാനം മറ്റൊരു താരം കോഴ കൊടുത്തു നേടുന്നതോ പോലെയാണ് ഗ്രേറ്റ്ഫാദറിന്റെ കളക്ഷന് റെക്കോര്‍ഡ് സംബന്ധിച്ച വെളിപ്പെടുത്തലുകളെ കാണാനെന്ന് മോഹന്‍ലാല് ഫാന്‍സ് പറയുന്നു.\nകണക്കുകളും തെളിവുകളും സഹിതമാണ് മോഹന്‍ലാല് ഫാന്‍സ് ഇത് വ്യക്തമാക്കുന്നത്.4കോടി 27 ലക്ഷം നേടിയ കബലിയുടെ റെക്കോര്‍ഡ് ആണ് ഗ്രേറ്റ് ഫാദര് പൊട്ടിച്ചത് എന്ന് പറയുന്നു. കണക്കുകള് പരിശോധിച്ചാല് കേരളത്തില് 306 സ്‌ക്രീനുകളില് ഇറങ്ങിയ കബാലി 1140 പ്രദര്‍ശനങ്ങള് 99 % ഒക്യൂപന്‍സിയില് കളിച്ചാണ് ഈ പറയുന്ന കളക്ഷന് നേടിയത്. അപ്പോള് 202 സ്‌ക്രീനില് 98 % ഒക്യൂപന്‍സിയില് കളിച്ചു എന്ന് അവകാശപ്പെടുന്ന ഗ്രേറ്റ് ഫാദര് എങ്ങനെയാണു കബലിയെക്കാളും4ലക്ഷം കൂടുതല് നേടുന്നതെന്ന് മോഹന്‍ലാല് ഫാന്‍സ് ചോദിക്കുന്നു.\n958 ഷോ ആദ്യ ദിവസം കളിച്ചു എന്ന് അവകാശപ്പെടുന്നുണ്ടെങ്കിലും പ്രമുഖ ട്രാക്കിംഗ് സൈറ്റുകള് എല്ലാം നല്‍കുന്ന മാക്‌സിമം ഷോ കൌണ്ട് 860 വരെ ആണിത്. കബലിയെക്കാള് 250 ഓളം ഷോ കുറച്ചു കളിച്ച ഗ്രേറ്റ് ഫാദര് എങ്ങനെ കബലിയെ തകര്‍ത്തു എന്നത് ഉത്തരം കിട്ടാത്ത ചോദ്യം. ആദ്യ ദിനം 879 ഷോസ് ആണ് പുലിമുരുകന് കളിച്ചത്. അതും 99 % ഒക്യൂപന്‍സിയില്. അപ്പോള് അത്രേം ഷോസ് കളിക്കാതെ ഗ്രേറ്റ് ഫാദര് പുലിമുരുകനെക്കാള് 26 ലക്ഷം രൂപ എങ്ങനെ കൂടുതല് നേടി എന്നതും ചോദ്യമാണ്.\nഒരു തരത്തിലും വിശ്വസിക്കാനോ സാധൂകരിക്കാനോ പറ്റാത്ത കണക്കുകള് ആയി പോയി ഗ്രേറ്റ്ഫാദര് ടീം തരുന്നത്. ട്രാക്ക് ചെയ്യാന് പറ്റുന്ന ഓണ്‍ലൈന് ട്രാക്കിംഗ് ഉള്ള കേരളത്തിലെ സെന്ററുകള് പരിശോധിച്ചാല് ആദ്യ ദിനം പുലിമുരുകന് നേടിയതിനേക്കാള് കളക്ഷന് കുറവാണു ഗ്രേറ്റ് ഫാദറിന് എന്നത് വ്യക്തമാകും. ഇതിനുള്ള തെളിവുകളും മോഹന്‍ലാല് ഫാന്‍സ് പുറത്തുവിടുന്നുണ്ട്.\nരണ്ടാത്തെ കാര്യം,4ദിവസം കൊണ്ട് 20 കോടി നേടി എന്നാണ് ഗ്രേറ്റ് ഫാദര് പറയുന്നത്. അതായതു ആദ്യ ദിനം നേടിയതിനേക്കാള് ഉയര്‍ന്ന കളക്ഷന് ആണ് പിന്നീടുള്ള ദിവസങ്ങളില് നേടി എന്ന് പറയുന്നത്. പക്ഷെ രണ്ടാം ദിവസം മുതല് ശരാശരി 500 ഷോകള് വെച്ച് മാത്രമേ ചിത്രം കളിച്ചിട്ടുള്ളു. ഗ്രേറ്റ് ഫാദര് ടീം പറയുന്ന ആദ്യ ദിവസത്തെ 958 ഷോയും കളക്ഷനും ഒരു വാദത്തിനു വേണ്ടി ശരി ആണെന്ന് സമ്മതിച്ചാല് തന്നെ അതിന്റെ പകുതിയോളം മാത്രം ഷോസ് കളിച്ച പിന്നീടുള്ള ദിവസങ്ങളില് എങ്ങനെ അതിന്റെ മുകളില് കളക്ഷന് വന്നു. ഇത്ര കളക്ഷന് ഉള്ള പടത്തിനു മൂന്നാാം ദിവസം മാത്രം വന്നത് 50 ഇല് കൂടുതല് റിമൂവല്‍സ് ആണ്. അതിനെ എങ്ങനെ ആണ് ന്യായീകരിക്കുക.\nഇനി വേറെ ഒരു തെളിവ് നോക്കാം.5ദിവസം കൊണ്ട് എറണാകുളം മള്‍ട്ടിപ്ലെക്‌സില് പുലിമുരുകന് നേടിയത് 72 ലക്ഷം രൂപയ്ക്കു മുകളില് ആണെങ്കില് ഗ്രേറ്റ് ഫാദര് നേടിയത് 53 ലക്ഷം ആണ്. 20 ലക്ഷത്തിന്റെ വ്യത്യാസം അവിടെ മാത്രം. പക്ഷെ ടോട്ടല് കളക്ഷന് വരുമ്പോള് ഗ്രേറ്റ് ഫാദര് 20 കോടി പുലിമുരുകനെക്കാള് വേഗത്തില് നേടി എന്നും പറയുന്നു. അതെങ്ങനെയെന്നും ലാല് ഫാന്‍സ് അദ്ഭുതപ്പെടുന്നു.\nമോഹന്‍ലാല് ചിത്രം മുന്തിരി വള്ളികള് പോലും5ദിവസം 56 ലക്ഷത്തോളം നേടിയിരുന്നു. ചിത്രം റിലീസ് ആയതിനു ശേഷമുള്ള ആദ്യത്തെ തിങ്കള് മള്‍ട്ടി ഒക്യൂപന്‍സി പരിശോധിക്കുകയാണെങ്കില് പുലിമുരുകനും മുന്തിരിവള്ളികളുമൊക്കെ 90 % നു മുകളില് വന്നപ്പോള് യുവ താര ചിത്രങ്ങള് ആയ ഒരു മെക്‌സിക്കന് അപാരതയും അങ്കമാലി ഡയറീസും വരെ 80 % മുകളില് ഒക്യൂപന്‍സി നേടി. ആദ്യ തിങ്കളാഴ്ച ഗ്രേറ്റ് ഫാദര് നേടിയത് 70 % മാത്രം ഒക്യൂപന്‍സിയാണെന്നും കുറിപ്പില് പറയുന്നു.\nപുലിമുരുകന് എന്ന മോഹന്‍ലാല് ചിത്രം ഇവിടെ ചരിത്രം കുറിച്ചത് പലരുടെയും ഉറക്കം കെടുത്തി എന്ന് വേണം പറയാന്. എന്നാല് നേര്‍ക്ക് നേര് നിന്ന് പോരാടിയാല് വിജയം എന്നതു 1000 മൈല് അകലെ ആണെന്ന് മനസിലാക്കിയ ഇവര് പിന്നീട് നടത്തിയത് വളരെ ആസൂത്രിതമായ ഒരു കള്ളകളി ആണ്. പുലിമുരുകനെക്കാള് ആദ്യ ദിന കളക്ഷന് നേടി എന്ന് വരുത്താന് വേണ്ടിയുള്ള കളി. .അതിനായി ആദ്യം ചെയ്തത് പുലിമുരുകനെക്കാള് സ്‌ക്രീന്‍സില് ഈ ചിത്രം ഇറങ്ങി എന്ന് വരുത്തി തീര്‍ക്കാന് ഉള്ള ഒരു ഫേക് തിയേറ്റര് ലിസ്റ്റ് ആയിരുന്നു പുറത്തിറക്കിയത്. പക്ഷെ അത് ആദ്യമേ പാളി. കാരണം പടം കളിക്കാത്ത സ്‌ക്രീന്‍സ് മുതല് കേരളത്തില് നിലവില് ഇല്ലാത്ത സ്‌ക്രീന്‍സ് വരെ ചേര്‍ത്ത ലിസ്റ്റ് പുറത്തു വന്നപ്പോള് തന്നെ സോഷ്യല് മീഡിയ പൊളിച്ചു കയ്യില് കൊടുത്തു\n202 സ്‌ക്രീന്‍സ് എന്ന് പറഞ്ഞു ഇറങ്ങിയ ചിത്രം കളിച്ചതു 180 സ്‌ക്രീന്‍സില് മാത്രമാണ്. പിന്നെ ശ്രമിച്ചത് ഫാന്‍സ് ഷോകളുടെ എണ്ണം കൂട്ടാന് ആണ. 40 ഓളം ഫാന്‍സ് ഷോ പുലിമുരുകന് കളിച്ചപ്പോള് വെറും 90 ഇല് താഴെ മാത്രമേ ഗ്രേറ്റ് ഫാദറിന് കളിയ്ക്കാന് സാധിച്ചുള്ളൂ.അവിടെയും തോല്‍വി തന്നെ. പിന്നെ പറഞ്ഞത് സ്‌പെഷ്യല് മിഡ്‌നെറ് ഷോസ് കളിച്ചു എന്നാണ്. അവിടെയും പുലിമുരുകന് കളിച്ചതിന്റെ പകുതി പോലും വന്നിട്ടില്ല എന്ന് കണക്കുകള് വ്യക്തമാക്കിയപ്പോള് മിണ്ടാട്ടം മുട്ടുകയായിരുന്നുവെന്നും ഫാന്‍സ് വ്യക്തമാക്കുന്നു.\nപുലിമുരുകന് സിനിമയുടെ ഒഫീഷ്യല് പേജില് നിന്നും ആ സിനിമയുടെ ക്രൗഡ് പിക്ചര് വരെ അടിച്ചു മാറ്റി ഗ്രേറ്റ് ഫാദര് ഒഫീഷ്യല് പേജില് ഇടുന്നതു വരെ കണ്ടു. അത് മാത്രമല്ല ഒരു ചെറിയ ബജറ്റ് പടം, ഒരു പുതു മുഖ സംവിധായകനെ വെച്ച്് ചെയ്തു 20 കോടി നേടി എന്ന് പറഞ്ഞു പടത്തിലെ നായകന് വരെ പോസ്റ്റ് ഇടേണ്ടി വരുന്ന അവസ്ഥയും കണ്ടു. പുലിമുരുകന് 100 കോടി നേടിയ ന്യൂസില് സംസാരിച്ചത് പ്രൊഡ്യൂസര് മാത്രം അല്ല. തിയേറ്റര് ഉടമകളും ഡിസ്ട്രിബ്യുട്ടര്‍മാരും ഒക്കെയാണ്. അതിന്റെ വീഡിയോ വരെ നമ്മുക്ക് ലഭ്യമാണ്. പക്ഷെ ‘ ആണ്ടി വലിയ വെടിക്കാരന് ആണ്. ആര് പറഞ്ഞു, ആണ്ടി തന്നെ പറഞ്ഞു’ എന്ന ലൈനില് ആണ് ഗ്രേറ്റ് ഫാദറിന്റെ പോക്ക്\nതങ്ങള് നല്‍കിയിരിക്കുന്ന പോസ്റ്റില് പറഞ്ഞിരിക്കുന്ന എല്ലാ കാര്യങ്ങള്‍ക്കും തെളിവുണ്ടെന്നും വേണ്ടവര്‍ക്ക് അത് കമന്റ് ഇട്ടു ചോദിക്കാവുന്നതാണെന്നും ഫാന്‍സ് പറയുന്നു. തങ്ങള് പറഞ്ഞ കാര്യങ്ങള് എല്ലാം തെറ്റാണെന്നു തെളിയിച്ചാല് ഗ്രേറ്റ് ഫാദറിന്റെ കളക്ഷന് ഫിഗര് സത്യമാണെന്നു ഇവിടെ പോസ്റ്റ് ചെയ്യുമെന്നും ഫാന്‍സ് പറഞ്ഞു. തെളിയിക്കാന് നിങ്ങള്‍ക്ക് കഴിഞ്ഞില്ലെങ്കില് പിന്നെ മിണ്ടി പോകരുതെന്നും ചങ്കുറപ്പുള്ളവര് ഉണ്ടേല് വന്നു വെല്ലുവിളി ഏറ്റെടുക്കണമെന്നും ലാല് ഫാന്‍സ് കൂട്ടിച്ചേര്‍ക്കുന്നു.\nപ്രദര്‍ത്തിനെത്തിയ ആദ്യ ദിനം ഗ്രേറ്റ്ഫാദര് നാല് കോടി മുപ്പത്തിയൊന്ന് ലക്ഷം രൂപ (4,31,46,345) നേടിയെന്ന് കാണിച്ച് നിര്‍മ്മാതാക്കളാണ് രംഗത്തെത്തിയത്. ചിത്രത്തിന്റെ കളക്ഷന് റിപ്പോര്‍ട്ട് പൃഥ്വീരാജിന്റെ ഉടമസ്ഥതയിലുള്ള ഓഗസ്ത് സിനിമാസിന്റെ ഔദ്യോഗിക ഫെയ്‌സ്ബുക്ക് പേജില് പോസ്റ്റ് ചെയ്തിരുന്നു. കേരളത്തിലെ 202 സ്‌ക്രീനുകളില് മാത്രം 958 പ്രദര്‍ശനങ്ങള് നടന്നതായാണ് നിര്‍മ്മാതാക്കള് അവകാശപ്പെട്ടത്.\nApr 4, 2017 11:11 pm\nമുരുകനെ തളച്ച് നൈനാൻ; ഫസ്റ്റ് ഡേ കളക്ഷനിൽ ഏറ്റവും കൂടുതൽ കളക്ഷനെന്ന റെക്കോർഡ്…


indian Independence day celebrations | കശ്മീർ പൂർണമായും ഇന്ത്യയുടേത് മാത്രമായ ശേഷമുള്ള ആദ്യ സ്വാതന്ത്ര്യ ദിനത്തിന് രാജ്യം ഒരുങ്ങുന്നത് അതീവ സുരക്ഷയൊരുക്കി; നാളെ രാവിലെ നരേന്ദ്ര മോദി ചെങ്കോട്ടയിൽ ദേശീയ പതാക ഉയർത്തും; രാഷ്ട്രപതി ഇന്ന് രാജ്യത്തെ അഭിസംബോധന ചെയ്യും; കശ്മീരിൽ തന്നെ തുടർന്ന് അജിത് ഡോവൽ - MarunadanMalayali.com\nകശ്മീർ പൂർണമായും ഇന്ത്യയുടേത് മാത്രമായ ശേഷമുള്ള ആദ്യ സ്വാതന്ത്ര്യ ദിനത്തിന് രാജ്യം ഒരുങ്ങുന്നത് അതീവ സുരക്ഷയൊരുക്കി; നാളെ രാവിലെ നരേന്ദ്ര മോദി ചെങ്കോട്ടയിൽ ദേശീയ പതാക ഉയർത്തും; രാഷ്ട്രപതി ഇന്ന് രാജ്യത്തെ അഭിസംബോധന ചെയ്യും; കശ്മീരിൽ തന്നെ തുടർന്ന് അജിത് ഡോവൽ\nAugust 14, 2019 | 09:34 AM IST | Permalink\nഡൽഹി: കശ്മീരിനെ പൂർണമായി ഇന്ത്യയുടേത് മാത്രമാക്കിയ ശേഷമുള്ള ആദ്യ സ്വാതന്ത്ര്യദിനത്തിന് രാജ്യം ഒരുങ്ങുന്നത് പഴുതുകളടച്ച സുരക്ഷ ഒരുക്കി. നാളെ രാവിലെ പ്രധാനമന്ത്രി നരേന്ദ്ര മോദി ചെങ്കോട്ടയിൽ ദേശീയ പതാക ഉയർത്തും. പിന്നീട് സ്വാതന്ത്യദിന സന്ദേശം നൽകും. രണ്ടാം നരേന്ദ്ര മോദി സർക്കാർ അധികാരമേറ്റത്തിന് ശേഷമുള്ള ആദ്യ സ്വതന്ത്ര്യ ദിനാഘോഷമാണ് നാളത്തേത്. രാഷ്ട്രപതി ഇന്ന് രാജ്യത്തെ അഭിസംബോധന ചെയ്യും. ഇന്നലെ സ്വാതന്ത്ര്യ ദിനാഘോഷത്തിന്റെ ഫുൾ ഡ്രസ് റിഹേഴ്സൽ പൂർത്തിയാക്കി.\nജമ്മു കശ്മീരിന് പ്രത്യേക പദവി നഷ്ടമാകുകയും സംസ്ഥാനത്തെ വിഭജിക്കുകയും ചെയ്ത ശേഷമുള്ള ആദ്യ സ്വാതന്ത്ര്യദിനത്തിൽ അതീവ ജാഗ്രതയിലാണ് രാജ്യം. വിഭജനത്തിന് ശേഷമുള്ള ആദ്യ സ്വാതന്ത്ര ദിനാഘോഷത്തിൽ ജമ്മുകാശ്മീരിൽ അതിശക്തമായ സുരക്ഷയാണ് ഒരുക്കീട്ടുള്ളത്. ദേശീയ സുരക്ഷാ ഉപദേഷ്ഠാവ് അജിത്ത് ഡോവൽ കാശ്മീരിൽ തുടരുകയാണ്.\nപാർലമെന്റ് ഉൾപ്പെടുന്ന വിജയ് ചൗക്കിലും രാജ്യത്തിന്റെ മറ്റ് തന്ത്രപ്രാധാന്യ മേഖലകളും അതീവ സുരക്ഷയിലാണ്. സ്വാതന്ത്ര്യദിനാഘോഷങ്ങളുടെ ഔദ്യോഗിക വേദിയായ ചെങ്കോട്ടയിലും പരിസരത്തും ഭീകരാക്രമണത്തിന് സാധ്യത ഉണ്ടെന്ന രഹസ്യവിവരത്തെ തുടർന്ന് ശക്തമായ സുരക്ഷയാണ് ഒരുക്കിയിട്ടുള്ളത്. ആകാശ നിരീക്ഷക്ഷണവും ഏർപ്പെടുത്തി. മെട്രോ സ്റ്റേഷനുകളും ഇന്ദിരാഗാന്ധി വിമാനത്താവളവും കനത്ത സുരക്ഷാവലയത്തിലാണ്. 4000ത്തിലധികം സൈനികരേയും 3000 ത്തിലധികം അധികം പൊലീസ് ഉദ്യോഗസ്ഥരേയുമാണ് തലസ്ഥാനത്ത് സുരക്ഷയ്ക്കായി നിയോഗിച്ചിട്ടുള്ളത്.\nഡൽഹിയിൽ ഗതാഗത നിയന്ത്രണം ഏർപ്പെടുത്തിയിട്ടുണ്ടെങ്കിലും മെട്രോ സർവ്വീസ് നടത്തും.എന്നാൽ ചില സ്റ്റേഷനുകളിൽ യാത്രക്കാർക്ക് പ്രത്യേക ഗേറ്റ് വഴിമാത്രമാണ് പ്രവേശനം. രാജ്യത്തെമ്പാടുമുള്ള പ്രധാന നഗരങ്ങളിലും സൈന്യത്തെ വിന്യസിച്ചിട്ടുണ്ട്.


വികസനം എന്നാലെന്ത്? അത് അർത്ഥമാക്കുന്നതെന്ത്? ~ പാപ്പിറസ്\nവികസനം എന്നാലെന്ത്? അത് അർത്ഥമാക്കുന്നതെന്ത്?\n11:28 am Anas.mp 1 comment\nഎൽമ് മരങ്ങളിൽ നിന്നു ചത്തുവീണ വസന്തകാല റോബിൻ പക്ഷികളുടെ ആർത്തനാദം ചെവികളെ ഇപ്പോഴും തുളയ്ക്കുന്നുണ്ട്. അതിനിപ്പോൾ എന്മകജെയുടെയും ചീമേനിയുടെയുമൊക്കെ ഭാഷയാണ്. മൂകവസന്തത്തിന്റെ 50 വർഷങ്ങൾ വാചാലമായ ചിന്തകളാൽ മതിക്കുന്നുണ്ട്, മനസുകളെ.\nവികസനം എന്ന വാക്കിന് എമർജിംഗ് എന്നും 'ആണവം' എന്നും പര്യായമുണ്ടാക്കുന്ന വ്യവസ്ഥിതിയോട് അമർഷവും സഹതാപവുമുണ്ട്. കോൺക്രീറ്റ് കെട്ടിടങ്ങൾക്കും നിശാ ക്ലബ്ബുകൾക്കും ഇരട്ടപ്പതകൾക്കുമപ്പുറം ആണവ കിരണങ്ങളുടെ ഭീതിദമായ ഭീഷണികൾക്കുമപ്പുറം\nഞങ്ങൾ കാണുന്ന വികസനമെന്ന വാക്കിന് തോറിയത്തിന്റെയും കോൺക്രീറ്റുകളുടെയും കോടികളുടെയും മണമില്ല. പച്ചയുടെ ചൂരും നീലയുടെ ജീവനും ചോരയുടെ ചൂടുമുള്ള ഞങ്ങളുടെ വികസനം ആദ്യം പൂക്കുന്നത് സെറിബ്രത്തിന്റെ മരതക കാടുകളിലാണ്. അവിടെ വെളിച്ചമുണ്ട്, ശുദ്ധവായുവുണ്ട്, ശുദ്ധമായ പച്ചമണ്ണുണ്ട്.... ഭൂമി മണ്ണിലേക്കിറങ്ങി വരുന്ന ആ വികസന പൂമരങ്ങളാണ് ഞങ്ങളുടെ സ്വപനം. സുസ്ഥിരതയുടെ പൂമരങ്ങൾ.....\nവെറുതെ മധുരിക്കും രാസമാധുര്യത്തിനായ്\nനമ്മുടെ മാമ്പ്ഴക്കലങ്ങളെ ആരാണ് അന്യർക്ക് തീറെഴുതിക്കൊടുത്തത്? ഋതുഭേദങ്ങളെ പ്രതിഫലിപ്പിച്ച കൊന്നയും നീലക്കുറിഞ്ഞിലും മകരത്തിന്റെ തണുപ്പും ജൂണിലെ മഴകളും ആർക്കാണ് പങ്കിട്ടുനൽകിയത്?\n'എമർജിംഗ് കേരളാ' സാമ്പത്തിക ഭീമന്മാർക്ക് വിലപേശി നൽകിയത് മലയാളത്തിന്റെ അയൽത്തീരങ്ങളിലേ ഉപ്പുരസങ്ങളും വയലിൽ തിളങ്ങിയ അധ്വാനങ്ങളും മാത്രമല്ല. നൂറ്റാണ്ടിന്റെ ചരിത്രമുള്ള പാരമ്പര്യത്തേയാണ്. ഇനിയീമണ്ണിൽ അസമത്വത്തിന്റെ അസ്വാതന്ത്ര്യത്തിന്റെ ആഗോളമരങ്ങൾ വളരും.\nപുലരികളിൽ സൂര്യനേ നോക്കി ചിരിക്കേ ഏഴു വർണ്ണങ്ങളേ പ്രസവിച്ച മഞ്ഞുതുള്ളികൾ ഊഞ്ഞാലാടുന്ന നെൽകതിർ വിളയുന്ന പാടങ്ങൾ ഇനി കോൺക്രീറ്റ് നിലങ്ങളാവും.\nതുമ്പച്ചെടി ചോദിക്കുന്നു ഞാനെങ്ങനെ തലപൊക്കും? മണ്ണിര ആവശ്യപ്പെടുന്നു, ഞാനെവിടെ രാപ്പാർക്കും? ഹേ മാലോകരേ, നമ്മ്ടെ കാൽപ്പാടുകളെ യന്ത്രക്കൈകൾ കോരിയെടുക്കുന്നു.\nഎങ്ങനെ മിണ്ടാതിരിക്കും നമ്മൾ?\nPosted in: എഡിറ്റോറിയൽ\n23 March 2013 at 21:55 Reply\nputhiya pappyrus evide..........?\nwaiting for it.........\nഇത് കേരളത്തിന്റെ മഴുക്കാലം\nവിദ്യാഭാസത്തിന്റെ പുത്തൻ ഇടങ്ങൾ\nഅവർ നമ്മെ പഠിപ്പിക്കുന്നത്...\nSustainable Development by utilizing Local Resourc...\nപ്രകൃതിയും പൈതൃക സ്വത്തുക്കളും\nഎഴുത്ത് സർഗാത്മകമായ ഭ്രാന്തിന്റെ പ്രകടനമാണ്. ലോകത്...


ഇന്ത്യയ്ക്കായി ടോക്യോ ഒളിമ്പിക്സ് അത്‌ലറ്റിക്‌സിൽ സ്വർണ മെഡൽ നേടിയ ജാവലിൻ താരം നീരജ് ചോപ്രയ്ക്ക് രണ്ടു കോടി രൂപ സമ്മാനം പ്രഖ്യാപിച്ച് ബൈജൂസ് ഗ്രൂപ്പ്. കായിക ചരിത്രത്തിൽ ടീം ഇന്ത്യയുടെ ഏറ്റവും മികച്ച പ്രകടനമാണ് ഇത്തവണത്തേത്. ടോക്യോ ഒളിമ്പിക്സിൽ ഇന്ത്യ എഴു മെഡലുകളാണ് നേടിയത്.\nവ്യക്തിഗത ഇനങ്ങളിൽ വെള്ളി, വെങ്കല മെഡലുകൾ നേടിയ എല്ലാ താരങ്ങൾക്കും ഓരോ കോടി രൂപ വീതവും നല്‍കും. വനിതകളുടെ ഭാരോദ്വഹനത്തിൽ വെള്ളി നേടിയ മീരാബായ് ചാനു, ഗുസ്തിയിൽ വെള്ളി നേടിയ രവികുമാർ ദാഹിയ, ബാഡ്മിന്റൻ സിംഗിൾസിൽ വെങ്കലം നേടിയ പി.വി. സിന്ധു, ബോക്‌സിങ്ങിൽ വെങ്കല മെഡൽ ജേതാവായ ലവ്ലിന ബോർഗോഹെയ്ൻ, ഗുസ്തിയിൽ വെങ്കലം നേടിയ ബജ്രംഗ് പൂനിയ എന്നിവർക്കാണ് ഓരോ കോടി രൂപ ലഭിക്കുക.\n‘കായിക താരങ്ങൾക്കുള്ള പ്രോത്സാഹനം എന്ന നിലയ്ക്കാണ് സമ്മാനം പ്രഖ്യാപിക്കുന്നതെന്ന് ബൈജൂസ് സ്ഥാപകൻ ബൈജു രവീന്ദ്രൻ പ്രസ്താവനയിൽ അറിയിച്ചു. നമ്മുടെ ഒളിമ്പിക്സ് ഹീറോകളെ ആഘോഷിക്കേണ്ട സമയമാണിപ്പോൾ. നാലു വർഷത്തിൽ ഒരിക്കൽ മാത്രമല്ല, എല്ലാ ദിവസവും. ഞങ്ങളുടെ പാരിതോഷികം അവരുടെ യാത്രയിലെ ചെറിയ പ്രോത്സാഹനം മാത്രമാണ്.\nരാഷ്ട്രനിർമാണത്തിൽ സ്‌പോർട്‌സ് നിർണായക പങ്കു വഹിക്കുന്നുണ്ട്. കൂടുതൽ യുവാക്കൾക്ക് വലിയ സ്വപ്‌നങ്ങൾ കാണാൻ ഇതു പ്രചോദനം നൽകട്ടെ. ഞങ്ങളെ അഭിമാനിതരാക്കിയതിന് നന്ദി’- ബൈജു രവീന്ദ്രൻ കുറിച്ചു.\nRead more on: byjus learning app | india | neeraj chopra


നടന് മമ്മുട്ടിയുടെ അടുത്ത സുഹൃത്തായ ഔഷധി ചെയര്‍മാനും എറണാകുളം, ആലപ്പുഴ മുന് കലക്ടറും കാര്‍ഷിക, ഫിഷറീസ് സര്‍വകലാശാലകളുടെ മുന് വൈസ്ചാന്‍സലറുമായ ഡോ. കെ. ആര് വിശ്വംഭരന്റെ വേര്‍പാടിന് പിന്നാലെ കുറിപ്പുമായി നിര്‍മാതാവ് ആന്റോ ജോസഫ്. വിശ്വംഭരന്റെ മരണത്തില് മമ്മുട്ടിയുടെ മാനസികാവസ്ളഥയെക്കുറിച്ചാണ് ആന്റോ ജോസഫ് ഫെയ്സ്ബുക്കില് കുറിപ്പ് പങ്കുവെച്ച്ത\nസൗഹൃദം എന്ന വാക്കിന്റെ ആഴവും പരപ്പും കഴിഞ്ഞ ദിവസം വൈകിട്ട് നേരിട്ടറിഞ്ഞു. കെ.ആര്.വിശ്വംഭരന് സാറിനെ അവസാനമായി കണ്ടശേഷം വീട്ടിലെത്തിയ മമ്മൂക്ക കുറേനേരം ഒറ്റയ്ക്ക് മാറി നിശബ്ദനായിരുന്നു. ആ കണ്ണുകള് പതുക്കെ നിറഞ്ഞു. ശബ്ദം ഇടറി. കെ.ആര്.വിശ്വംഭരന് എന്ന ഐ.എ.എസ് ഉദ്യോഗസ്ഥനോടായിരുന്നില്ല മമ്മൂക്കയുടെ സൗഹൃദം. ഒരുകാലം ഒരുമിച്ച് തോളില് കയ്യിട്ട് നടന്ന,ഒരുമിച്ച് വെയിലും മഴയും കൊണ്ട,ഒരുമിച്ച് ചിരിച്ച, കരഞ്ഞ വിശ്വംഭരന് എന്ന സുഹൃത്തിനോടായിരുന്നു. മമ്മൂക്ക പറഞ്ഞു:\n'നാല്പത്തിയെട്ടുവര്‍ഷത്തെ ഒരുമിച്ചുള്ള യാത്രയായിരുന്നു ഞങ്ങളുടേത്. ആ യാത്രയില് ഒരാള് നഷ്ടപ്പെട്ടു. എന്റെ ഉയര്‍ച്ചകളിലും താഴ്ചകളിലും വിശ്വംഭരന് ഉണ്ടായിരുന്നു. എന്റെ വിജയങ്ങളും പരാജയങ്ങളും പ്രിയ ചങ്ങാതി അവന്റേതായി കണ്ടു. പലപ്പോഴും ഞാന് വീണുപോയിട്ടുണ്ട്. അപ്പോള് ഒരു കൈത്താങ്ങുമായി വിശ്വംഭരന് കൂടെയുണ്ടായിരുന്നു. ഞാന് വീണ്ടും എഴുന്നേല്കുന്നതും കൂടുതല് ശക്തിയോടെ നടക്കുന്നതും കണ്ട് ഏറ്റവും കൂടുതല് സന്തോഷിച്ചവരില് ഒരാളും വിശ്വംഭരന് തന്നെ. വിശ്വംഭരന്റെ കുടുംബത്തില് ഞാനുണ്ടായിരുന്നു,എന്റെ കുടുംബത്തില് വിശ്വംഭരനും. വിശ്വംഭരന് ഇനിയില്ല...'\nസന്തോഷവും സങ്കടവും പൊതിച്ചോറു പോലെ പങ്കിട്ട രണ്ട് സ്നേഹിതര് തമ്മിലുള്ള ബന്ധത്തിന്റെ ശക്തിയാണ് കണ്ണീരുപ്പുള്ള ആ വാക്കുകളില് തെളിഞ്ഞുകണ്ടത്. അത്രയും ആഴത്തില് കൈകോര്‍ത്തുനില്കുന്ന സൗഹൃദത്തിന്റെ വേരുകള്. രണ്ടുകൂട്ടുകാരുടെ ആത്മബന്ധത്തിന്റെ കലര്‍പ്പില്ലാത്ത കാഴ്ച. സംസാരത്തിനിടെ ദുബായിയില് നിന്ന് മമ്മൂക്കയുടെയും വിശ്വംഭരന് സാറിന്റെയും ആത്മസുഹൃത്ത് ഷറഫിന്റെ വീഡിയോ കോള് വന്നു. വിതുമ്പിവിതുമ്പിക്കരയുന്ന മമ്മൂക്കയെയാണ് ഞാന് പിന്നെ കണ്ടത്. ഓര്‍മകളുടെ തിരമാലകള് പിന്നെയും പിന്നെയും....അതില് മമ്മൂക്ക നനഞ്ഞു. ഹൃദയം കൊണ്ട് അദ്ദേഹം പ്രിയ കൂട്ടുകാരന് വിടചൊല്ലുകയായിരുന്നു അപ്പോള്..


ഇതൊന്നും വലിയ ആനക്കാര്യമല്ല; സലിം കുമാര് വരെ ചെയ്തിട്ടുണ്ട്! അജു വര്‍ഗീസിനെ ആരാധകർ ഓർമ്മപ്പെടുത്തുന്നു – East Coast Movies & Entertainments News\nHome/NEWS/General/ഇതൊന്നും വലിയ ആനക്കാര്യമല്ല; സലിം കുമാര് വരെ ചെയ്തിട്ടുണ്ട്! അജു വര്‍ഗീസിനെ ആരാധകർ ഓർമ്മപ്പെടുത്തുന്നു\nലോകകപ്പ് മത്സരത്തിന് ആവേശോജ്ജ്വലമായ തുടക്കമാകുമ്പോൾ ആരാധകർ ആവേശത്തിലാണ്. ഫുട്‌ബോൾ പ്രേമികളായ താരങ്ങൾ തങ്ങളുടെ ഇഷ്ടതാരങ്ങൾക്ക് വിജയാശംസയുമായി രംഗത്തെത്തിക്കഴിഞ്ഞു. അതിലൂടെ ട്രോളർമാരുടെ ഇരയായിരിക്കുകയാണ് യുവ നടൻ അജു വർഗ്ഗീസ്.\nഅര്‍ജന്റീനിയന് താരം ലയണല് മെസ്സിയുടെ തോളില് കൈയിട്ടു നില്‍ക്കുന്ന അജു വര്‍ഗീസിന്റെ ചിത്രമാണ് ഇപ്പോൾ ചർച്ച. മെസ്സിയുടെയും അജുവിന്റെയും ആരാധകരില് ആരോ ചെയ്ത ഫോട്ടോഷോപ്പ് ചിത്രം താരം തന്നെ സ്വന്തം ഫേസ്ബുക്ക് പേജില് പങ്കുവെയ്ക്കുകയായിരുന്നു. അതോടെ ‘കോമാളിത്തരവും ഊളത്തരവും കാട്ടി നടന്ന പഴയ അജുവല്ല. ഇത് ‘അല് മെസി അജു’ എന്ന പഞ്ച് ഡയലോഗോടു കൂടി ആരാധകര് ചിത്രം ആഘോഷമാക്കി.\nഎന്നാല്, ഇതൊന്നും വലിയ ആനക്കാര്യമല്ലെന്നു അജുവിനെ ഓർമ്മിപ്പിക്കുകയാണ് ചില ആരാധകർ. സലിം കുമാര് വരെ മെസിക്കൊപ്പം കളിച്ചിട്ടുണ്ട്. ‘ദൈവമേ കൈതൊഴാം കെ.കുമാറാകണം’ എന്ന ചിത്രത്തിലെ ഫോട്ടോയും അവർ പങ്കുവയ്ക്കുന്നു\n2018 Russia World Cup aju vargges Salim Kumar\nഫ്രോഡ് എന്ന ഓമനപ്പേരും കുറെ തെറിവിളികളും നൽകിയ ആ നടനെ മറക്കില്ല; സംവിധായകൻ തുറന്നു പറയുന്നു\nനയന്‍താര നിബന്ധകൾ എല്ലാം മാറ്റിയോ? ആരാധകർ അമ്പരപ്പിൽ\nനാലിഞ്ചുചുണ്ട്, ആറ് ഇഞ്ചായിമാറുന്ന ഒരു വികസന പ്രവര്‍ത്തനം ; തന്നെ ഏറെ സ്വാധീനിച്ച മൂന്നു ഹാസ്യ സാമ്രാട്ടുകളുടെ സ്മരണകള്‍ക്ക് മുന്നില് ഈ ചിരി ദിനം സമര്‍പ്പിച്ച് സലീം കുമാര്\nMay 3, 2020, 10:32 am IST\nഎന്‍റെ കല്യാണത്തിന് വന്നപ്പോള് കലാഭവന് മണി അത് പ്രവചിച്ചു: എന്നിലെ നടന്‍റെ ഉയര്‍ച്ച അവിടെ നിന്നായിരുന്നു!\nApr 30, 2020, 12:38 am IST\n‘ഒരാളെ എട്ടുവർഷത്തോളമായി പുറത്ത് കാണാതിരുന്നാൽ അയാൾ മരിച്ചു പോയി എന്നാണ് ഇന്ത്യൻ നിയമം പറയുന്നത്’; രസകരമായ കുറിപ്പുമായി നടൻ സലിംകുമാർ\nApr 27, 2020, 08:10 pm IST


587. Attraction (2017) – Sidy'z World Of Cinema…🎬🎥\n587. Attraction (2017)\nഅന്യഗ്രഹജീവികൾ ഭൂമിയിലെത്തുന്ന കഥ പറയുമ്പോൾ ഏവരാലും പ്രതീക്ഷിക്കപ്പെടുന്നത് മനുഷ്യരും അവരും തമ്മിലുള്ള ഏറ്റുമുട്ടലുകൾ ആയിരിക്കും. എന്നാൽ റഷ്യൻ ചിത്രമായ ഈ സിനിമ അന്യഗ്രഹജീവികളേക്കാൾ മനുഷ്യർ ക്രൂരന്മാർ ആണെന്ന് കാണിക്കുന്നു.\nMovie – Attraction (2017)\nGenre – Sci Fi Drama\nഅന്യഗ്രഹ സ്‌പേസ് ഷിപ് ഭൂമിയിൽ എത്തുന്നതാണ് കഥയുടെ തുടക്കത്തിൽ കാണിക്കുന്നത്. അവരുടെ സ്‌പേസ് ഷിപിന് മേലെയുള്ള ആക്രമണം മൂലം ഷിപ് ഭൂമിയിലേക്ക് പതിക്കുന്നു. അതുമൂലം ഒരുപാട് നാശനഷ്ടങ്ങളും മരണങ്ങളും ഉണ്ടാകുന്നു. അതിൽ പ്രകോപിതനായ മനുഷ്യർ അവർക്കെതിരെ മനസ്സ് കൊണ്ട് യുദ്ധം പ്രഖ്യാപിക്കുന്നു.\nനായിക ഏലിയൻ ആയ ഒരാളെ പ്രണയിക്കുന്നതോട് കൂടി കഥ മറ്റൊരു തലത്തിൽ സഞ്ചരിക്കുന്നു. ഒരു ഘട്ടം കഴിയുമ്പോൾ ഏലിയൻസിനേക്കാൾ ക്രൂരന്മാർ മനുഷ്യർ ആണോ എന്ന് നമ്മെ ചിന്തിപ്പിക്കുന്നു. റഷ്യയിൽ ശരിക്കു നടന്ന ഒരു സംഭവത്തെ ആസ്പദമാക്കിയാണ് ഈ ചിത്രം ഒരുക്കിയിട്ടുള്ളത്. എലിയൻസിനു പകരം മനുഷ്യർ തന്നെയെന്ന് മാത്രം. ഒരു വംശീയ സംഘർഷമാണ് ഈ സിനിമ ഉണ്ടാകാനുള്ള ഇൻസ്പിരേഷൻ.\nമികച്ച ഗ്രാഫിക്സ് ഉള്ള ഈ ചിത്രം തെല്ലു പതുക്കെയാണ് സഞ്ചരിക്കുന്നത്. ദൈർഘ്യം കൂടുതലായി തോന്നിയേക്കാം. മൊത്തത്തിൽ ഒരു തവണ കാണാനുള്ള വകുപ്പൊക്കെയുള്ള ഒരു ചിത്രം.\nPrevious Previous post: 586. Bright (2017)\nNext Next post: 588. The Merciless (2017)


അതിബലൻ - വിക്കിപീഡിയ\nശ്രീരാമ-ലക്ഷ്മണന്മാരുടെ മരണത്തിനു കാരണഭൂതനായ മുനിയാണ് അതിബലൻ. ബ്രഹ്മാവിന്റെ നിർദ്ദേശത്താൽ യമധർമ്മനാണ് അതിബലൻ എന്നപേരിൽ അയോദ്ധ്യയിൽ ശ്രീരാമന്റെ അടുത്ത് എത്തുന്നത്. ശ്രീരാമന്റെ സ്വർഗ്ഗാരോഹണത്തിനു കാരണമാകുന്ന കൂടിക്കാഴ്ചക്കു വേണ്ടിയായിരുന്നു ബ്രഹ്മാവ് യമധർമ്മനെ ഇതിനു നിയോഗിക്കുന്നത്. \nരാമരാവണയുദ്ധവും, ശ്രീരാമപട്ടാഭിഷേകവും, സീതാപരിത്യാഗവും കഴിഞ്ഞ് ശ്രീരാമൻ അയോദ്ധ്യയിലെ കൊട്ടാരത്തിൽ ഭരതൻ, ലക്ഷ്മണൻ, ശത്രുഘ്നൻ, തുടങ്ങിയ സഹോദരങ്ങളോടും പുത്രമിത്രാദികളോടും മറ്റുപരിജനങ്ങളോടൊപ്പം താമസ്സിക്കുന്ന കാലം. ശ്രീരാമന്റെ അവതാരോദ്ദേശ്യം പൂർത്തിയായ വിവരം ത്രിലോകജ്ഞാനിയായ ബ്രഹ്മാവറിഞ്ഞു. ബ്രഹ്മാവ് യമധർമനോട് ശ്രീരാമന്റെ മനുഷ്യജീവിതം തീരാറായ വിവരം ധരിപ്പിക്കുകയും, അതിനു കാരണമാവാനായി യമൻ അതിബലൻ എന്നപേരിൽ ഒരു മഹർഷിയായി അയോദ്ധ്യ പോകാൻ നിർദ്ദേശിക്കുന്നു. മുനിയുടെ വേഷം പൂണ്ട് ശ്രീരാമ സന്നിധിയിലെത്തി തനിക്ക് ശ്രീരാമചന്ദ്രനോടു മാത്രമായി രഹസ്യം ധരിപ്പിക്കാനുണ്ടെന്ന് രാമസഭയിൽ അറിയിച്ചു. അദ്ദേഹത്തിന്റെ ആഗ്രഹം പോലെ രാജാവായ രാമൻ അതനുവദിക്കുകയും ചെയ്തു. അതിബലന്റെ ആഗമനോദ്ദേശ്യം മനസ്സിലാക്കിയ ശ്രീരാമൻ ചെറുപുഞ്ചിരിയോടെ അതിബലനെ സ്വീകരിച്ചിരുത്തി. ചർച്ച കഴിയുന്നതുവരെ ആരെയും അകത്തു പ്രവേശിക്കാതിരിക്കാൻ ലക്ഷ്മണനേയും നിയുക്തനാക്കി. ആരെങ്കിലും അകത്തുകടന്നാൽ കാവൽ നിൽക്കുന്ന ലക്ഷ്മണന്റെ കൃത്യവിലോപമായി കണക്കാക്കി വധശിക്ഷ നടത്താനും അതിബലൻ രാമനോട് നിർദ്ദേശിച്ചു. രാമൻ മൗനാനുവാദവും അതിനു നൽകി.\nസഭാവാസികളെ ഏവരേയും പുറത്തു നിർത്തി ശ്രീരാമൻ അതിബലനോട് സംഭാഷണത്തിൽ ഏർപ്പെട്ടു. (അതിബലനായി വന്ന യമധർമ്മൻ തന്റെ കർമ്മനിയോഗം രാമനോട് വിശദീകരിക്കുന്നതായി എഴുത്തച്ഛൻ അദ്ധ്യാത്മരാമായണത്തിൽ പറയുന്നുണ്ടങ്കിലും, വാല്മീകി തന്റെ മൂലരാമായണത്തിൽ ഇതൊന്നും മനസ്സിലാവാത്ത ഒരു സാധാരണ മനുഷ്യനായി മാത്രമെ രാമനെ വർണ്ണിക്കുന്നുള്ളു.) മുൻകൂട്ടി നിശ്ചയിച്ച പ്രകാരം ആ സമയം ക്ഷിപ്രകോപിയായ ദുർവ്വാസാവ് മഹർഷി ശിഷ്യഗണങ്ങളോടൊപ്പം അയോദ്ധ്യയിൽ എത്തിച്ചേർന്നു. മഹാരാജാവിനെ കാണണമെന്ന് ദുർ‌വാസാവ് ലക്ഷ്മണനോട് ആവശ്യപ്പെട്ടു. ആരെയും ഉള്ളിൽ കടത്തി വിടരുതെന്നുള്ള ജ്യേഷ്ഠന്റെ ആജ്ഞ ലക്ഷ്മണൻ അദ്ദേഹത്തോട് പറഞ്ഞുവെങ്കിലും, തന്നെ തടയാൻ ലക്ഷ്മണനു ധൈര്യമോ എന്നു ചോദിച്ച് മുനി കോപിഷ്ഠനായി. ദുർ‌വാസാവിന്റെ കണ്ണുകളിലെ കോപം കണ്ടു ഭയന്ന ലക്ഷ്മണൻ മനസ്സില്ലാമനസോടെ സഭാമണ്ഡപത്തിലേക്ക് ദുർ‌വാസാവിനെ കടത്തിവിട്ടു. ദുർ‌വാസാവ് സഭാങ്കണത്തിൽ പ്രവേശിച്ച് രാമനോട് തനിക്കും ശിഷ്യർക്കും ഭക്ഷണത്തിനപേക്ഷിച്ചു. മൃഷ്ടാന്ന ഭോജനവും കഴിഞ്ഞ് അദ്ദേഹം പരിവാരങ്ങളോടൊപ്പം തിരിച്ചുപോയി.\nതന്റെ വാക്കുകൾ തനിക്കു തന്നെ വിനയായല്ലോ എന്നോർത്ത് രാമൻ ദുഃഖിച്ചു. സത്യലംഘനം നടത്താൻ തനിക്കാവില്ല. ജ്യേഷ്ഠന്റെ വാക്കുപാലിക്കാൻ ലക്ഷ്മണൻ തീരുമാനിച്ചു. അയോദ്ധ്യപുരിയിലെ സരയു നദിയിൽ ചാടി ലക്ഷ്മണൻ ജീവത്യാഗം ചെയ്തു. (ദേവിയും അനന്തനും പോയികഴിഞ്ഞിരിക്കുന്നുവെന്നു രാമൻ മനോഗതം നടത്തുന്നത് എഴുത്തച്ഛൻ പറയുന്നുണ്ട്.) ലക്ഷ്മണ വിയോഗത്തിനുശേഷം ദുഃഖിതനായ രാമൻ രാജ്യകാര്യങ്ങൾ പുത്രന്മാരെ ഏൽപ്പിച്ചു. അതിനുശേഷം ലക്ഷ്മണൻ ആത്മാഹുതി നടത്തിയ സരയുനദിയിൽ തന്നെ അദ്ദേഹവും തന്റെ ഭൗതികശരീരം ത്യജിച്ചു. രാമനൊപ്പം മൂന്നു മാതാക്കളും, രണ്ടു സഹോദരന്മാരും, അവരുടെ പത്നിമാരും, സുഗ്രീവാദി വാനരന്മാരും, അയോദ്ധ്യയിലെ അനവധി പൗരജനങ്ങളും ജീവത്യാഗം ചെയ്തു. രാമന്റെ സ്വർഗ്ഗരോഹണശേഷം വിഭീഷണനും ഹനുമാനും രാമപുത്രന്മാരും, അനുജന്മാരുടെ പുത്രന്മാരും മാത്രമാണ് അവശേഷിച്ചത്.. ലക്ഷ്യപൂർത്തിയായതിനാൽ അതിബലൻ പൂർവ്വരൂപം കൈക്കൊണ്ടു യമധർമ്മനായി കാലാന്തരത്തിൽ മാറുകയും ചെയ്തുവെന്നു രാമായണം.\n"https://ml.wikipedia.org/w/index.php?title=അതിബലൻ&oldid=2279913" എന്ന താളിൽനിന്ന് ശേഖരിച്ചത്


ഓസ്‌ട്രേലിയയില് ചരിത്രത്തില് ആദ്യമായി ആഗോള യാത്രാ നിരോധനം; കൂടുതല് നിയന്ത്രണങ്ങള്, സ്‌കൂളുകള് അടക്കില്ല - :: Garshom :: ‹ :: Garshom ::\nസ്വന്തം ലേഖകന്Wednesday, March 18, 2020 12:00 pm\nഓസ്‌ട്രേലിയ: കൊറോണവൈറസ് ബാധയുടെ പശ്ചാത്തലത്തില് ഓസ്‌ട്രേലിയക്കാരുടെ വിദേശയാത്രകള് നിര്‍ത്തിവയ്ക്കണമെന്ന് പ്രധാനമന്ത്രി സ്‌കോട്ട് മോറിസന് നിര്‍ദ്ദേശിച്ചു. രാജ്യത്തെ കൊറോണ വൈറസ് ബാധകൂടുതല് രൂക്ഷമായ സ്ഥിതിയിലേക്ക് മാറുന്നതിനിടെയാണ് സര്‍ക്കാര് കടുത്ത നടപടികള് പ്രഖ്യാപിച്ചത്.\nഓസ്‌ട്രേലിയയുടെ ചരിത്രത്തില് ആദ്യമായി ആഗോള യാത്രാ നിരോധനം പ്രഖ്യാപിച്ചു. ലെവല്4എന്ന തലത്തിലുള്ള യാത്രാ നിയന്ത്രണങ്ങളാണ് ഏര്‍പ്പെടുത്തിയിരിക്കുന്നത്. വിദേശത്തു നിന്ന് തിരിച്ചെത്തുന്നവരിലൂടെയാണ് രാജ്യത്ത് ഏറ്റവുമധികം കൊറോണവൈറസ് പടരുന്നതെന്നും ഇതു തടയുന്നതിനു വേണ്ടിയാണ് നടപടിയെന്നും പ്രധാനമന്ത്രി പറഞ്ഞു.\nജനങ്ങള് ഒത്തുചേരുന്നതിനും കൂടുതല് നിയന്ത്രണങ്ങള് പ്രഖ്യാപിച്ചിട്ടുണ്ട്. മുറികള്‍ക്കോ ഹാളുകള്‍ക്കോ ഉള്ളില് അവശ്യ സന്ദര്‍ഭങ്ങളിലല്ലാതെ 100 പേരില് കൂടുതല് ഒത്തുകൂടാന് പാടില്ല. ആരാധനാലയങ്ങള് ഉള്‍പ്പെടെയുള്ളവ ഇത് പാലിക്കണമെന്നും പ്രധാനമന്ത്രി നിര്‍ദ്ദേശിച്ചു. തുറസ്സായ സ്ഥലങ്ങളില് 500 പേരില് കൂടുതലുള്ള ഒത്തുചേരലുകള് ഒഴിവാക്കണം.\nരാജ്യത്ത് സ്‌കൂളുകള് അടച്ചിടേണ്ടതില്ല എന്ന തീരുമാനത്തില് ഉറച്ചു നില്‍ക്കുന്നതായി പ്രധാനമന്ത്രി പറഞ്ഞു. ആരോഗ്യമേഖലയില് നിന്ന് ലഭിച്ച ഉപദേശത്തിന്റെ അടിസ്ഥാനത്തിലാണ് ഈ തീരുമാനമെന്ന് അദ്ദേഹം പറഞ്ഞു.


ഈ നേഴ്സിനെകുറിച്ച് കേട്ടാല് അറിയാതെ സല്യൂട്ട് ചെയ്ത് പോകും. – GoldKerala.com\nഈ നേഴ്സിനെകുറിച്ച് കേട്ടാല് അറിയാതെ സല്യൂട്ട് ചെയ്ത് പോകും.\nഈ മലയാളി നേഴ്സിന് മുന്നില് യു എ ഇ രാഷ്ട്രമാതാവു പോലും കൈയ്യടിച്ചു പോയി. ഈ സഹോദരിയെ ഓര്‍ത്ത് കേരളക്കരയ്ക്ക് അഭിമാനിക്കാം. ഇവര് ചെയ്തത് അറിയുന്ന ആരും സല്യൂട്ട് അടിച്ചു പോകും.\nഡോക്ടര്‍മാരും നേഴ്സുമാരും ആരോഗ്യ പ്രവര്‍ത്തകരുമാണ് കൊറോണ വൈറസിന് എതിരെയുള്ള പോരാട്ടത്തില് മുന്നില് നില്‍ക്കുന്നത്. കേരളത്തില് നിന്നുള്ള നേഴ്സുമാര് രോഗികളെ പരിചരിക്കുന്ന കാര്യത്തില് ലോകത്തിന്റെ തന്നെ അഭിമാനം ഏറ്റുവാങ്ങിയവരാണ്. ഇപ്പോള് യു എ ഇ കൊറോണ രോഗികളെ പരിചരിക്കുന്നതിന് മലയാളി നേഴ്സുമാര് വഹിക്കുന്ന പങ്കിനെ പ്രശംസിച്ചിരിക്കുകയാണ്.\nമലയാളിയായ നേഴ്സ് സുനിത ഗോപിയെ ഇപ്പോള് അഭിനന്ദിച്ചിരിക്കുന്നത് യു എ ഇ രാഷ്ട്രപിതാവ് ഷെയ്ഖ് സായിദ് ബിന് സുല്‍ത്താന് അല് നഹ്യാന്റെ പത്നിയും ജനറല് വുമണ്‍സ് യൂണിയനിന്റെ മേധാവിയും രാഷ്ട്രമാതാവുമായ ഷെയ്ഖ ഫാത്തിമ ബിന് മുബാറക്കാണ്. എന്താണ് രാഷ്ട്രമാതാവ് പറഞ്ഞതെന്നല്ലേ? അതറിയാന് ഈ വീഡിയോ കാണുക.\n‘ചെറുപ്പം മുതല്‍ക്കേ ഞങ്ങളുടെ വീട്ടില് ഭക്ഷണത്തോടൊപ്പം വൈനും ബിയറും കഴിക്കുമായിരുന്നു. അതില് യാതൊരു തെറ്റും തോന്നിയിരുന്നില്ല.’ – ചാര്‍മിള\n‘ഞാന് വിവാഹം കഴിക്കാന് പോകുകയല്ല.’ – മാളവിക ജയറാം. കമെന്റുമായി പാര്‍വ്വതിയും


ബെയ്‌റൂട്ട് തുറമുഖം രക്ഷപ്പെട്ടത് തലനാരിഴയ്ക്ക്; സ്‌ഫോടനം നടന്നിടത്ത് പതിയിരുന്നത് മറ്റൊരു അപകടവും; ‘രാസ കടല് ‘\nബെയ്‌റൂട്ട് തുറമുഖം രക്ഷപ്പെട്ടത് തലനാരിഴയ്ക്ക്; സ്‌ഫോടനം നടന്നിടത്ത് പതിയിരുന്നത് മറ്റൊരു അപകടവും; ‘രാസ കടല് ‘\nലെബനന് തലസ്ഥാനമായ ബെയ്‌റൂട്ടിലെ തുറമുഖത്ത് നടന്ന സ്‌ഫോടനത്തോടൊപ്പം സ്ഥലത്ത് വമ്പന് രാസസ്‌ഫോടനം ഉണ്ടാവാന് സാധ്യതയുണ്ടായിരുന്നതായി കണ്ടെത്തല്. സ്‌ഫോടനം നടന്നിടം വൃത്തിയാക്കുന്ന ജര്‍മ്മന് കമ്പനിയാണ് ഇക്കാര്യം അറിയിച്ചത്. പത്തുവര്‍ഷത്തിലേറെയായി കണ്ടെയ്‌നറുകളില് സൂക്ഷിച്ചിരിക്കുന്ന ആയിരക്കണക്കിന് ലിറ്റര് മാരക രാസവസ്തുക്കള് തുറമുഖത്തുണ്ടായിരുന്നു. ഇവയില് തീപടരുകയും പരസ്പരം കലരുകയും ചെയ്തിരുന്നെങ്കില് ആദ്യ സ്‌ഫോടനത്തിനു പുറമെ രണ്ടാമതൊരു വമ്പന് സ്‌ഫോടനവും തുറമുഖത്ത് നടന്നേനെ. മാത്രവുമല്ല വര്‍ഷങ്ങളോളം പ്രദേശത്തെ ജനങ്ങളെ ബാധിക്കുന്ന ആരോഗ്യ പ്രശ്‌നങ്ങളിലേക്കും ഇത് നയിച്ചേനെ. സ്‌ഫോടനം നടന്നിടത്തെ തകര്‍ന്നടിഞ്ഞ വസ്തുക്കള് നീക്കം ചെയ്യുന്ന […]\n12 Feb 2021 12:54 AM GMT\nലെബനന് തലസ്ഥാനമായ ബെയ്‌റൂട്ടിലെ തുറമുഖത്ത് നടന്ന സ്‌ഫോടനത്തോടൊപ്പം സ്ഥലത്ത് വമ്പന് രാസസ്‌ഫോടനം ഉണ്ടാവാന് സാധ്യതയുണ്ടായിരുന്നതായി കണ്ടെത്തല്. സ്‌ഫോടനം നടന്നിടം വൃത്തിയാക്കുന്ന ജര്‍മ്മന് കമ്പനിയാണ് ഇക്കാര്യം അറിയിച്ചത്.\nപത്തുവര്‍ഷത്തിലേറെയായി കണ്ടെയ്‌നറുകളില് സൂക്ഷിച്ചിരിക്കുന്ന ആയിരക്കണക്കിന് ലിറ്റര് മാരക രാസവസ്തുക്കള് തുറമുഖത്തുണ്ടായിരുന്നു. ഇവയില് തീപടരുകയും പരസ്പരം കലരുകയും ചെയ്തിരുന്നെങ്കില് ആദ്യ സ്‌ഫോടനത്തിനു പുറമെ രണ്ടാമതൊരു വമ്പന് സ്‌ഫോടനവും തുറമുഖത്ത് നടന്നേനെ. മാത്രവുമല്ല വര്‍ഷങ്ങളോളം പ്രദേശത്തെ ജനങ്ങളെ ബാധിക്കുന്ന ആരോഗ്യ പ്രശ്‌നങ്ങളിലേക്കും ഇത് നയിച്ചേനെ.\nസ്‌ഫോടനം നടന്നിടത്തെ തകര്‍ന്നടിഞ്ഞ വസ്തുക്കള് നീക്കം ചെയ്യുന്ന ഹെവി ലിഫ്റ്റ് ട്രാന്‍സ്‌പോര്‍ട്ട് കമ്പനിയാണ് ഇക്കാര്യമറിയിച്ചത്. ബെയ്‌റൂട്ട് തുറമുഖം എത്രമാത്രം അപകടാവസ്ഥയിലാണ് നിലനിന്നതെന്ന് വ്യക്തമാക്കുന്നതാണ് ഈ കമ്പനി നടത്തിയ പരിശോധന.\nഎന്റെ ജീവിതത്തില് ഞാനിതുവരെ ഇത്തരമൊരു സാഹചര്യം കണ്ടിട്ടില്ലെന്നാണ് ജര്‍മ്മന് കമ്പനിയിലെ കെമിക്കല് വിദഗ്ധന് മൈക്കല് വെന്റ്‌ലര് പറയുന്നത്. ‘പച്ചയും മഞ്ഞയും നിറത്തിലുള്ള ഒരു കടല്, അല്ലെങ്കില് പുഴപോലെയായിരുന്നു അവ,’ അദ്ദേഹം പറഞ്ഞു.\n‘ തുറമുഖത്തിന് ഭാഗ്യമുണ്ട്. കാരണം ആ കണ്ടെയ്‌നറുകള് നിശ്ചിത ദൂരത്തിലായിരുന്നു,’ കെമിക്കല് വിദഗ്ധന് പറയുന്നു.\nപത്തു വര്‍ഷത്തോളമായി അങ്ങിങ്ങായി സൂക്ഷിച്ചിരിക്കുന്ന നിരവധി കെമിക്കല് കണ്ടെയ്‌നറുകളാണ് ഇവര് കണ്ടെടുത്തത്. തുറമുഖത്തെ ഏഴ് സ്ഥലങ്ങളിലായാണ് ഇവ സൂക്ഷിച്ചിരുന്നത്. മിക്കതും സ്‌ഫോടനം നടന്നതിന്റെ എതിര്‍വശത്തുള്ള കാര്‍ഗോ സോണില് തുറന്ന സ്ഥലത്ത് സൂക്ഷിച്ചിരിക്കുകയായിരുന്നു. 60 ശതമാനത്തോളം ഹൈഡ്രോക്ലോറിക് ആസിഡുകളായിരുന്നു ഈ രാസശേഖരണങ്ങളില്. രക്തത്തിലെത്തിയാല് മാരക പ്രത്യാഘാതം ഉണ്ടാവുന്ന ഹൈഡ്രോഫ്‌ളൂറിക് ആസിഡും ഇവര് കണ്ടെടുത്തു. എന്നാല് ഈ ഷിപ്‌മെന്റുകളില് മിക്കതും കാലപ്പഴക്കം കാരണം ഇവിടെ നിന്ന് മാറ്റാന് കഴിയില്ലെന്നാണ് കമ്പനി പറയുന്നത്.\nഇത്രയധികം രാവസ്തുക്കള് എങ്ങനെയാണ് ബെയ്‌റൂട്ട് തുറമുഖത്തെത്തിയതെന്ന് വ്യക്തമാവുന്നില്ലെന്നാണ് ഞെട്ടിക്കുന്ന മറ്റൊരു യാഥാര്‍ത്ഥ്യം. അധികൃതര് ഇതേപറ്റി ഇതുവരെയും കൃത്യമായ വിവരം നല്‍കുന്നില്ല.\nആഗസ്റ്റ് നാലിനാണ് ലെബനനെ ഞെട്ടിച്ചു കൊണ്ട് ബെയ്‌റൂട്ട് തുറമുഖത്ത് വമ്പന് സ്‌ഫോടനം നടന്നത്. ആറുവര്‍ഷം മുമ്പ് തുറമുഖത്ത് സൂക്ഷിച്ചുവെച്ച അമേണിയം നൈട്രേറ്റ് പൊട്ടിത്തെറിച്ചായിരുന്നു സ്‌ഫോടനം. 200 ലേറെ പേര് സ്‌ഫോടനത്തില് മരിച്ചു. ഇതുസംബന്ധിച്ചുളള അന്വേഷണം നടന്നുവരികയാണ്.\nബെയ്‌റൂട്ട് തുറമുഖത്തിലെ ഹാങ്ങര് 12 എന്ന വിമാനശാലയില് സൂക്ഷിച്ചിരുന്ന 2270 ടണ് അമോണിയം നൈട്രിക് ആസിഡ് ആണ് പൊട്ടിത്തെറിച്ചത്. കഴിഞ്ഞ ആറുവര്‍ഷമായി ഈ സ്‌ഫോടക വസ്തു നഗരത്തില് സൂക്ഷിച്ചിരിക്കുകയായിരുന്നു. ഔദ്യോഗിക രേഖകള് പ്രകാരം 2013 സെപ്റ്റംബറില് റഷ്യന് ചരക്കുക്കപ്പല് ലെബനന് തീരത്തെത്തുകയും സാങ്കേതിക കാരണങ്ങളാല് ഇവിടെ നിര്‍ത്തിയിടുകയുമായിരുന്നു. എന്നാല് ചില തര്‍ക്കങ്ങളെ തുടര്‍ന്ന് കപ്പല് ഇവിടെ നിര്‍ത്തുകയും രാസശേഖരം പിന്നീട് ലെബനന് തുറമുഖത്തേക്ക് മാറ്റുകയുമായിരുന്നു.


ക്വിഡും, കൈഗറുമല്ല; Renault-യുടെ കരുത്ത് Triber തന്നെ - Malayalam DriveSpark\nUpdated: Saturday, January 8, 2022, 10:55 [IST]\nവിരലില് എണ്ണാവുന്ന കുറച്ച് മോഡലുകളുമായി രാജ്യത്ത് മുന്നേറുന്ന ബ്രാന്‍ഡുകളില് ഒന്നാണ് ഫ്രഞ്ച് കുടുംബത്തില് നിന്നുള്ള റെനോ. 2021-ല്, റെനോ ഇന്ത്യ 95,878 യൂണിറ്റുകളുടെ മൊത്തം വില്‍പ്പനയാണ് കൈവരിച്ചിരിക്കുന്നത്.\nഇത് കമ്പനിയുടെ 2020-ലെ വില്‍പ്പന കണക്കിനേക്കാള് (80,518 യൂണിറ്റുകള്) 19.08 ശതമാനം വാര്‍ഷിക വളര്‍ച്ചയാണ് കാണിക്കുന്നതും. ബ്രാന്‍ഡ് നിരയിലെ ജനപ്രീയ എംപിവി മോഡലായ ട്രൈബറിന്റെ മൊത്തം 32,766 യൂണിറ്റുകള് കഴിഞ്ഞ വര്‍ഷം നിര്‍മാതാവ് വിറ്റഴിച്ചു, ഇത് ഇന്ത്യയിലെ ബ്രാന്‍ഡിന്റെ ലൈനപ്പില് ഏറ്റവും കൂടുതല് വിറ്റഴിക്കപ്പെടുന്ന മോഡലായി ഇതോടെ ട്രൈബര് മാറുകയും ചെയ്തു.\nറെനോ നിരയിലെ മറ്റ് മോഡലുകളായ ക്വിഡിന്റെ 31,656 യൂണിറ്റും കൈഗറിന്റെ 28,586 യൂണിറ്റും പോയ വര്‍ഷം കമ്പനി വിറ്റു, 2021-ലെ വാര്‍ഷിക വില്‍പ്പന എണ്ണത്തിന്റെ അടിസ്ഥാനത്തില് നിര്‍മാതാക്കളുടെ വില്‍പ്പന ചാര്‍ട്ടില് രണ്ടും മൂന്നും സ്ഥാനങ്ങളിലാണ് ക്വിഡും, കൈഗറും.\nപോയ വര്‍ഷമാണ് കൈഗര് എന്നൊരു മോഡലിനെ കമ്പനി കോംപാക്ട് എസ്‌യുവി ശ്രേണിയിലേക്ക് അവതരിപ്പിക്കുന്നത്. ഈ വിഭാഗത്തില് വാങ്ങാന് കഴിയുന്ന താങ്ങാവുന്ന വിലയില് എത്തുന്ന ഒരു മോഡല് കൂടിയാണ് കൈഗര്. വരും നാളുകളില് വാഹനത്തിന്റെ വില്‍പ്പന ഉയരുമെന്ന പ്രതീക്ഷയിലാണ് കമ്പനി. ഇന്ന് രാജ്യത്ത് ഏറ്റവും കൂടുതല് ആവശ്യക്കാര് ഉള്ളതും കോംപാക്ട് എസ്‌യുവി വാഹനങ്ങള്‍ക്കാണ്.\nഅതേസമയം ബ്രാന്‍ഡ് നിരയിലെ മറ്റൊരു മോഡലായ ഡസ്റ്ററിന്റെ 2,570 യൂണിറ്റുകള് മാത്രമാണ് പോയ വര്‍ഷം കമ്പനിക്ക് നിരത്തിലെത്തിക്കാന് സാധിച്ചത്. ഒരുകാലത്ത് റെനോയുടെ തുറുപ്പ് ചീട്ടായിരുന്നു ഡസ്റ്റര്. എന്നാല് നിലവില് ഡസ്റ്ററിന്റെ പ്രകടനം തീര്‍ത്തും മോശമാകുന്ന അവസ്ഥയിലാണെന്ന് വേണം പറയാന്.\nവില്‍പ്പന വര്‍ധിപ്പിക്കുന്നതിനായും, ജനപ്രീതി തിരിച്ച് പിടിക്കുന്നതിനുമായി അടുത്തകാലത്ത് ഡസ്റ്ററിന്റെ ഒരു ടര്‍ബോ പതിപ്പിനെയും കമ്പനി വിപണിയില് എത്തിച്ചിരുന്നു. എന്നിട്ടും കാര്യമായ പുരോഗതി വില്‍പ്പനയില് നേടിയെടുക്കാന് ബ്രാന്‍ഡിന് സാധിച്ചില്ല. എംപിവി മോഡലായ ട്രൈബര് 2019-ലാണ് റെനോ ഇന്ത്യയില് അവതരിപ്പിക്കുന്നത്, നിര്‍മാതാവ് 2021-ന്റെ തുടക്കത്തില് വാഹനത്തില് ചെറിയ അപ്ഡേറ്റുകള് കൊണ്ടുവരികയും ചെയ്തു.\nഇതോടെയാണ് വാഹനത്തിന് പോയ വര്‍ഷം വലിയ സ്വീകാര്യത ലഭിച്ചത്. എംപിവി മോഡലായ ട്രൈബര്, ഒരു എഞ്ചിന് ഓപ്ഷനില് മാത്രമാണ് ലഭ്യമാകുന്നത്. 1.0-ലിറ്റര് നാച്ചുറലി ആസ്പിറേറ്റഡ്, ഇന്‍ലൈന്-3 പെട്രോള് എഞ്ചിനാണ് വാഹനത്തിന്റെ കരുത്ത്.\nഈ യൂണിറ്റ് 72 bhp കരുത്തും 96 Nm torque ഉം സൃഷ്ടിക്കുന്നു. കൂടാതെ 5-സ്പീഡ് മാനുവല് ട്രാന്‍സ്മിഷന് അല്ലെങ്കില് 5-സ്പീഡ് AMT എന്നിവയ്ക്കൊപ്പമാണ് ഈ യൂണിറ്റ് ജോടിയാക്കിയിരിക്കുന്നത്.\nനിലവില് ബ്രാന്‍ഡിന്റെ ഏറ്റവും കൂടുതല് വില്‍പ്പനയുള്ള മോഡലിലേക്ക് കൂടുതല് പരിഷ്‌കാരങ്ങള് കൊണ്ടുവരാന് റെനോ പദ്ധതിയിടുന്നതായും റിപ്പോര്‍ട്ടുകളുണ്ട്. നേരത്തെ പുറത്തുവന്ന റിപ്പോര്‍ട്ട് അനുസരിച്ച്, റെനോ 1.0 ലിറ്റര് ടര്‍ബോ-പെട്രോള് എഞ്ചിന് ഓപ്ഷന് ഉടന് ട്രൈബറിലേക്ക് ചേര്‍ക്കുമെന്നാണ് പ്രതീക്ഷിക്കുന്നത്.\nകോംപാക്ട് എസ്‌യുവിയായ കൈഗര് ടര്‍ബോയില് ലഭ്യമായ അതേ മോട്ടോര് തന്നെയായിരിക്കും ഇത്. ഈ യൂണിറ്റ് 100 bhp പീക്ക് പവറും 160 Nm പരമാവധി ടോര്‍ക്കും പുറത്തെടുക്കാന് കഴിയും. 5-സ്പീഡ് MT, CVT എന്നിങ്ങനെ രണ്ട് ട്രാന്‍സ്മിഷന് ചോയിസുകളോടെയാണ് ഇത് വാഗ്ദാനം ചെയ്യുന്നത്.\n8 ഇഞ്ച് ഇന്‍ഫോടെയ്ന്‍മെന്റ് ടച്ച്സ്‌ക്രീന്, ഡിജിറ്റല് ഇന്‍സ്ട്രുമെന്റ് ക്ലസ്റ്റര്, മള്‍ട്ടി-ഫംഗ്ഷന് സ്റ്റിയറിംഗ് വീല്, പുഷ്-ബട്ടണ് സ്റ്റാര്‍ട്ട്/സ്റ്റോപ്പ്, സ്മാര്‍ട്ട് ആക്സസ് കാര്‍ഡ്, എല്‍ഇഡി ഡിആര്‍എല്ലുകളുള്ള പ്രൊജക്ടര് ഹെഡ്‌ലാമ്പുകള് എന്നിവ ട്രൈബറിലെ ചില സവിശേഷതകളാണ്.\nഉയരം ക്രമീകരിക്കാവുന്ന ഡ്രൈവര് സീറ്റ്, കൂള്‍ഡ് സ്റ്റോറേജ്, നാല് എയര്‍ബാഗുകള് മുതലായവയും റെനോ എംപിവിയുടെ ടോപ്പ് ട്രിമ്മില് കമ്പനി വാഗ്ദാനം ചെയ്യുന്നുണ്ട്. ഒരു ബഡ്ജറ്റ് കാര് ആണെങ്കിലും, ഇതിന് ആകര്‍ഷകമായ ഗ്ലോബല് NCAP സുരക്ഷാ റേറ്റിംഗ് ഉണ്ടെന്നതാണ് (മുതിര്‍ന്നവരുടെ സുരക്ഷയ്ക്ക് 4-സ്റ്റാര് റേറ്റിംഗ്, കുട്ടികളുടെ സുരക്ഷയ്ക്ക് 3-സ്റ്റാര് റേറ്റിംഗ്) മറ്റൊരു സവിശേഷത.\nറെനോ ട്രൈബറിന് നിലവില് 5.69 ലക്ഷം രൂപ മുതലാണ് വില ആരംഭിക്കുന്നത്. അതേസമയം ഉയര്‍ന്ന പതിപ്പിനായി 8.25 ലക്ഷം രൂപ എക്‌സ്‌ഷോറൂം വിലയായി നല്‍കണം.\nഡാറ്റ്സണ് ഗോ പ്ലസ്, മാരുതി എര്‍ട്ടിഗ എന്നിവയാണ് ഇന്ത്യന് വിപണിയിലെ അതിന്റെ ഏറ്റവും അടുത്ത എതിരാളികള്. എന്നിരുന്നാലും, വളരെ താങ്ങാനാവുന്ന വില കാരണം, മാരുതി വാഗണ്-ആര്, ഹ്യുണ്ടായി ഗ്രാന്‍ഡ് i10 നിയോസ് തുടങ്ങിയ ഹാച്ച്ബാക്കുകള്‍ക്ക് ബദലായും ഇതിനെ കണക്കാക്കാം.\n2022-ലെ ആഗോള അരങ്ങേറ്റത്തിന് മുന്നോടിയായി വരാനിരിക്കുന്ന ഓസ്ട്രല് എസ്‌യുവിയുടെ ടീസര് ചിത്രം റെനോ നേരത്തെ പങ്കുവെച്ചിരുന്നു. കോംപാക്ട് സെഗ്മെന്റിലാണ് നിര്‍മാതാക്കള് ഇത് വാഗ്ദാനം ചെയ്യുന്നത്.\nഎന്നിരുന്നാലും, ഓസ്ട്രല് തുടക്കത്തില് യൂറോപ്യന് വിപണികള്‍ക്കായി മാത്രമാകും വിപണിയില് എത്തിക്കുക. എന്നാല് ഇത് എപ്പോള് ഇന്ത്യയില് അവതരിപ്പിക്കും എന്ന് ഇതുവരെ കമ്പനി സ്ഥിരീകരിച്ചിട്ടില്ല, പ്രത്യേകിച്ചും കോംപാക്ട് എസ്‌യുവി സെഗ്മെന്റില് റെനോയ്ക്ക് ഓഫറുകളൊന്നുമില്ലെന്നത് കണക്കിലെടുക്കുമ്പോള്, രാജ്യത്ത് വര്‍ധിച്ചുവരുന്ന ഡിമാന്‍ഡ് ശ്രദ്ധിക്കുന്ന ഒരു മേഖലയാണിത്.\nTriber was renault top selling car in 2021 find here all other details


ശവത്തില് കുത്തുന്ന കമ്മ്യൂണിസ്റ്റ് പക\nAug 30, 2019, 12:54 am IST\nആനപ്പക എന്നൊരു ചൊല്ലുണ്ട്. ഉള്ളില് കൊണ്ടു നടന്നു പകവീട്ടുന്നവരെക്കുറിച്ചാണ് ഇങ്ങനെ പറയാറ്. കൊന്നാലോ ച ത്താലോ ഈ പക തീരും. കൊന്നാലും ചത്താലും തീരാതെ ഇഞ്ചിഞ്ചായി പക വീട്ടി രസിക്കുന്നതി നു കമ്മ്യൂണിസ്റ്റ് പക എന്നേ വിശേഷിപ്പിക്കാന് പറ്റൂ. ഇതിന്റെ ഒരു രക്തസാക്ഷിയാ ണ് പഴയ കമ്മ്യൂണിസ്റ്റ് നേതാവായ എം.വി. രാഘവന്. എം.വി.ആറിനെ കൊല്ലാനായിരുന്നു 1994 നവംബര് 25ന് കൂത്തുപറമ്പില് സി.പി.എം. അണികളെ ഒരുക്കിനിര്‍ത്തിയത്. എന്നാല് അന്നത്തെ വെടിവെപ്പില് അഞ്ച് സി.പി.എമ്മുകാര് രക്തസാക്ഷികളായി എന്നത് ചരിത്രം. ഇവരെ കൂടാതെ ഒരു രക്തസാക്ഷിമണ്ഡപവും ജീവിച്ചിരിക്കുന്ന പുഷ്പന് എന്ന ഒരു രക്തസാക്ഷിയേയും കിട്ടി എന്നത് പാര്‍ട്ടിക്കുള്ള നേട്ടം. ജീവിച്ചിരിക്കെ എം.വി. രാഘവന്റെ ദേഹത്ത് ഒന്നും ചെയ്യാന് സി.പി.എമ്മിനു സാധിച്ചില്ല.\nഎന്നാല് അധികം വൈകാതെ രാഘവന്റെ കുടുംബത്തെ രണ്ടുചേരിയാക്കാന് അവര്‍ക്കു സാധിച്ചു. സംസാരശേഷിപോലും ഇല്ലാതായ രാഘവന്റെ അവശമായ ശരീരത്തെ പാര്‍ട്ടി ക്യാമ്പിലെത്തിച്ച് അവര് പക വിട്ടല് തുടര്‍ന്നു. പിന്നെ അവര് രാഘവന്റെ പാര്‍ട്ടിയെ രണ്ടാക്കി അരവിന്ദാക്ഷന് വിഭാഗത്തെ തങ്ങളുടെ വാലാട്ടികളാക്കി. അവരുടെ മറവില് സിഎംപി ആപ്പീസ് പിടിച്ചെടുത്തു. അവിടെയും തീര്‍ന്നില്ല സി.പി.എമ്മിന്റെ പക. സി.എം.പിയുടെ കണ്ണൂരിലെ പാര്‍ട്ടി ആപ്പീസുതന്നെ ഇല്ലാതാക്കിക്കഴിഞ്ഞു. യോഗശാല റോഡിലെ സി.എം.പിയുടെ ജില്ല കമ്മറ്റി ഓ ഫീസായ ഇ.പി. കൃ ഷ്ണന് നമ്പ്യാര് സ്മാരകമന്ദിരം ഇപ്പോള് സി പിഎം മുന് ജില്ലാ സെക്രട്ടറി പി. ജയരാജന്റെ പോ ക്കറ്റ് സംഘടനയായ ഐ.ആര്.പി.സിയുടെ ഓഫീസാണ്. അരവിന്ദാക്ഷന് വിഭാഗക്കാരുടെ സമ്മതം പോലുമില്ലാതെയാണ് ഈ ഓഫീസ് മാറ്റം. കോടതിയില് തര്‍ക്കത്തിലിരിക്കുന്ന കെട്ടിടമാണ് സി.പി.എം കയ്യടക്കിയിരിക്കുന്നത്. ഒരുവശത്ത് കൂത്തുപറമ്പ് രക്തസാക്ഷി ദിനാചരണവും മറുവശത്ത് എം.വി. രാഘവന് ഉണ്ടാക്കിയ ആസ്തികള് കയ്യടക്കലും ഒന്നിച്ചു നടപ്പാക്കുന്ന കമ്മ്യൂണിസ്റ്റ് രാഷ്ട്രീയത്തിന്റെ മൂലസ്രോതസ് തീര്‍ത്താല് തീരാത്ത സ്റ്റാലിനിസ്റ്റ് പകയാണ്. ഇത് കണ്ട് മുകളിലിരുന്ന് എം.വി. രാഘവന് കണ്ണീര്‍വാര്‍ക്കുന്നുണ്ടാവും.\nTags: കമ്മ്യൂണിസ്റ്റ്സിഎംപിഎം.വി. രാഘവന്


ഷാര്‍ജ; ഇക്വസ്ട്രിയന് ക്ലബ്ബില്‍നിന്നു സ്തനാര്‍ബുദ ബോധവല്‍ക്കരണ യജ്ഞവുമായി പിങ്ക് കാരവന് സംഘം പര്യടനം ആരംഭിച്ചു. സൗജന്യ പരിശോധന ലഭ്യമാക്കുന്ന ഗള്‍ഫിലെ ആദ്യത്തെ മൊബൈല് മാമോഗ്രഫി ക്ലിനിക്കുമായാണ് 230 കുതിരസവാരിക്കാരടങ്ങുന്ന സംഘത്തിന്റെ പര്യടനം. ഇവരുടെ എണ്ണത്തില് ഇപ്രാവശ്യം റെക്കോര്‍ഡാണ്. 150 സ്വദേശികള്, വിവിധ ജിസിസി രാജ്യക്കാരായ 65 പേര്, 15 യൂറോപ്പ് സ്വദേശികള് എന്നിവരാണു സംഘത്തിലുള്ളത്.\nനൂറിലേറെ സന്നദ്ധ പ്രവര്‍ത്തകരും 200 ഡോക്ടര്‍മാരും ഒപ്പമുണ്ട്. ഇന്നു വൈകിട്ടോടെ ഫുജൈറയിലെത്തുന്ന സംഘം നാളെ രാവിലെ 10നു സിറ്റി സെന്ററില്‍നിന്നു പ്രയാണം ആരംഭിക്കും. ഫുജൈറ ആശുപത്രി, കോട്ട എന്നിവിടങ്ങള് സന്ദര്‍ശിച്ച് ഉച്ചയ്ക്കു 2.20നു ഫുജൈറ കോര്‍ണിഷില് സമാപിക്കും. ഏഴു ദിവസം നീളുന്ന പിങ്ക് കാരവന് യുഎഇ റൈഡില് ഡോക്ടര്‍മാരും വൊളന്റിയര്‍മാരുമടക്കമുള്ളവര് പങ്കെടുക്കും. മൊബൈല് ക്ലിനിക്കിന്റെ സൗജന്യ സേവനം സംഘം സന്ദര്‍ശിക്കുന്ന മുപ്പതിലേറെ കേന്ദ്രങ്ങളില് ലഭ്യമാകും. വിദേശികള്‍ക്കും സേവനം സ്വന്തമാക്കാം. 15 ദശലക്ഷം ദിര്‍ഹം ചെലവഴിച്ച് അത്യാധുനിക സജ്ജീകരണങ്ങളോടെയാണ് സ്തനാര്‍ബുദ പരിശോധനയ്ക്കുള്ള മൊബൈല് ക്ലിനിക് ഒരുക്കിയത്. പിങ്ക് കാരവന് റൈഡിനോടനുബന്ധിച്ചു ക്ലിനിക്കിന്റെ സേവനം ലഭ്യമാകുമെന്ന് പിങ്ക് കാരവന് ഉന്നത സംഘാടക സമിതി മേധാവി റീം ബിന് കരം പറഞ്ഞു. ഫ്രണ്ട്‌സ് ഓഫ് കാന്‍സര് പേഷ്യന്റ്‌സാണ് പിങ്ക് കാരവന് റൈഡ് സംഘടിപ്പിക്കുന്നത്.\nഷാര്‍ജ ഉപഭരണാധികാരി ഷെയ്ഖ് അബ്ദുല്ല ബിന് സാലം അല് ഖാസിമിയുടെ സാന്നിധ്യത്തിലായിരുന്നു എട്ടാം പതിപ്പിന്റെ ഉദ്ഘാടനച്ചടങ്ങുകള്. യുഎഇ സുപ്രീം കൗണ്‍സില് അംഗവും ഷാര്‍ജ ഭരണാധികാരിയുമായ ഷെയ്ഖ് ഡോ. സുല്‍ത്താന് ബിന് മുഹമ്മദ് അല് ഖാസിമി, അദ്ദേഹത്തിന്റെ പത്‌നിയും ഫ്രണ്ട്‌സ് ഓഫ് കാന്‍സര് പേഷ്യന്റ്‌സ് സ്ഥാപകയും റോയല് രക്ഷാധികാരിയുമായ ഷെയ്ഖ ജവഹര് ബിന്‍ത് മുഹമ്മദ് അല് ഖാസിമി എന്നിവരുടെ രക്ഷാകര്‍ത്തൃത്വത്തിലാണു പരിപാടി.\nഷാര്‍ജയില് പര്യടനം പൂര്‍ത്തിയാക്കിയ സംഘം ഇന്നു ഫുജൈറയില് ബോധവല്‍ക്കരണവും സൗജന്യ മാമോഗ്രഫി പരിശോധനയും നടത്തും. നാളെവരെ ഇവിടെയുണ്ടാകും. മൂന്നിനു റാസല്‍ഖൈമയിലെത്തും. അഞ്ചാം ദിവസമായ നാലിന് ഉമ്മുല് ഖുവൈനിലും അഞ്ചിന് അജ്മാനിലും എത്തും. ആറിന് അജ്മാനില് പര്യടനം നടത്തുന്ന സംഘം അവസാന ദിവസം അബുദാബിയില് സമാപനച്ചടങ്ങുകള് നടത്തും. 30 കേന്ദ്രങ്ങളില് 12 ദിവസം (മാര്‍ച്ച് 11 വരെ) രാവിലെ 10 മുതല് വൈകിട്ട് ആറുവരെയാണു സൗജന്യ മാമോഗ്രഫി പരിശോധന. ഷാര്‍ജ അല് മജാസ് വാട്ടര്‍ഫ്രണ്ട്, ഫുജൈറ കോര്‍ണിഷ്, ദുബായ് മാള്, റാസല്‍ഖൈമ അല് ഖവാസിം കോര്‍ണിഷ്, ഉമ്മുല്‍ഖുവൈന് ഖലീഫാ ആശുപത്രി, അജ്മാന് കോര്‍ണിഷ്, അബുദാബി അല് സീഫ് വില്ലേജ് എന്നിവിടങ്ങളാണു പരിശോധനാ കേന്ദ്രങ്ങള്.\nജനുവരിയില് യുഎഇ സന്ദര്‍ശിക്കാനൊരുങ്ങി രാഹുല് ഗാന്ധി


കോവിഡിനു ശേഷവും നിലനില്‍ക്കണോ? നിക്ഷേപകര്‍ക്ക് വ്യത്യസ്തമായ ടിപ്‌സുമായി വാല്യു ഇന്‍വെസ്റ്റര് വിജയ് കേഡിയ\n|14 May 2020 11:14 AM GMT\nദലാല് സ്ട്രീറ്റിലെ അറിയപ്പെടുന്ന വാല്യു ഇന്‍വെസ്റ്ററാണ് വിജയ് കേഡിയ. മള്‍ട്ടിബാഗറുകളെ കണ്ടെത്താനുള്ള കഴിവാണ് കേഡിയയെ വ്യത്യസ്തമാക്കുന്നത്. കേഡിയയുടെ ഉപദേശങ്ങള്‍ക്ക് എന്നും നിക്ഷേപകര് ചെവികൊടുക്കാറുമുണ്ട്. ആറു മാസത്തേക്ക് ഓഹരി വിപണിയെ മറക്കൂ, യോഗ ചെയ്യൂ, പണം സൂക്ഷിക്കൂ... എന്നാണ് കഴിഞ്ഞ മാര്‍ച്ചില് കേഡിയ നിക്ഷേപകരോട് പറഞ്ഞത്. ഇപ്പോള് ഇതാ കോവിഡിനു ശേഷവും നിലനില്‍ക്കാന് നിക്ഷേപകര് അറിഞ്ഞിരിക്കേണ്ട ചില കാര്യങ്ങള് പങ്കുവച്ചിരിക്കുന്നു.\nഓഹരിവിപണി ഇപ്പോള് സമ്പദ്വ്യവസ്ഥയുടെയോ രാജ്യത്തിന്റെയോ ഒരു ബാരോമീറ്ററല്ല.ഒരു ശതമാനത്തില് താഴെ നിക്ഷേപകരുള്ള 50 ഓഹരികളുടെ സൂചികയ്ക്ക് എങ്ങനെ സ്റ്റോക്ക് മാര്‍ക്കറ്റിന്റെയും രാജ്യത്തിന്റെയും അവസ്ഥയെ പ്രതിനിധീകരിക്കാനാകും. ബിഎസ്ഇ സെന്‍സെക്‌സില് റിലയന്‍സ് ഇന്‍ഡസ്ട്രീസ് (14.4 ശതമാനം), എച്ച്ഡിഎഫ്സി ബാങ്ക്(10.6 ശതമാനം), എച്ച്ഡിഎഫ്‌സി (8.2 ശതമാനം), ഇന്‍ഫോസിസ് (7.5 ശതമാനം) എന്നീ നാല് ഓഹരികള്‍ക്ക് 40.70 ശതമാനം വെയിറ്റേജ് ഉണ്ട്. ഇത് തികച്ചും തെറ്റിദ്ധരിപ്പിക്കുന്ന ഒന്നല്ലേ?\nഇന്ത്യയില് ആയിരക്കണക്കിന് വ്യവസായങ്ങള് മാത്രം ഉണ്ടായിരുന്നപ്പോള് ഇത് പ്രസക്തമായിരുന്നിരിക്കാം. എന്നാല് 120 ലക്ഷത്തോളം തൊഴിലവസരങ്ങള് സൃഷ്ടിക്കുന്ന 63.4 ദശലക്ഷം എംഎസ്എംഇകളുണ്ട് ഇപ്പോള്. കടുത്ത പ്രതിസന്ധിയിലായിരിക്കുന്ന അവയെ പ്രതിനിധീകരിക്കുന്ന ഒരു സൂചിക സ്റ്റോക്ക് മാര്‍ക്കറ്റിനില്ല.\nഏകദേശം 99 ശതമാനം നിക്ഷേപകരും സ്മോള്‍കാപ്പുകളിലും മിഡ്ക്യാപ്പുകളിലുമാണ് നിക്ഷേപം നടത്തുന്നത്, അവരുടെ സൂചിക നിഫ്റ്റിയുടെ 4,000 ലെവലിന് തുല്യമോ അല്ലെങ്കില് അതില് കുറവോ ആണ്.\nപ്രാഥമിക സൂചികകളായ സെന്‍സെക്‌സ്, നിഫ്റ്റി എന്നിവയില് മാത്രമാണ് നമ്മള് ശ്രദ്ധ കേന്ദ്രീകരിക്കുന്നത്, അതില് പ്രധാന ഓഹരി ഉടമകള് വിദേശ നിക്ഷേപക സ്ഥാപനങ്ങള്(FIIs), ആഭ്യന്തര നിക്ഷേപക സ്ഥാപനങ്ങള്(DIIs), പ്രൊമോട്ടര്‍മാര്, ഉയര്‍ന്ന ആസ്തിയുള്ള വ്യക്തികള്(HNIs) എന്നിവയാണ്.\nസമ്പദ് വ്യവസ്ഥ ഒരു ടൈം ബോംബ്\nകോവിഡ് -19 പകര്‍ച്ചവ്യാധിക്ക് മുമ്പുതന്നെ ഇന്ത്യയുടെ സാമ്പത്തിക സ്ഥിതി വളരെ മോശമായിരുന്നു. ഇപ്പോള് ഈ പെട്ടെന്നുള്ള പ്രതിസന്ധി രോഗിയെ ഐസിയുവിലേക്ക് അയച്ചതിനു സമാനമാണ്. ഈ പ്രതിസന്ധിക്ക് മുന്‍പ്, നിഫ്റ്റി ഏകദേശം 10,500-11,500 ലെവലിലായിരുന്നു. അപ്പോഴും വെറും അഞ്ച് ഓഹരികളാണ് അതിനെ നയിച്ചിരുന്നത്.\nനൂറുവര്‍ഷത്തിലൊരിക്കല് സംഭവിക്കുന്ന ഈ പ്രതിസന്ധിക്കുശേഷം നിഫ്റ്റി അവിടെ നിന്ന് 10 ശതമാനം ഇടിഞ്ഞ് 9,500 ആയി. എന്നാല്, നിക്ഷേപകരുടെ ആസ്തിയില് 50 ശതമാനത്തിലധികം ഇടിവാണുണ്ടായത്. സമ്പദ്വ്യവസ്ഥയില് ഒരു കുഴപ്പമുണ്ട്, അത് പൊട്ടിത്തെറിക്കാന് കാത്തിരിക്കുന്ന ഒരു ടൈം ബോംബ് പോലെയാണ്.ഇക്വിറ്റി സൂചിക വഞ്ചനാപരമാണെന്നതിന് ഇത് മതിയായ തെളിവാണ്.\nകോവിഡിനെ ഇനി ഒഴിവാക്കാനാകില്ല\nഇപ്പോഴും കോവിഡ് -19 ന്റെ വ്യാപനത്തിന് കുറവൊന്നുമില്ല. വരും വര്‍ഷങ്ങളില് ഇത് നമ്മുടെ ജീവിതത്തിന്റെ ഭാഗമായി മാറും, നികുതി എന്ന പോലെ അതും അംഗീകരിക്കേണ്ടതുണ്ട്.\nഇന്നും ക്ഷയരോഗം മൂലം ഓരോ മിനിറ്റിലും ഒരു ഇന്ത്യക്കാരന് മരിക്കുന്നുണ്ട്. പ്രതിവര്‍ഷം 30,000 സ്ത്രീകള് പ്രസവവേദന മൂലം മരിക്കുന്നു. (എത്ര പേര് മലിനീകരണം മൂലം മരിക്കുന്നുണ്ടെന്ന് കണക്കെടുക്കുന്നില്ല). എന്നാല് ജീവിതം മുന്നോട്ട് പോകുന്നുണ്ടല്ലോ. ഇന്ത്യയിലെ ജനസംഖ്യാ വര്‍ധന ഇപ്പോഴും ഒരു ശതമാനം കൂടുതലാണ്.\nപ്രതിവര്‍ഷം 1,51,000 പേര് റോഡപകടങ്ങളില് മരിക്കുന്നു. സിയാം റിപ്പോര്‍ട്ട് അനുസരിച്ച്, കഴിഞ്ഞ 20 വര്‍ഷത്തിനിടയില് ആഭ്യന്തര വാഹന മേഖല 10 ശതമാനം സിഎജിആറില് വളര്‍ന്നിരിക്കുന്നു. അതയാത് ഇത്രയധികം മരണങ്ങള് ഉണ്ടായിട്ടും നമ്മള് വാഹനങ്ങള് നിര്‍മ്മിക്കുന്നത് നിര്‍ത്തിയിട്ടില്ല. പകരം, നമ്മള് ഒരു സംവിധാനം സൃഷ്ടിക്കുകയും റോഡിലൂടെ നടക്കുമ്പോള് അവരെ പിന്തുടരാന് ആളുകളോട് ആവശ്യപ്പെടുകയും അവര് പിന്തുടരുന്നില്ലെങ്കില് അവരെ ശിക്ഷിക്കുകയും ചെയ്യും. ഉദാഹരണത്തിന്: ഒരു കാല്‍നടയാത്രികന് ഫുട്പാത്തിലൂടെ മാത്രം നടക്കണം, കാറുകള് ട്രാഫിക് നിയമങ്ങളും അനുസരിക്കണം. അപ്പോള് ഇരുവര്‍ക്കും ഒരുമിച്ച് നിലനില്‍ക്കാനാകും.\nഅതുപോലെ, ആളുകള് വീടുകളില് നിന്ന് ജോലിയ്ക്ക് പോകുന്നത് എന്നെന്നേക്കുമായി നിരോധിക്കാന് സര്‍ക്കാരിന് കഴിയില്ല. അതിനാല്, ആളുകള്‍ക്ക് പരിരക്ഷ ഉറപ്പാക്കിക്കൊണ്ട് പുറത്തുവരാന് കഴിയുന്ന തരത്തിലുള്ള ചട്ടങ്ങള് ഉണ്ടാക്കുന്നു.\nഇതു തന്നെയാണ് നിക്ഷേപത്തിന്റെ കാര്യത്തിലും പിന്തുടരേണ്ടത്. മേല്‍പ്പറഞ്ഞ കാര്യങ്ങള് വച്ചു നോക്കുമ്പോള് സൂചികയോ കോവിഡ് പ്രതിസന്ധിയോ മുന്നിലുള്ളതിനെ സംബന്ധിച്ച് ഒരു സൂചനയും നല്‍കില്ല. കോവിഡ് രോഗം സൃഷ്ടിച്ചേക്കാവുന്ന പ്രതിസന്ധികളും സര്‍ക്കാര് ചട്ടങ്ങളില് വരുത്തിയേക്കാവുന്ന മാറ്റങ്ങളും പ്രശ്‌നമാകാതെ മുന്നോട്ടു പോകാന് കഴിയുന്ന മേഖലകളിലെ കമ്പനികളെ കണ്ടെത്തി നിക്ഷേപിക്കുക മാത്രമാണ് നിക്ഷേപകന്റെ മുന്നിലുള്ള തന്ത്രം.\neconomy Reliance Industries Stock Market Tips Vijay Kedia Market tips


അഡെനിറ്റിസ് - വിക്കിപീഡിയ\nഒരു ഗ്രന്ഥിയുടെ വീക്കം ഉണ്ടാകുന്നതിനുള്ള പൊതുവായ പദമാണ് അഡെനിറ്റിസ്.  മിക്കപ്പോഴും ഇത് ലിംഫ് നോഡിന്റെ വീക്കം സംഭവിക്കുന്ന ലിംഫെഡെനിറ്റിസിനെ സൂചിപ്പിക്കാൻ ഉപയോഗിക്കുന്നു.\n1.1 ലിംഫ് നോഡ് അഡെനിറ്റിസ്\nലിംഫ് നോഡ് അഡെനിറ്റിസ്[തിരുത്തുക]\nലിംഫ് അഡെനിറ്റിസ് അല്ലെങ്കിൽ ലിംഫ് നോഡ് അഡെനിറ്റിസ് ഉണ്ടാകുന്നത് ലിംഫ് നോഡുകളിലെ അണുബാധ മൂലമാണ്. രോഗം ബാധിച്ച ലിംഫ് നോഡുകൾ സാധാരണയായി വലുതും ഇളം നിറവുമായി മാറുന്നു. ലിംഫ് കോശങ്ങളുടെ വളർച്ച മൂലമുണ്ടാകുന്ന ലിംഫ് നോഡുകളുടെ വീക്കം ലിംഫെഡെനോപ്പതി എന്നറിയപ്പെടുന്നു. ഇത് വിവിധതരങ്ങളിൽ കാണപ്പെടുന്നു:\nകഴുത്തിലെ ലിംഫ് നോഡിന്റെ വീക്കം ആണ് സെർവിക്കൽ അഡെനിറ്റിസ് .\nമൈകോബാക്ടീരിയം ട്യൂബർക്കുലോസിസ് മൂലമുണ്ടാകുന്ന, കഴുത്തിലെ ചർമ്മത്തിലെ ക്ഷയരോഗമാണ് ട്യൂബർക്കുലസ് അഡെനിറ്റിസ് ( സ്‌ക്രോഫുല ). മൈകോബാക്ടീരിയം സ്‌ക്രോഫുലേസിയം അല്ലെങ്കിൽ മൈകോബാക്ടീരിയം ഏവിയം മൂലവും ക്ഷയരോഗമില്ലാത്ത അഡിനിറ്റിസ് ഉണ്ടാകാം.\nഅടിവയറ്റിലെ മെസെന്ററിക് ലിംഫ് നോഡുകളുടെ വീക്കം ആണ് മെസെന്ററിക് അഡെനിറ്റിസ് . യെർസീനിയ എന്ററോകോളിറ്റിക്ക എന്ന ബാക്ടീരിയ മൂലമാണ് ഇത് സംഭവിക്കുന്നത്.  ഇത് അക്യൂട്ട് അപ്പെൻഡിസൈറ്റിസ് എന്ന് തെറ്റിദ്ധരിക്കാം. പനി, വയറുവേദന, ഓക്കാനം, ഛർദ്ദി എന്നിവ ലക്ഷണങ്ങളാവാറുണ്ട്. മിക്കപ്പോഴും 5-14 വയസ് പ്രായമുള്ള കുട്ടികളിലാണ് ഇത് സംഭവിക്കുന്നത്.\nചർമ്മത്തിലെ സീബ ഗ്രന്ഥികളുടെ വീക്കം ആണ് സെബേഷ്യസ് അഡെനിറ്റിസ്.\n↑ "Adenitis" at Dorland's Medical Dictionary\n↑ Ellis H, Calne R, Watson C. Lecture Notes on General Surgery tenth edition, p. 28. ISBN 0-632-06371-8\n"https://ml.wikipedia.org/w/index.php?title=അഡെനിറ്റിസ്&oldid=3401367" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:07, 31 ജൂലൈ 2020.


നിമിഷ ഫാത്തിമയുടെ അമ്മ ദേശീയ വനിതാ കമ്മീഷന് അധ്യക്ഷയെ കണ്ടു\nWednesday 8th November 2017 8:53am\nമുംബൈ: യുവതാരങ്ങള്‍ക്ക് മുന്‍തൂക്കം നല്‍കുമെന്ന് ചെന്നൈയിന് എഫ്.സി ഉടമകളിലൊരാളായ അഭിഷേക് ബച്ചന്. സ്വന്തം താരങ്ങളെ വളര്‍ത്തിയെടുത്താല് മാത്രമേ വിജയിക്കാന് കഴിയുകയുള്ളൂവെന്ന് തിരിച്ചറിവുണ്ടെന്നും ക്ലബ്ബ് എപ്പോഴും യുവതാരങ്ങളെ പ്രോത്സാഹിപ്പിച്ചിട്ടുണ്ടെന്നും അഭിഷേക് ബച്ചന് പറയുന്നു.\nനല്ല യുവതാരങ്ങളെ നല്‍കാന് ആഗ്രഹിക്കുന്നുണ്ടെന്നും ചെന്നൈയിന് എഫ്.സി രാജ്യത്തെ മികച്ച ക്ലബ്ബായി മാറാന് ആഗ്രഹിക്കുന്നുണ്ടെന്നും ബച്ചന് പറഞ്ഞു. കഴിഞ്ഞ സീസണിലെ എമര്‍ജിങ് പ്ലെയര് അവാര്‍ഡ് ചെന്നൈയിന് എഫ്.സി താരം ജെറി ലാരിന്‍സുവലയ്ക്കായിരുന്നു.\nമൂന്നു സീസണിലും മികച്ച പ്രകടനം കാഴ്ചവെച്ച ക്ലബ്ബാണ് ചെന്നൈയിന് എഫ്.സി കഴിഞ്ഞ സീസണില് അത്‌ലറ്റികോ ഡി കൊല്‍ക്കത്തയും കേരള ബ്ലാസ്റ്റേഴ്‌സുമായിരുന്നു ചെന്നൈ ടീമിന്റെ മുഖ്യ എതിരാളികള്.\nനവംബര് 17നാണ് ഐ.എസ്.എല്ലിന്റെ നാലാം സീസണ് ആരംഭിക്കുന്നത്. ബംഗളൂരു എഫ്.സി, ജംഷഡ്പൂര് എഫ്.സി എന്നീ രണ്ട് ക്ലബ്ബുകള് കൂടി ഐ.എസ്.എല്ലില് എത്തിയതോടെ ഇത്തവണ 10 ടീമുകളായിരുന്നു.


പാസഞ്ചര് ട്രെയിനുകള് നിര്‍ത്തലാക്കാനുള്ള നീക്കം ചെറുക്കുക - Janayugom Online\nBy: Web Desk | Wednesday 28 February 2018 10:17 PM IST\nകേരളത്തിലെ ഏഴ് പാസഞ്ചര് ട്രെയിനുകള് നിര്‍ത്തലാക്കാന് റയില്‍വേ മന്ത്രാലയം നീക്കമാരംഭിച്ചിരിക്കുന്നു. ദക്ഷിണ റയില്‍വേയില് ഇരുപതോളം പാസഞ്ചര് സര്‍വീസുകള് കനത്ത നഷ്ടത്തിലാണെന്ന് പറഞ്ഞാണ് റയില്‍വേ ഈ നീക്കം നടത്തുന്നത്. ഇത് രാജ്യത്തെ ഒറ്റപ്പെട്ട സംഭവമാകാന് പോകുന്നില്ല. കേന്ദ്ര സര്‍ക്കാരിന്റെ റയില്‍വേ നയം എന്താണെന്നുള്ളത് നരേന്ദ്രമോഡി അധികാരമേറ്റപ്പോള്‍ത്തന്നെ വ്യക്തമായതാണ്. സ്വതന്ത്ര ഇന്ത്യയുടെ ചരിത്രത്തില് ഇതാദ്യമായി റയില്‍വേക്ക് പ്രത്യേക ബജറ്റ് എന്നത് ഉപേക്ഷിക്കാന് മോഡി സര്‍ക്കാര് തീരുമാനിച്ചത് നയം എങ്ങോട്ടാണെന്ന് വ്യക്തമാക്കുന്നതായിരുന്നു. പൊതുബജറ്റില് വകയിരുത്താന് മാത്രമേ ഇന്ത്യന് റയില്‍വേക്ക് പ്രാധാന്യമുള്ളു എന്ന സന്ദേശം ആദ്യമേ തന്നെ നല്‍കി.\nലോകത്തിലെ ഏറ്റവും വലിയ തൊഴില്‍ദാതാവായ റയില്‍വെ പൊതുമേഖലയില് നിലനിര്‍ത്തിക്കൊണ്ടാണ് വന്‍നേട്ടങ്ങള് രാജ്യം കൊയ്‌തെടുത്തത്. രാജ്യത്തെ നഗരങ്ങളെയും ഗ്രാമങ്ങളെയും ബന്ധപ്പിക്കുന്ന ഏറ്റവും വലിയ സഞ്ചാരശൃംഖല എന്ന നിലയില് മാത്രമല്ല സാധാരണക്കാരന്റെ ചെലവുകുറഞ്ഞ വാഹനം എന്ന നിലയില്‍കൂടി റയില്‍വെ ജനങ്ങളുടെ ജീവിതത്തില് നിര്‍ണായക പങ്ക് വഹിക്കുന്നുണ്ട്. നിത്യോപയോഗസാധനങ്ങള് വിതരണം ചെയ്യുന്ന ചരക്ക് വാഹനങ്ങളുടെയും സഞ്ചാരവീഥിയാണ് റയില്‍വേ ട്രാക്കുകള്. പൊതുമേഖലയില് നിലനില്‍ക്കുന്ന സുപ്രധാനവും ബൃഹത്തുമായ റയില്‍വേയെ സ്വകാര്യവല്‍ക്കരിക്കുക എന്ന ലക്ഷ്യത്തോടെ കേന്ദ്ര സര്‍ക്കാര് നടപടികള് ആരംഭിച്ചതിന്റെ പരിണിതഫലമാണ് സര്‍വീസുകള് വെട്ടിക്കുറയ്ക്കുക എന്നത്.\nഇപ്പോള് വണ്ടി ഓടിക്കല്, പുതിയ ട്രെയിനുകളും സ്റ്റോപ്പുകളും അനുവദിക്കല്, യാത്ര-ചരക്കുകൂലി തീരുമാനിക്കല് എന്നിവ കേന്ദ്രസര്‍ക്കാരിന്റെയും റയില്‍വേ മന്ത്രാലയത്തിന്റെയും ചുമതലയാണ്. കാലാകാലങ്ങളില് ഇന്ധനവില വര്‍ധിക്കുമ്പോഴും വിലക്കയറ്റം സംഭവിക്കുമ്പോഴും സാധാരണക്കാരന്റെ ജീവിതവിലസൂചികയില് യാത്രാസംബന്ധമായ ചെലവുകള് അല്‍പമെങ്കിലും താങ്ങാവുന്നതാകുന്നത് റയില്‍വേ പൊതുമേഖലയില് നിലനില്‍ക്കുന്നത് കൊണ്ടാണ്.\nതൊഴില്‍സംബന്ധമായും വിദ്യാഭ്യാസ കാര്യങ്ങള്‍ക്കുമായും ഏറ്റവും കൂടുതല് പേര് യാത്ര ചെയ്യുന്ന സംസ്ഥാനമാണ് കേരളം. ട്രെയിന്‍യാത്രകളെ ആശ്രയിക്കുന്നവര് ആയിരക്കണക്കിനുണ്ട്; പ്രത്യേകിച്ചും പാസഞ്ചര് സര്‍വീസുകളെ. സാധാരണക്കാരുടെ ഈ യാത്രാസൗകര്യത്തിനാണ് കേന്ദ്ര സര്‍ക്കാര് കൂച്ചുവിലങ്ങിടാന് നോക്കുന്നത്. സീസണ് ടിക്കറ്റുകാരുടെമേല് പുതിയ നിബന്ധനകളും നിയന്ത്രണങ്ങളും കൊണ്ടുവന്നാണ് ആദ്യം റയില്‍വെ ഇത്തരം നടപടികള് ആരംഭിച്ചത്. ഇന്ത്യയിലെ മറ്റു സംസ്ഥാനങ്ങളെ അപേക്ഷിച്ച് കൃത്യമായി പണമടച്ച് മാത്രം യാത്ര ചെയ്യുന്നവരാണ് കേരളീയര്. യാത്രാക്കൂലി ഇനത്തില് അതുകൊണ്ട് തന്നെ നല്ലൊരു തുക റയില്‍വേയ്ക്ക് സംഭരിക്കാന് കഴിയുന്നുണ്ട്.\nഉപഭോക്തൃ സംസ്ഥാനമെന്നതുകൊണ്ട് ചരക്കുകൂലി ഇനത്തിലും വന്‍തുക ശേഖരിക്കാന് റയില്‍വേയ്ക്ക് സാധിക്കുന്നു. ഇതൊക്കെയാണെങ്കിലും ദക്ഷിണ റയില്‍വേയോട് പ്രത്യേകിച്ചും കേരളത്തിനോട് തികഞ്ഞ അവഗണനയാണ് കേന്ദ്രം സ്വീകരിക്കുന്നത്. പാലക്കാട് കോച്ചുഫാക്ടറി ഉള്‍പ്പെടെയുള്ള വിഷയങ്ങളിലുണ്ടായ ചിറ്റമ്മനയം ട്രെയിനുകളുടെ കാര്യത്തിലും തുടരാനുള്ള നീക്കമാണ് ഇപ്പോള് നടക്കുന്നത്.\nലാഭം മാത്രം ലക്ഷ്യമാക്കിയല്ല റയില്‍വെ എന്ന പൊതുസംരംഭം രാജ്യത്ത് ആരംഭിച്ചത്. സേവനം കൂടി റയില്‍വേയുടെ ലക്ഷ്യമാണ്. സ്വകാര്യവല്‍ക്കരിക്കുന്നതോടെ നമുക്ക് നഷ്ടമാകാന് പോകുന്നത് ഈ സേവനമുഖമാണ്. റയില്‍വേ സ്റ്റേഷനുകള്, പാളങ്ങള്, കോച്ചുകള്, അനുബന്ധ നിര്‍മാണ സ്ഥാപനങ്ങള് തുടങ്ങി വന്‍നിക്ഷേപ സാധ്യതകളുള്ള രാജ്യത്തെ ഏറ്റവും ബൃഹത്തായ പൊതുമേഖല സ്വകാര്യവല്‍ക്കരിക്കുന്നതിലൂടെ തങ്ങള്‍ക്ക് ലഭിക്കാന് പോകുന്ന കൊള്ളലാഭത്തില് കണ്ണുംനട്ടാണ് വന്‍കിട കോര്‍പ്പറേറ്റുകള് കരുക്കള് നീക്കുന്നത്. അതിനുവേണ്ട എല്ലാ ഒത്താശകളും നിര്‍വഹിക്കാനുള്ള തത്രപ്പാടിലാണ് മോഡിസര്‍ക്കാര്. ഇതിനകം 400 റയില്‍വേ സ്റ്റേഷനുകളുടെ വികസനം സ്വകാര്യക്കമ്പനികള്‍ക്ക് കൈമാറിക്കഴിഞ്ഞു. വികസനത്തിനുള്ള പണം അവര് മുടക്കും, പകരം സ്റ്റേഷനും സ്ഥലവും അവര്‍ക്ക് പതിച്ചുകൊടുക്കണം. ഇതാണ് ധാരണ. ഇതുപോലെ റയില്‍വേയുടെ ഓരോ മേഖലയും പണയപ്പെടുത്തിക്കൊണ്ടിരിക്കുന്നു. സ്വകാര്യ ട്രെയിനുകള് ഉടന് ട്രാക്കിലിറങ്ങും. പല സര്‍വീസുകളും നഷ്ടക്കണക്ക് പറഞ്ഞ് പതുക്കെപ്പതുക്കെ നിര്‍ത്തിയാല് മാത്രമേ സ്വകാര്യ കമ്പനികള്‍ക്കുള്ള കടന്നുവരവ് സുഗമമാക്കിക്കൊടുക്കാന് കേന്ദ്ര സര്‍ക്കാരിനാകൂ. ചെലവ് ചുരുക്കാനുള്ള കടുത്ത നിയന്ത്രണ നടപടികളുടെ പേരിലാണ് ഈ വെട്ടിച്ചുരുക്കല് നടക്കുന്നത്. പാലക്കാട്, എറണാകുളം, തിരുവനന്തപുരം, മധുര ഡിവിഷനുകളിലെ പാസഞ്ചര് സര്‍വീസുകള് വെട്ടിക്കുറയ്ക്കാനുള്ള നീക്കത്തിനെതിരെ കേരളം ശക്തമായ പ്രതിഷേധം അറിയിക്കണം, ഇടപെടണം. ഇന്ന് പാസഞ്ചറുകളെങ്കില് നാളെ സുപ്രധാന ട്രെയിനുകളാകും ഇല്ലാതാകുക. കേന്ദ്രത്തിന്റെ ജനവിരുദ്ധ റയില്‍വേ നയം കേരളത്തിലെ ജനങ്ങള്‍ക്ക് ഉണ്ടാക്കാന് പോകുന്ന ദുരന്തങ്ങള് വരുംനാളുകളില് അറിയാന് പോകുന്നതേയുള്ളു.


പലിശ നിരക്കുകളിൽ മാറ്റവുമായി പുതിയ വായ്പ നയം\nന്യൂ ഡൽഹി(06-06-2018): റിസർവ്വ് ബാങ്കിന്റെ പുതിയ വായ്പ നയം പ്രഖ്യാപിച്ചു. മുഖ്യ പലിശ നിരക്കുകളിൽ നിർണായക മാറ്റങ്ങളുമായാണ് പുതിയ വായ്‌പ നയം പ്രഖ്യാപിച്ചിരിക്കുന്നത്. നാലര വർഷത്തിന് ശേഷം ഇതാദ്യമായാണ് റിസർവ്വ് ബാങ്ക് പലിശ നിരക്കുകളിൽ മാറ്റം വരുത്തുന്നത്. റിപ്പോ നിരക്കും റിവേഴ്‌സ് റിപ്പോ നിരക്കും കാൽ .25 ശതമാനവും കൂട്ടിയിട്ടുണ്ട്. ഇതോടെ റിപ്പോ നിരക്ക് 6.25 ശതമാനവും റിവേഴ്‌സ് റിപ്പോ നിരക്ക്6ശതമാനവും ആയി. ഇതുമൂലം ഭാവന - വാഹന വായ്പകളുടെ പലിശ നിരക്കും ഉയർന്നേക്കും. വാണിജ്യമേഖലയിൽ വൻ പ്രതിസന്ധിയായിരിക്കും ഇത് സൃഷ്ടിക്കുക.\nസി.ആർ.ആർ നിരക്ക്4ശതമാനത്തിലും എസ്.എൽ.ആർ ശതമാനമായി തന്നെ തുടരും.3ദിവസം നീണ്ടു നിന്ന ഉന്നതതല യോഗത്തിനു ശേഷമാണ് പുതിയ വായ്പാനയത്തിന് ധാരണയായത്. ആർ.ബി.ഐ ഗവർണർ ഉർജിത് പട്ടേലിന്റെ നേതൃത്വത്തിലുള്ള6അംഗ സമിതിയാണ് പുതിയ വായ്പ നയം രൂപീകരിച്ചത്. പണപ്പെരുപ്പം4ശതമാനത്തിലേക്ക് താഴ്ത്തിക്കൊണ്ട് വരണമെന്ന പ്രഖ്യാപിത ലക്‌ഷ്യം ഇതുവരെ സാധ്യമാക്കാൻ കഴിഞ്ഞിട്ടില്ല. ഇതും യോഗത്തിൽ ചർച്ചാവിഷയമായി.


മൈനാകത്തിന്റെ സല്‍ക്കാരം :: Janmabhumi Daily\nSaturday 20 February 2016 8:16 pm IST\nവലിയ തേജസ്സും വലിയ ശരീരവുമുള്ള ഹനുമാന് വായുമാര്‍ഗത്തില് യാതൊരാശ്രയവുമില്ലാതെ സഞ്ചരിക്കുന്ന ചിറകുള്ള പര്‍വതംപോലെ ശോഭിച്ചു. ആ സമയത്ത് സാഗരം മൈനാകപര്‍വതത്തിന് വിളിച്ചുപറഞ്ഞു. ''ഹേ പര്‍വതശ്രേഷ്ഠാ! അങ്ങ് അസുരന്മാര്‍ക്ക് പുറത്തേക്കുവരാന് കഴിയാത്തവണ്ണം പാതാളത്തിന്റെ വാതില് മൂടിക്കൊണ്ടു നില്‍ക്കുകയാണല്ലോ. വായുപുത്രനായ ഹനുമാനിതാ രാമന്റെ ദൂതനായി സമുദ്രത്തിനു മീതെക്കൂടി ലങ്കയിലേക്കുപോകുന്നു. ഇക്ഷ്വാകുവംശത്തിലെ രാജാവിന്റെ ദുതനായിപ്പോകുന്ന ഹനുമാനെ സഹായിക്കേണ്ടത് എന്റെ കടമയാണ്. ഈ വംശത്തില്‍പ്പെട്ട സഗരനാണ് എന്നെ വളര്‍ത്തിയത്. അതുകൊണ്ടാണ് സാഗരമെന്നു പേരുകിട്ടിയതും. ആ നിലയ്ക്ക് ഹനുമാനെ സഹായിക്കേണ്ടത് എന്റെ കടമയാണ്. അങ്ങ് അവനു വിശ്രമിക്കാനും തളര്‍ച്ച തീര്‍ക്കാനും സൗകര്യം ചെയ്തുകൊടുക്കണം.'' സമുദ്രത്തിനടിയില് ഒളിച്ചുകിടന്ന മൈനാകം പെട്ടെന്ന് ആകാശത്തിലേക്കുയര്‍ന്ന് ഹനുമാന്റെ മാര്‍ഗത്തില് നിന്നു. ''അല്ലയോ വാനരശ്രേഷ്ഠ! ഞാന് പര്‍വതരാജനായ ഹിമവാന്റെ പുത്രന് മൈനാകമാണ്. അങ്ങയോടുള്ള ബഹുമാനംകൊണ്ട് സമുദ്രം എന്നെ അയച്ചിരിക്കുകയാണ്. അങ്ങ് അല്പനേരം എന്നിലിരുന്ന് ഭക്ഷണപാനീയങ്ങള് കഴിച്ച് വിശ്രമിച്ചിട്ട് പോകണം.'' ഹനുമാന് ചിരിച്ചുകൊണ്ട് മൈനാകത്തെ ഒന്നു തലോടിയിട്ടു പറഞ്ഞു ''ഞാന് രാമകാര്യത്തിനാണ് പോകുന്നത്. ഈശ്വരകാര്യത്തിന് പുറപ്പെടുന്നവര് പെരുവഴിയില് ഭക്ഷണം കഴിക്കുന്നതും ഉറങ്ങുന്നതും മറ്റൊരു കാര്യത്തില് ഏര്‍പ്പെടുന്നതും ഉചിതമല്ല. നിന്റെ സല്‍ക്കാരം ഞാന് സ്വീകരിച്ചിരിക്കുന്നു.'' എന്നിട്ട് വീണ്ടും ആകാശത്തിലൂടെ നില്‍ക്കാതെ യാത്ര തുടര്‍ന്നു. മൈനാകത്തിന്റെ കഥ രസകരമാണ്. മൈനാകം ഹനുമാനോട് പറയുന്നു. ''പണ്ട് കൃതയുഗത്തില് പര്‍വതങ്ങള്‍ക്കെല്ലാം ചിറകുണ്ടായിരുന്നു. അവ ഗരുഡന്റെയും വായുവിന്റെയും വേഗതയില് എല്ലായിടത്തും സഞ്ചരിച്ചിരുന്നു. അവ നിലത്തുവന്നിരുന്നാല് ആശ്രമങ്ങളും ജീവജാലങ്ങളും മനുഷ്യരും തകര്‍ന്നുപോകുമെന്ന് ദേവന്മാരും ഋഷികളും ഭയപ്പെട്ടു. അവര് ദേവേന്ദ്രനോടു പരാതി പറഞ്ഞു. ഇന്ദ്രന് കോപിച്ച് എല്ലാ പര്‍വതങ്ങളുടെയും ചിറകുകള് വജ്രായുധംകൊണ്ട് അരിഞ്ഞിട്ടു. ഹിമവാന്റെ പുത്രനും ഹൈമവതിയുടെ സഹോദരനുമായ എന്നെ വായുഭഗവാന് പെട്ടെന്ന് സമുദ്രത്തിലേക്ക് എടുത്തെറിഞ്ഞു. ഈ സാഗരം എനിക്കഭയം തന്നു. അങ്ങനെ വായുഭഗവാന് സഹായിച്ചതിനാല് ഞാന് ചിറകു നഷ്ടപ്പെടാതെ രക്ഷപ്പെട്ടു''. മൈനാകം ഹനുമാനെ സല്‍ക്കരിക്കാന് ശ്രമിച്ചതറിഞ്ഞ് ഇന്ദ്രനു സന്തോഷമായി. ദശരഥപുത്രനായ രാമന്റെ സന്ദേശവാഹകനായ ഹനുമാനെ സല്‍ക്കരിച്ചതില് ഞാന് സന്തുഷ്ടനാണ്. നീയിനി ഇഷ്ടമുള്ളിടത്തു നിന്നുകൊള്ളൂ'' അങ്ങനെ മൈനാകം ഇന്ദ്രകോപത്തില് നിന്നും രക്ഷപ്രാപിച്ചു.


Jan 29, 2020, 12:10 PM IST\nഎം.പി.മാർ പുറത്തുവിട്ട ചിത്രങ്ങൾ സഹിതമാണ് അമിത് ഷാ ട്വീറ്റ് ചെയ്തിരിക്കുന്നത്. ‘ഡൽഹി സർക്കാരിന്റെ സ്കൂളുകൾ സന്ദർശിക്കാൻ താങ്കൾ എന്നെ ക്ഷണിച്ചിരുന്നല്ലോ. തിങ്കളാഴ്ച ബി.ജെ.പി.യുടെ എട്ട് എം.പി.മാർ വിവിധ സ്കൂളുകൾ സന്ദർശിച്ച് അവയുടെ പ്രവർത്തനം നേരിൽക്കണ്ടു. ഈ സ്കൂളുകളുടെ ശോച്യാവസ്ഥ താങ്കളുടെ ‘വിദ്യാഭ്യാസ വിപ്ലവ’മെന്ന അവകാശവാദത്തിന്റെ കള്ളത്തരം തുറന്നുകാട്ടിയിരിക്കുകയാണ്. ഇനി താങ്കളാണ് മറുപടി പറയേണ്ടത്.’- അമിത് ഷാ ട്വീറ്റ് ചെയ്തു.


Sreyas Jyothisha Kendram » അനുകൂല നക്ഷത്രങ്ങള്\nഒരാളുടെ ജന്മ നക്ഷത്രം ശുഭകാര്യങ്ങള് തുടങ്ങുവാന് അയാള്‍ക്ക് യോജിച്ച ദിവസമല്ല. ജന്മ നക്ഷത്രത്തിന്റെ രണ്ടാം നക്ഷത്രത്തെ സമ്പത് നക്ഷത്രമെന്നും മൂന്നാമത് വരുന്നതിനെ വിപത് നക്ഷത്രമെന്നും പറയുന്നു. മൂന്നാമത്തെയും അഞ്ചാമത്തെയും ഏഴാമത്തെയും നക്ഷത്രങ്ങള് (മൂവഞ്ചേഴാം നാളുകള്) സകല ശുഭ കര്‍മങ്ങള്‍ക്കും വര്‍ജിക്കണം.അനുജന്മ നക്ഷത്രങ്ങളും അനുയോജ്യമല്ല. എന്നാല് ഈ നാളുകള് ക്ഷേത്രാരാധനയ്ക്കും, പൂജാദി കര്‍മങ്ങള്‍ക്കും മറ്റും ഏറ്റവും അനുയോജ്യവുമാണ്\nഓരോ നക്ഷത്രക്കാരും തങ്ങള്‍ക്ക് അനുകൂലമായ നക്ഷത്രങ്ങളില് ശുഭ കാര്യങ്ങളില് ഏര്‍പ്പെട്ടാലും പ്രധാന കാര്യങ്ങള്‍ക്ക് തുടക്കം കുറിച്ചാലും വിജയം കൂടുതല് ഉറപ്പിക്കാന് കഴിയും. സമയം ആര്‍ക്കു വേണ്ടിയും കാത്തു നില്‍ക്കില്ല. നമ്മളുടെ സൗകര്യത്തിന് യോജിക്കാത്ത സമയത്തും നല്ല അവസരങ്ങള് നമ്മെ തേടി വന്നേക്കാം. നല്ല നേരം തേടി അവ ഒഴിവാക്കുന്നത് ബുദ്ധിയല്ല. എന്നാല് സമയം തിരഞ്ഞെടുക്കാനുള്ള അവസരം ലഭ്യമാണെങ്കില് ശുഭ ദിനങ്ങള് തിരഞ്ഞെടുക്കുക തന്നെ വേണം. ഉദാഹരണമായി ഒരു ജോലിക്കുള്ള അഭിമുഖം നമുക്ക് അനുകൂലമല്ലാത്ത നക്ഷത്രത്തിലാണ് നിശ്ചയിച്ചിരിക്കുന്നത് എന്നു കരുതി അത് ഒഴിവാക്കുന്നത് മണ്ടത്തരമാകും. എന്നാല് ഒരാഴ്ചക്കകം ഹാജരാകാനാണ് ആവശ്യപ്പെട്ടിരിക്കുന്നത് എങ്കില് അനുകൂലമായ നല്ല ഒരു ദിവസം തിരഞ്ഞെടുക്കുന്നത് ബുദ്ധിയാണ്.\nഓരോ നാളുകാര്‍ക്കും ശുഭഫലദായകമായ മറ്റു നക്ഷത്രങ്ങള്\n1.അശ്വതി: രോഹിണി, പൂയം, അത്തം, ചതയം ഉത്രട്ടാതി, രേവതി.\n2.ഭരണി: അശ്വതി, മകയിരം, പുണര്‍തം, മകം, പൂരം, ചിത്തിര, മൂലം, പൂരാടം, രേവതി.\n3. കാര്‍ത്തിക: അശ്വതി, രോഹിണി, പൂയം, മകം, അത്തം, കാര്‍ത്തിക മേടക്കൂര്, ചോതി, മൂലം, തിരുവോണം, ഉത്രട്ടാതി, കാര്‍ത്തിക ഇടവം, അശ്വതി, രോഹിണി, പൂയം, മകം, അത്തം, തിരുവോണം, അനിഴം.\n4. രോഹിണി: മകയിരം, പുണര്‍തം, ഉത്രം, ചിത്തിര, അവിട്ടം, ചോതി.\n5. മകയിരം: അശ്വതി, രോഹിണി, പൂയം, മകം, മകയിരം ഇടവക്കൂര്, ഉത്രം, ചിത്തിര, അത്തം, ചോതി, അനിഴം, തിരുവോണം, ചതയം, മകയിരം മിഥുനക്കൂര്, അശ്വതി, രോഹിണി, പൂയം, മകം, അത്തം, ഉത്രം, ചോതി, അനിഴം, മൂലം, ചതയം.\n6. തിരുവാതിര: രോഹിണി, മകയിരം, പുണര്‍തം, അത്തം, ചിത്തിര.\n7. പുണര്‍തം: മകയിരം, പൂരം, മകം, ഉത്രം, ചിത്തിര, ചോതി, അനിഴം, മൂലം, ചതയം, ഉത്രട്ടാതി.\n8. പൂയം: രോഹിണി, പുണര്‍തം, അത്തം, ചിത്തിര, തിരുവോണം, രേവതി.\n9. ആയില്യം: അശ്വതി, മകയിരം, പുണര്‍തം, പൂയം, മകം, ഉത്രട്ടാതി, ചിത്തിര, അനിഴം, മൂലം, ഉത്രാടം.\n10. മകം: പൂയം, അത്തം, ചോതി, അനിഴം, തിരുവോണം, ചതയം.\n11. പൂരം: അശ്വതി, പുണര്‍തം, മകം, ഉത്രം, ചിത്തിര, മൂലം, ഉത്രാടം, അവിട്ടം.\n12. ഉത്രം: അശ്വതി, രോഹിണി, പൂയം, മകം, അത്തം (ഉത്രം ചിങ്ങക്കൂര്, ചോതി, അനിഴം, മൂലം, തിരുവോണം, ചതയം, ഉത്രം കന്നിക്കൂര്, രോഹിണി, പൂയം, മകം, അത്തം, ചോതി, അനിഴം, മൂലം, തിരുവോണം).\n13. അത്തം: മകയിരം, ഉത്രം, ചിത്തിര, ഉത്രാടം, അവിട്ടം, രേവതി.\n14. ചിത്തിര: രോഹിണി, മകം, ഉത്രം, അത്തം, ചോതി, ചിത്തിര കന്നിക്കൂര്, അനിഴം, മൂലം, ഉത്രാടം, തിരുവോണം, ഉത്രട്ടാതി, ചിത്തിര തുലാക്കൂര്, അശ്വതി, മകം, ഉത്രം, അത്തം, ചോതി, അനിഴം, മൂലം, ഉത്രാടം, തിരുവോണം, ചതയം, ഉത്രട്ടാതി.\n15. ചോതി: പുണര്‍തം, അത്തം, ചിത്തിര, തിരുവോണം, അവിട്ടം, രേവതി.\n16. വിശാഖം: അശ്വതി, പൂയം, ഉത്രം, ചിത്തിര, ചോതി, വിശാഖം തുലാക്കൂര്, അനിഴം, മൂലം, ഉത്രാടം, അവിട്ടം, ഉത്രട്ടാതി, വിശാഖം വൃശ്ചികക്കൂര്, അശ്വതി, പൂയം, ഉത്രം, ചിത്തിര, ചോതി, അനിഴം, മൂലം, ഉത്രാടം, അവിട്ടം, ചതയം, ഉത്രട്ടാതി.\n17. അനിഴം: രോഹിണി, അത്തം, ചോതി, തിരുവോണം, ചതയം, രേവതി.\n18. തൃക്കേട്ട: അശ്വതി, പൂയം, മകം, ചിത്തിര, തിരുവാതിര, മൂലം, ഉത്രാടം, അവിട്ടം, ഉത്രട്ടാതി.\n19. മൂലം: രോഹിണി, ചോതി, അനിഴം, ചതയം, തിരുവോണം, ഉത്രട്ടാതി, രേവതി.\n20. പൂരാടം: അശ്വതി, മകയിരം, മകം, പൂരം, ഉത്രം, അവിട്ടം, രേവതി.\n21. ഉത്രാടം: അശ്വതി, പൂരം, പൂയം, മകയിരം, ഉത്രം, ഉത്രാടം ധനുക്കൂര്, മകം, അനിഴം, അവിട്ടം, ചതയം, ഉത്രട്ടാതി, ഉത്രാടം മകരക്കൂര്, അശ്വതി, രോഹിണി, പൂയം, അത്തം, അനിഴം, മൂലം, തിരുവോണം, ചതയം, ഉത്രട്ടാതി.\n22. തിരുവോണം: മകയിരം, പുണര്‍തം, ചിത്തിര, ഉത്രാടം, അവിട്ടം, രേവതി.\n23. അവിട്ടം: അശ്വതി, അത്തം, ഉത്രാടം, രോഹിണി, അവിട്ടം മകരക്കൂര്, ചോതി, തിരുവോണം, പൂയം, മൂലം, ചതയം, ഉത്രട്ടാതി, അവിട്ടം കുംഭക്കൂര്, അശ്വതി,\nരോഹിണി, പൂയം, മകം, ചോതി, മൂലം, ഉത്രാടം, തിരുവോണം, ചതയം, ഉത്രട്ടാതി.\n24. ചതയം: രോഹിണി, മകയിരം, പുണര്‍തം, തിരുവോണം, അവിട്ടം, രേവതി.\n25. പൂരൂരുട്ടാതി: അശ്വതി, മകയിരം, പൂയം, മകം, ചോതി, പൂരൂരുട്ടാതി കുംഭക്കൂര്, അനിഴം, ഉത്രാടം, അവിട്ടം, ചതയം, ഉത്രട്ടാതി, പൂരൂരുട്ടാതി, മീനക്കൂര്, അശ്വതി, മകയിരം, പൂയം, മകം, ഉത്രം, അനിഴം, ഉത്രാടം, അവിട്ടം, ചതയം, ഉത്രട്ടാതി.\n26. ഉത്രട്ടാതി: രോഹിണി, പുണര്‍തം, അത്തം, തിരുവോണം, ചതയം, രേവതി.\n27. രേവതി: അശ്വതി, മകയിരം, പുണര്‍തം, പൂയം, മകം, ഉത്രം, അനിഴം, മൂലം, അവിട്ടം, ഉത്രട്ടാതി.